જો એકવાર ફરી લેશો ગુજરાતનું આ સ્થળ, તો નહિં થાય બીજે ક્યાંય જવાની ઇચ્છા - Sandesh\nજો એકવાર ફરી લેશો ગુજરાતનું આ સ્થળ, તો નહિં થાય બીજે ક્યાંય જવાની ઇચ્છા\nDecember 24, 2016 | 5:41 pm IST\nઆજે અમે તમને ગુજરાતના એવા પ્રવાસન સ્થળની મુલાકાત કરાવીશું જ્યાં ફરતાની સાથે જ તમે એકદમ આનંદ અનુભવશો. તો આ સ્થળનું નામ છે વિજયનગર, જેને પોળોના જંગલો તરીકે પણ ઓળખવામાં આવે છે.\nવિજયનગરના પોળોનું આ જંગલ 3-4 કિલોમીટરના વિસ્તારમાં ફેલાયેલું છે. પોળોના જંગલોમાં તમે એક દિવસનો પ્રવાસ માણી શકો છો. પોળોના જંગલોને ખાસ કરીને વીડિયોગ્રાફી, શૂટિંગ, ફોટોગ્રાફી કે પછી પિકનીક તરીકે વધારે મહત્વ આપવામાં આવે છે. હરણાવ નદીના કાંઠે આવેલા અડાબીડ જંગલની વચ્ચે પ્રાચીન પોળોના મંદિરો આવેલા છે તેમજ અહીં તમને નગરના અવશેષો પણ જોવા મળશે.\nઆ જગ્યા મહારાણા પ્રતાપની વિચરણ ભૂમિ તરીકે પણ જાણીતી છે. અહીં જોવા માટે ચૌદમી-પંદરમી સદીના સોલંકીયુગનાં મંદિરો છે. અહીં વણજ ડેમ તથા ટ્રેકિંગ માટેની સુંદર કેમ્પસાઇટ આવેલી છે. વિજયનગર પાસે અંભાપુર નજીક આવેલું શરણેશ્વર મહાદેવનું મંદિર પણ પુરાણી ભવ્યતાનું ઉદાહરણ છે. ત્યારબાદ અહીંથી થોડે દૂર આવેલું વીરેશ્વર મહાદેવના મંદિરનું પણ આગવું મહત્વ છે.\nઅમદાવાદથી હિંમતનગર પ્રાંતીજ થઇને ઇડરથી વિજયનગર પોળો કેમ્પસાઇટ સુધી પહોંચી શકાય છે. અમદાવાદથી આ સ્થળ 110 કિમી અંતરે આવેલું છે, અમદાવાદથી અહીં આવતા 2થી અઢી કલાક જેટલો સમય થાય છે. અહીં તમે ફોરેસ્ટ ડિપાર્ટમેન્ટની કેમ્પસાઇટમાં રોકાઇ શકો છો પરંતુ તેના માટે સાબરાકાંઠા વનવિભાગમાં અરજી કરવી પડે છે.\nભારતની આ નદીમાં જોવા મળે છે એક સાથે હજારો શિવલિંગ, રહસ્ય જાણીને થશે આશ્ચર્ય\nસ્પેશ્યલ ટ્રેનમાં મુસાફરી કરનાર માટે મોટા સમાચાર, વેઇટિંગવાળાઓને મળશે આ રીતે ચાન્સ


સક્રિય ચારકોલનું અલ્ટ્રાસોનિક વિખેરવું - Hielscher Ultrasonics\nઅમને તમારી પ્રક્રિયાની ચર્ચા કરવામાં આનંદ થશે.\nઅમને કૉલ કરો:\nઅમને મેઇલ કરો:\nUf200 ः ટી\nયુઆઇપી 1500 એચડીટી\nયુઆઇપી 4000 એચડીટી\nSonoStation - અલ્ટ્રાસોનિક પંપ સોલ્યુશન સેટઅપ\nસ્નિગ્ધ પદાર્થોનું મિશ્રણ\nફૂડ & પીણું\nશાહી & ઇંકજેટ\nપેઇન્ટ & કોટિંગ\nતેલ & ગેસ\nસિમેન્ટ & કોંક્રિટ\nવાયર & કેબલ\nસક્રિય ચારકોલનો અલ્ટ્રાસોનિક Dispersing\nસક્રિય ચારકોલનો અને સક્રિય કાર્બનમાં વ્યાપક કોસ્મેટિક તબીબી અને ઔદ્યોગિક ઉત્પાદનો વપરાય છે.\nશ્રેષ્ઠ પરિણામો માટે, સક્રિય ચારકોલ એકસરખી વિખેરાઇ હોવું જ જોઈએ: નાની કણોનું કદ, મોટા કણ સપાટી સારી પ્રવૃત્તિ.\nઅલ્ટ્રાસોનિક વિક્ષેપ એક ઉચ્ચ સૂક્ષ્મ સપાટી અને સજાતીય વિતરણ આપે છે.\nસક્રિય ચારકોલ ડિસ્પરઝન્સનું અલ્ટ્રાસોનિક સાધનો\nઅલ્ટ્રાસોનિક ચકાસણી homogenizers વિશ્વસનીય સસ્પેન્શન કે નેનો સામગ્રી હટાવા માટે કહ્યું સાધન તરીકે જાણીતા રહ્યા છે. Sonication પેટા માઇક્રોન અને નેનો માપ કે કણો breakes અને એક સમાન કણોનું કદ વિતરણ આપે છે. ત્યારથી વિક્ષેપ રાજ્ય નક્કી કરે છે કણો બહાર સમાધાન અથવા સસ્પેન્શન રહેશે વિક્ષેપ સામગ્રી ગુણવત્તા માટે નિર્ણાયક છે.\nHielscher માતાનો શક્તિશાળી અવાજ dispersers નાના, મધ્ય કદ અને મોટા વોલ્યુમો માટે ઉપલબ્ધ છે. અવાજ વિક્ષેપ બેચ અથવા સતત પ્રવાહ મારફતે સ્થિતિમાં ચલાવી શકાય છે.\nઆજે અમારો સંપર્ક કરો, અમે તમારા સંશોધનો અથવા ઉત્પાદન માટે તમે યોગ્ય અવાજ સાધનો ભલામણ કરવા માટે પ્રસન્ન રહેશે!\nકાર્બન નેનોટ્યુબ્સનું અલ્ટ્રાસોનિક વિક્ષેપ: હિલ્સચર અલ્ટ્રાસોનિકેટર યુપી 400 એસ (400 ડબ્લ્યુએફ) સીએનટીઝને ઝડપી અને અસરકારક રીતે સિંગલ નેનોટ્યુબ્સમાં વિખેરી નાખે છે.\nયુ.પી .400 એસ નો ઉપયોગ કરીને પાણીમાં કાર્બન નેનોટ્યુબ્સ વિખેરી નાખવું\nસક્રિય ચારકોલનો અને ઔષધીય ચારકોલ એક ફાઇન-ગ્રેઇન્ડ, સ્પોન્જ જેવી માળખા સાથે છિદ્રાળુ સામગ્રી છે. નાના કદના, ઓછા વોલ્યુમ છિદ્રો સપાટી વિસ્તાર શોષણ કે રાસાયણિક પ્રતિક્રિયા માટે ઉપલબ્ધ વધારો થાય છે. આ સ્પોન્જ માળખું કારણે, ચારકોલ કણો ખૂબ શોષક છે અને અનિચ્છનીય પદાર્થો (દા.ત. તેલ ધૂળ, અભ્રક, ઝેર) બાંધી શકે અસરકારક રીતે.\nતેના શોષણ કાર્ય ખૂબ જ અસરકારક સફાઇ પદાર્થ છે જે ફાર્મા અને તબીબી ઉત્પાદનો, કોસ્મેટિક, ખોરાક અને ઔદ્યોગિક adsorbents વપરાય છે કે કાર્બન સક્રિય વળે.\nબારીક સક્રિય કાર્બન ઉચ્ચ રાસાયણિક reactiveness ઓફર કરે છે અને નાની માત્રામાં ઉપયોગ કરી શકાય વિખેરાઇ. આનો અર્થ એ થાય કે એક સાંકડી કણ કદ વિતરણ નોંધપાત્ર સંચાલકીય લાભ પૂરા પાડી શકે છે. Sonication સક્રિય ચારકોલનો દંડ કદના વિક્ષેપ માટે આદર્શ પદ્ધતિ છે.\nઅમારો સંપર્ક કરો! / અમારો કહો!\nવધુ માહિતી માટે પૂછો\nતમે અલ્ટ્રાસોનોગ્રામ સમાંગીકરણ વિશે વધારાની માહિતી વિનંતી કરવા માંગો છો, તો નીચેનું ફોર્મ ઉપયોગ કરો. અમે તમારી જરૂરિયાતો બેઠક એક અલ્ટ્રાસોનોગ્રાફી સિસ્ટમ ઓફર કરવા માટે પ્રસન્ન રહેશે.\nઇમેઇલ સરનામું (આવશ્યક)\nશહેર, રાજ્ય, ઝીપ કોડ\nમહેરબાની કરીને નોંધ કરો ગોપનીયતા નીતિ.\nઅલ્ટ્રાસોનિક dispersing સાધનો\nમાહિતી માટે ની અપીલ\nઉત્પાદન અથવા રુચિના વિસ્તાર\nનોંધ લો ગોપનીયતા નીતિ.\nઅલ્ટ્રાસોનિક્સ સાથે હાઇ શીઅર મિશ્રણ\nઅલ્ટ્રાસોનિક વિઘટન: ભીનું કરવું, વિસર્જન કરવું, વિખેરી નાખવું\nપૂરક કે C60 ઓફ અલ્ટ્રાસોનિક વિક્ષેપ\nઅલ્ટ્રાસોન્સીકલી ઇન્ટેન્સિફાઇડ ફેર બેડ રીએક્ટર્સ\nથર્મોમીલેક્ટ્રિકલ નેનો પાઉડરની અલ્ટ્રાસોનિક મિલીંગ\nHPLC કૉલમ માટે અવાજ કણ ફેરફાર\nજાણવાનું વર્થ હકીકતો\nત્યારથી સક્રિય ચારકોલનો એક વિશાળ સપાટીના વિસ્તાર તક આપે છે, તે એક ખૂબ જ અસરકારક શોષક છે. ફાઇનર સક્રિય કાર્બન / ચારકોલ કણોનું કદ, ઉચ્ચ સપાટી વિસ્તાર છે અને તેથી ઝડપથી તેના શોષણ ગતિકીનો દર.\nશું એક્ટિવેટેડ કાર્બન માટે વપરાયેલ છે?\nફાઇન-કદ વિખેરાઇ સક્રિય કાર્બન વ્યાપક મેનીફોલ્ડ કાર્યક્રમો અને ઉદ્યોગો માટે ઉપયોગમાં લેવામાં આવે છે. અલ્ટ્રાસોનિક કણોની જથ્થાના પ્રમાણ છે, જે તેમને ખૂબ જ ઊંચી પ્રતિક્રિયાશીલતાના આપે એક ઊંચા સપાટી પરિણામો વિખેરી નાંખે (દા.ત. શોષક, ઉદ્દીપક).\nભરેલા ફૂડ & કોસ્મેટિક એડિટિવ\nસક્રિય ચારકોલનો ભારે ફાર્મા, ખોરાક ઘણા ઉત્પાદનો એક ઉમેરણ તરીકે ઉપયોગ થાય છે & પીણું, કોસ્મેટિક અને રાસાયણિક ઉદ્યોગ, જ્યાં decontaminant, adsorbant અને સાફ કાર્બન કૃત્યો સક્રિય કરી.\nસક્રિય કાર્બન ભારે ઉકેલો ઇલેક્ટ્રોપ્લેટિંગ (દા.ત. કાર્બનિક અશુદ્ધિઓ દૂર દૂર) ના શુદ્ધિકરણ માટે ધાતુના અંતિમ દરમિયાન ઉપયોગ કરવામાં આવે છે.\nસક્રિય કાર્બન ઉત્પાદનથી મેનીફોલ્ડ અનિચ્છિત પદાર્થો દૂર કરવા માટે ઉપયોગ થાય છે. ઉદાહરણ તરીકે, કાર્બનના અશુદ્ધિઓ, અનિચ્છનીય રંગો, કાર્બનિક અશુદ્ધિઓ દૂર, ઇન્ટરમિડીયેટ દૂર કરવા માટે ઉપયોગ થાય છે. તે ફાર્માસ્યુટિકલ્સ, ખોરાક ઉત્પાદન શુદ્ધિકરણ તબક્કા દરમ્યાન વપરાય છે & પીણા, વાઇન & દારૂ, રસાયણો & વિશેષતા રસાયણો, અને મે અન્ય ઉદ્યોગો.\nસક્રિય કાર્બન મિશ્રણ વિશ્લેષણાત્મક અથવા પ્રિપરેટિવ પ્રોટોકોલમાં કાર્બોહાઈડ્રેટ (પુષ્કળ એક-, ડાય અને trisaccharides) ના નીચા દબાણવાળા ક્રોમેટોગ્રાફિક અલગ સ્થિર તબક્કા (મોબાઇલ તબક્કા તરીકે ઇથેનોલ ઉકેલ) તરીકે ઉપયોગ થાય છે.\nસક્રિય ચારકોલ જંતુનાશક, પ્રાણી ફીડ અને પ્રોસેસિંગ એજન્ટ માં ઉમેરવામાં તરીકે વપરાય છે.\nછાપ & કોપીરાઇટ


લોંગ ટર્મ કૅપિટલ ગેઇન્સનું ભારણ ઘટાડવા માટે ઉપયોગમાં લઈ શકાય છે ટૅક્સ લોસ હાર્વેસ્ટિંગ | Nimit Consultancy\nલોંગ ટર્મ કૅપિટલ ગેઇન્સનું ભારણ ઘટાડવા માટે ઉપયોગમાં લઈ શકાય છે ટૅક્સ લોસ હાર્વેસ્ટિંગ\nકૅપિટલ ઍસેટ્સ કેટલો સમય રાખીને વેચવામાં આવે છે એના આધારે લોંગ ટર્મ કૅપિટલ ગેઇન્સ (એલટીસીજી) કે શોર્ટ ટર્મ કૅપિટલ ગેઇન્સ (એસટીસીજી) લાગુ પડે છે. આ નફા પરનો કરવેરો ટૅક્સ લોસ હાર્વેસ્ટિંગ નામની રીતથી ઘટાડી શકાય છે. મ્યુચ્યુઅલ ફંડ કે શેરનું વેચાણ કરતી વખતે જો ખોટ ગઈ હોય તો એને કૅપિટલ ગેઇન્સ ભરવાની જવાબદારી સામે મજરે લઈ શકાય છે. ટૅક્સ લોસ હાર્વેસ્ટિંગ માટે ખોટમાં વેચાણ કરીને ફરીથી વેચાણના જ પ્રમાણમાં ખરીદી કરીને પોર્ટફોલિયોને ફરીથી સરભર કરી શકાય છે. ધારો કે તમે એપ્રિલ, ૨૦૧૮માં લિસ્ટેડ શેરમાં ૬ લાખ રૂપિયાનું અને ઈક્વિટી મ્યુચ્યુઅલ ફંડમાં ૩ લાખ રૂપિયાનું રોકાણ કર્યું હતું. એપ્રિલ ૨૦૨૦માં તમારા શેરનું મૂલ્ય ૪.૫ લાખ અને મ્યુચ્યુઅલ ફંડનાં યુનિટ્સનું મૂલ્ય ૫ લાખ રૂપિયા થઈ ગયું અને તમે મ્યુચ્યુઅલ ફંડનાં યુનિટ્સ વેચવા માગો છો.\nતમારાં મ્યુચ્યુઅલ ફંડ યુનિટ્સના રિડેમ્પશન પરનો એલટીસીજી ૨ (૫-૩) લાખ રૂપિયા થાય. એમાંથી ૧ લાખ રૂપિયાનો નફો કરમુક્ત કહેવાય. બાકીના નફા પર ૧૦ ટકા લેખે એલટીસીજી ટૅક્સ અને ૪ ટકા સેસ મળીને ૧૦,૪૦૦ રૂપિયા ચૂકવવાના નીકળે.\n૩૧ માર્ચ, ૨૦૧૮ની પહેલાં શેર અને ઈક્વિટીલક્ષી મ્યુચ્યુઅલ ફંડ પર લોંગ ટર્મ કેપિટલ ગેઇન્સ ટેક્સ ન હતો. આથી લોંગ ટર્મ લોસ પણ ગણતરીમાં લઈ શકાતો ન હતો. ઈક્વિટીના સોદાઓમાં જો કોઈ નુકસાન થતું તો તેને ડેડ લોસ ગણવામાં આવતો. ૩૧ માર્ચ, ૨૦૧૮ પછી સ્થિતિ બદલાઈ ગઈ છે. હવે નફો કે નુકસાન બન્નેને ગણતરીમાં લેવામાં આવે છે. ઈક્વિટી શેર કે ઈક્વિટીલક્ષી મ્યુચ્યુઅલ ફંડના વ્યવહારોમાં ૧ લાખ રૂપિયા કરતાં વધુનો નફો કરપાત્ર બને છે. લોંગ ટર્મ કૅપિટલ લોસને ગણતરીમાં લેવાનું શક્ય હોવાથી એને એલટીસીજીની સામે મજરે લઈ શકાય છે અર્થાત્ સેટ ઓફ કરી શકાય છે.\nઉપરોક્ત ઉદાહરણના આધારે કહી શકાય કે તમે લાંબા ગાળા માટે શેર રાખી મૂકવા માગતા હોવા છતાં તમારે કરવેરાની બચત માટે શેરનું એક વખત વેચાણ કરી દેવું અને પછી બેથી ત્રણ દિવસની અંદર જ એ શેર પાછા ખરીદી લેવા. આ રીતે વેચાણ અને ખરીદી કરવાથી તમારા રોકાણના મૂલ્ય પર વધારે અસર નહીં થાય. તમે શેરનું વેચાણ કરીને ૧.૫ લાખ રૂપિયાનો જે લોંગ ટર્મ કૅપિટલ લોસ કરશો એને તમે મ્યુચ્યુઅલ ફંડના રિડેમ્પશને કારણે મળેલા ૨ લાખ રૂપિયાના કૅપિટલ ગેઇનની સામે મજરે લઈ શકાશે. ૨ લાખ રૂપિયાના આ એલટીસીજીમાંથી તમે ૧.૫ લાખની ખોટની બાદબાકી કરો તો તમને ૫૦,૦૦૦ રૂપિયાનો એલટીસીજી થયો કહેવાય. આ રકમ ૧ લાખ રૂપિયા કરતાં ઓછી હોવાને કારણે તમને એના પર એલટીસીજી ટૅક્સ લાગુ પડતો નથી.\nધારો કે તમને મળેલા એલટીસીજી કરતાં લોસ વધારે છે તો તમે વધારાનો લોસ પછીનાં વર્ષોમાં પણ મજરે લઈ શકો છો. કરવેરા ધારા હેઠળ તમે આઠ એસેસમેન્ટ વર્ષ સુધી ખોટ મજરે લઈ શકો છો. અહીં ખાસ યાદ રાખવું કે તમે આવક વેરાનું રિટર્ન તેની ડ્યુ ડેટની પહેલાં ભર્યું ન હોય તો તમે સંબંધિત વર્ષની ખોટને કૅરી ફોરવર્ડ કરી શકો નહીં.\nઉપરાંત, એ પણ નોંધવું ઘટે કે એલટીસીજીને લોંગ ટર્મ કૅપિટલ લોસ અને શોર્ટ ટર્મ કૅપિટલ લોસની સામે મજરે લઈ શકાય છે. શોર્ટ ટર્મ કૅપિટલ ગેઇનને ફક્ત શોર્ટ ટર્મ કૅપિટલ લોસ સામે મજરે લઈ શકાય છે. સેટ ઑફ લેવા માટે ઍસેટના પ્રકાર ધ્યાનમાં લેવાની જરૂર નથી અર્થાત્ તમે ડેટ, રિયલ એસ્ટેટ કે સોનામાં મળેલા લાભને ઈક્વિટીમાં થયેલા નુકસાનની સામે મજરે લઈ શકો છો.\nપ્રશ્નઃ મેં એપ્રિલ, ૨૦૦૧માં ૧ લાખ રૂપિયામાં પ્લોટ ખરીદ્યો હતો અને આ વર્ષે ૫ લાખ રૂપિયામાં એ વેચી દીધો છે. ઇન્ડેક્સેશન બેનિફિટ લાગુ કર્યા પછી આ વેચાણ પર ૧.૯૯ લાખ રૂપિયાનો એલટીસીજી થાય છે. શું હું આ સંજોગોમાં મારી કરવેરાની જવાબદારી ઘટાડી શકું? ઉપરાંત, મેં ૮ મહિના પહેલાં પ્રતિ શેર ૨૦૦ રૂપિયાના ભાવે લિસ્ટેડ કંપનીના ૧,૫૦૦ શેર ખરીદ્યા હતા. આ શેરનો ભાવ હાલ પ્રતિ શેર ૨૦ રૂપિયા છે.\nજવાબઃ તમે ૨૪ મહિના કરતાં વધુ સમય સુધી રાખ્યા બાદ પ્લોટ વેચ્યો હોવાથી એ વેચાણ પર એલટીસીજી લાગુ પડે છે. ઇન્ડેક્સેશન બાદના મૂલ્ય ૧.૯૯ લાખ પર તમને ૨૦ ટકા લેખે એલટીસીજી ટૅક્સ અને ૪ ટકા સેસ મળીને ૪૧,૩૯૨ રૂપિયાનો કરવેરો લાગુ પડે છે. તમે લિસ્ટેડ કંપનીના જે શેર ખરીદ્યા છે તેમાંથી ૧,૧૧૦ શેર વેચીને ૧,૯૯,૮૦૦ રૂપિયા (ખરીદી મૂલ્ય ૨,૨૨,૦૦૦ – વેચાણ મૂલ્ય ૨૨,૨૦૦ રૂપિયા)નો લોસ બુક કરી શકો છો. આ લોસને તમે ૧,૯૯,૦૦૦ રૂપિયાના એલટીસીજીની સામે મજરે લઈ શકો છો. આમ, તમારી કરવેરાની જવાબદારી શૂન્ય થઈ જશે. તમે ૮૦૦ રૂપિયાનો શોર્ટ ટર્મ કૅપિટલ લોસ કૅરી ફોરવર્ડ કરી શકો છો અને આવતાં આઠ વર્ષ સુધી એને એલટીસીજીની સામે સેટ ઑફ કરી શકો છો.


માણસો તો માણસો, અહીંના તો પ્રાણીઓ પણ ગેજેટ પ્રેમી છે | Funny geeky animals using computers - Gujarati Oneindia\nમાણસો તો માણસો, અહીંના તો પ્રાણીઓ પણ ગેજેટ પ્રેમી છે\nPublished: Wednesday, June 24, 2015, 10:27 [IST]\nશું તમે તમારા ઘરમાં કોઇ પાળતૂ પ્રાણીને પાળ્યું છે? ના પાળ્યું હોય તો જરા આ પાળતૂ પ્રાણીઓની તસવીરોને જોઇ લો. તેમના માલિકને ચોવીસે કલાક ટેબલેટ, ઇન્ટનેટ અને કોમ્પ્યુટરની સામે બેઠેલા જોઇને આ પ્રાણીઓને પણ થઇ ગયું કે બોસ આ કોમ્પ્યૂટર તો જબરૂ છે. જે તેની સામે જાય છે બીજું કંઇ જોતું જ નથી. લાવ મને પણ જોવા દે એવું તો શું છે તેમાં.\nઆજે આમે તમને કેટલીક તેવી તસવીરો બતાવાના છીએ જેમાં પાળતૂ પ્રાણીઓ પણ ઘરના કોમ્પ્યૂટર સામે માલિનની જેમ સમય વીતાવવાનું પસંદ કરે છે.\nત્યારે આ ટેકસેવી પ્રાણીઓ કોણ છે અને તે કોમ્પ્યૂટર પર શું શું જોઇ રહ્યા છે તેની કેટલીક રમૂજી તસવીરો જુઓ. અને હા એકલા એકલા ના હસતા મિત્રોને પણ આ લિંક શેર કરજો અને તેમને પણ હસવાનો મોકો આપજો. જુઓ આ ફોટોસ્લાઇડર...\nઆ છે ટોમી અને તેને બ્રાઉઝ કરવું ખૂબ જ ગમે છે. એટલું જ નહીં તેને લેપટોપ કેમ ચાલુ કરવું બંધ કરવું તે પણ ખબર છે. છે ને સ્માર્ટ ડોગ!\nબની ધ રેબિટને કિબોર્ડ એટલું ગમે છે કે તેના માલિકે તેના માટે આ નાનું કિબોર્ડ અને કોમ્પ્યૂટર લઇ આપ્યું છે.\nસોરી, હું બિઝી છું\nઆ રેબિટ તો કોઇ બોસની જેમ કોમ્પ્યૂટર સામે અઠંગો જમાવીને બેસી ગયો છે.\nકંઇ પ્રોફાઇલ પિક મૂકું?\nમને તો છેને રિપિટ ગમતું જ નથી. દર વખતે હું તો મારી લેટેસ્ટ સેલ્ફી જ અપલોડ કરું છું!\nબિઝનેસ સેવી કેટ\nબિલાડીઓ તો આપ પણ ચાલાક હોય છે લાગે છે તેના માલિકે તેને બરાબર ખાવા નથી આપ્યું માટે જ તે માલિકના બોસને કોઇ ખોટો મેલ સેન્ડ કરી રહી છે!\nલેપટોપ, મેલ તે બધુ તો મારા માટે ડાબા હાથની વાત છે!\nfunny gadget computer animals ગેજેટ રમૂજી પ્રાણી\nStory first published: Wednesday, June 24, 2015, 10:27 [IST]\nWhat do some geeky animals really want which can Use your computer, pc, mouse or other gadgets.


મજાનો ડખો – સુમન શાહની વાર્તાસૃષ્ટિ\nઆમ તો અમે ત્રણ ભાઈબંધ. પરણેલા–પસ્તાયેલા. છોકરાંવાળા. આધેડ વયના. ખાસ તો અમે બે. એટલે કે, હું જૅન્તી ને એ એટલે કે કાન્તિ. કહો કે અમે બે ખાસમ્ ખાસ! એકમેકનાં અડધિયાં સમજો! ત્રીજો તે શાન્તિ. નામનો જ શાન્તિ છે. કાયમથી ગરબડ કરે છે અમારા બેની વાતમાં. એનું ખરું કારણ એ છે કે શાન્તિ વહુવડિયો છે. બધું એની વહુને પૂછી–પૂછીને કરે છે. જોકે પૂછવા જેવી વાતમાં હુંય મારી વહુ હંસાને પૂછું છું, કાન્તિ ય પૂછે છે એની ગંગાને. પણ અમારું શાન્ત્યા જેવું નહીં. આખો દા’ડો રંભા રંભા કરતાં એની જીભ જ સૂકાતી નથી…! જોકે આ વાતનો અહીં કશો મતલબ નથી.\nઆમ તો અમે ત્રણે ય જણા લંગોટિયા ભાઈબંધ. મૅં કહ્યું એમ હું જૅન્તી ને કાન્તિ એકમેકનાં અડધિયાં છીએ. જાણે બે આંખો. એટલે, શાન્ત્યો પછી ક્યાં? લાગે છે કે નાક. શાન્તિ અમારું નાક, નકરું, નગરું પણ ખરું. કેમકે નડતર છે અમારી વચ્ચે એવિયો. કંઈપણ સરખું જોવું હોય તો કાયમથી વચ્ચે પડે છે ને નડે છે અમને. જાણો છો? એને લીધે ક્યારેક અમે ‘બાડા’ લાગીએ છીએ! ધ્યાન દઈને નીચું જોઈ વિચારતા હોઈએ કંઇક, ને વચ્ચે એ ડબકી પડે નાકની જેમ… જોકે આ બાબતનો ય અહીં કશો મતલબ નથી.\nએક વારની વાત છે. ઉનાળાનો દા’ડો હતો. હું ને કાન્તિ બેઠા’તા અમારા ફ્લૅટના ધાબા પર. સાંજ ઢળી ગયેલી, રાત પડવામાં હતી. ટાઢા પ્હૉરનાં ગપ્પાં મારતા’તા. હંસા ન્હૉતી, બ્હારગામ ગયેલી. આવી જવાની’તી બે-ચાર દિ-માં. વાતમાં ને વાતમાં બન્યું એવું કે અમે સ્ત્રીનું શરીર, વાસના, પ્યાર, મહોબ્બત વગેરે બધી મોટી–મોટી વાતોમાં ઊતરી પડ્યા. કાન્તિ વળી લવ ને પ્રેમ ને પ્રણય ને એવું બધું બોલવા માંડેલો. એક તો મે મહિનાની ગરમી હતી ને રાત ઊતરવા માંડેલી. તેમાં આવી બધી વાતો. બન્યું એમ કે અમે રકઝક પર આવી ગયા.\nકાન્તિ કહે કે હા ને હું કહું કે ના.\nમુદ્દો એવો બાઝેલો કે… કેવી રીતે કહું… એટલે એમ કે મારું ક્હૅવું એમ કે તમે સ્ત્રીના પ્રસંગમાં અમુક હદથી વધારે આગળ ન વધી શકો. જેની જોડે દિલ લાગી ગયું હોય તેની જોડે વાત દિલ લગીની જ રહે. દિલની વાત તે દિલની વાત, શરીરની નહીં! કાન્તિ હઠ લઈને બેઠેલો કે ના, આગળ વધી શકાય, વધી જ શકાય. મૅં જોયું કે બોલતાં એ જરા શરમાતો’તો ને તેથી મરકતો’તો. ક્હૅ -દિલની વાત રહે કે ના રહે, પણ શરીરના બારામાં આગળ વધી શકાય.\nકાન્તિ ‘બારામાં’ શબ્દ જરાક જુદી રીતે બોલેલો તે તરત મારા મનમાં નોંધાયેલું.\nમેં કાન્તિને કહ્યું -તું કેવી રીતે ક્હૅ છે આવું? તારો કોઈ બનાવ છે? અનુભવ છે તને આખી વાતનો?\nજવાબ આપવાને બદલે એ હાળો મને સામો સવાલ કરવા માંડ્યો: તારો શો અનુભવ છે? તું કેવી રીતે ક્હૅ છે કે આગળ ના વધાય? તેં કદી પ્રેમ–બ્રેમ કર્યો છે?\nમૅં કહ્યું -અનુભવ તો નથી મને, પણ મારું એવું માનવું જરૂર છે.\nજો ભઇ, આમાં માનવું–ફાનવું ચાલે નહીં. કંઈ નકરી વાત હોય તો કર, બોલી નાખ કંઈ હોય તો… હંસાભાભી ય નથી આજે તો…\nપછી કાન્તિ હસતી આંખોએ મને તાગતો રહ્યો.\nક્હૅ -જો જૅન્તી, મારો તો અનુભવ છે અનુભવ, નગદ અનુભવ, સ્ત્રીના બારામાં મને ખાસ્સી ખબર પડે છે…!\nમને થયું કાન્તિ આજે નકામો આડો ફાટ્યો છે. દર વખતે તો મારી હા–માં હા જ કરે. જોકે મને એવું ય થયું કે આજે એ એવું કંઈક કહી નાખવાના મૂડમાં છે. સાવ તલપાપડ થઈ રહ્યો છે એના જીવનની કશી ખાનગી વાત કરવાને. મૅં જોયું તો શબ્દો એના મૉંઢા પાસે ઊડ ઊડ થતા’તા. મૅં કહ્યું -કહી નાખ તારો અનુભવ…\nએ ક્હૅ -એક છોકરી છે યાર –\nપણ ત્યાં જ ક્યાંકથી બૂમાબૂમ કરતો શાન્તિ આવી પૂગ્યો : શું કરો છો લ્યા બન્ને જણા અંધારામાં બેઠા–બેઠા…? બાજુવાળાએ કહ્યું કે તમે ધાબે છો. નીચે તો બંધ છે બધું. ભાભી નથી?\nને સ્વિચ પાડી ધાબાની, એણે લાઇટ કરી. મૅં કહ્યું -તારી ભાભી નથી, બ્હારગામ ગઈ છે. ‘કંઇ વાંધો નહીં કંઇ વાંધો નહીં’ -કરતો ખુરશી ખૅંચી શાન્તિ અમારી સામે બેઠો. મને થયું આ બલા અત્તારે કાંથી આવી ચડી…પ…ણ…ભાઈબંધ તે ભાઈબંધ, બીજી જ ઘડીએ ગમે. મેં જ કહ્યું :\nસાંભળ સાંભળ શાન્તિ, અમારી વચ્ચે એક લઠ્ઠો પડ્યો છે. તને ગમ્મત પડે એવી વાત છે. વાત એમ છે કે– કરીને મેં અને કાન્તિએ વારાફરતી અમારી બન્ને વાતો માંડીને કરી.\nએટલે મેં જોયું કે શાન્તિ જરા વટમાં આવી ગયો. એને એમ કે કેવા ઝકે ચડ્યા છે ને કેવા પોતાને પૂછે છે. એટલે મૅં એને તરત કહ્યું -જો શાન્ત્યા, તારી આદત મુજબ દગો ના કરીશ, ખરેખરું ક્હૅજે, અન્યાય ના કરતો.\nએટલે તો પછી શાન્તિ ચાલુ થઈ ગયો; આ રીતે :\nજુઓ ભૈ, એક રીતે જોતાં તુંય સાચો છે ને તુંય સાચો છે. સૌ સૌના અનુભવની વાત છે, જેવો જેનો અનુભવ…\nએણે વારાફરતી મારા અને કાન્તિના ખભા દાબેલા. પછી આંખ મારતાં ક્હૅ -આપણો તો માળો બેય જાતનો અનુભવ છે…\nહું કે કાન્તિ કંઈ બોલ્યા નહીં. મૅં પૂછ્યું -ચા પીશું? જોકે જાતે મૂકવી પડશે.\nએટલે બન્ને જણાએ ના પાડતાં કહ્યું -વાત ચાલવા દે ને, થાય છે, ચા ક્યાં આટલા તાપમાં? શરબત પીશું શરબત. ને વાતનો દોર પકડી લેતાં શાન્તિ બોલવા લાગ્યો :\nજુઓ ભઈલાઓ, પ્રેમ જ રહેવાનો, નથી ક્હૅતા લવ ઇઝ લવ…? પણ હું જુદું ક્હૅવા માગું છું. આ દિલ છે ને, તે શરીરમાં છે, શરીરમાં, જૅન્તી, અહીં, આ રહ્યું –\nશાન્તિ પોતાની છાતીએ હાથ મૂકતો’તો ડાબી તરફ. પછી ત્યાં બાચકો ભરી બોલવા લાગ્યો દિલ ને શરીર જુદાં નથી, નથી દોસ્તો, સમજો જરા. આ ક્હૅવાનો મતલબ એ છે કે દિલ લાગે એટલે શરીર લાગે ને શરીર લાગે એટલે દિલ લાગે– લાગે એટલે લાગે –\nમેં જોયું કે શાન્તિ બોલતાં–બોલતાં હસી પડ્યો, કેમકે ‘લાગે’-થી એને જરા જુદું ક્હૅવું’તું ને એવું ક્હૅવાની એને હસી પડાય એટલી બધી રંગત આવતી’તી.\n–બસ આટલી જ વાત છે! આમાં, આગળ વધવાનું ને ના વધવાનું ક્યાં આવ્યું?\nમેં કહ્યું ના, એવું નથી, ના વધાય તે ના વધાય. એટલે કાન્ત્યો તરત બોલ્યો -ના, એવું નથી, વધાય વધાય ને વધાય. એટલે શાન્તિ તરત બોલ્યો -ઝઘડો નહીં ઝઘડો નહીં. તમને કહ્યું નહીં કે સૌ સૌના અનુભવની વાત છે…? બાકી વાતમાં કંઈ માલ નથી, બધું એક–નું–એક છે. આમથી ક્હૉ કે તેમથી ક્હૉ. એટલે મારે તો તમને બન્ને જણાંને એક જ વાત કરવાની છે કે આમાં કશું ક્હૅવા જેવું જ નથી, કશું ક્હૅવાય જ નહીં આવા વિષયમાં. આમાં તો જાતઅનુભવ જ ખરો ગણાય, બધી વાતે. ઝકાજકી કરવાને બદલે એવી કશી મુદ્દાની વાત કરો:\nતું ક્હૅ જૅન્તી, તું શાથી વધાય નહીં વધાય નહીં કરે છે? વધવા ટ્રાય કરેલો કદી કોઈ સ્ત્રીના બારામાં? હંસાભાભી વિશે નથી પૂછતો, કંઈ બીજું હોય તો ક્હૅ. ને તું કાન્ત્યા, વધાય વધાય ને વધાય કૂટ્યે રાખે છે તે વધેલો કોઈનામાં…? ગંગાભાભી સિવાયની કોઈ હોય તો તેની વાત કર, જો કરવી જ હોય તો…! પછી તમને બન્ને જણાને હું મારી વાત કરું. મારી વાત એકદમની જુદી જ છે.\nમને થયું કાન્તિ–શાન્તિ ગૅલમાં આવી ગયા છે ને બન્નેને તાલાવેલી થઈ ગઈ છે. મને એમ પણ થયું કે ક્યાંથી આવી વાતે ચડી ગયા? કંઈ નાના છીએ? અમારે છોકરો છે– અમેરિકામાં છે; કાન્તિને છોકરી છે, બારમામાં આવી છે; શાન્ત્યાને ય દસ વરસની બેબી છે. કંઈ શોભે આવી વાતો? શી ખબર ક્યાંથી આવો મુદ્દો નીકળી પડ્યો આજે…\nહંસા ન હોય ત્યારે ઘણીવાર આવું બને છે. હું અવળે પાટે ચડી જઉં છું, અથવા મને અવળે પાટે કોઈ ચડાવી દે તો ચડી જવાય છે મારાથી. મને હંસા દેખાવા માંડી, પણ સાથે જ ખાસ પ્રકારનું એકલાપણું લાગવા માંડ્યું.\nધાબાની બ્હારના ભાગમાં અંધારું હવે વધી ગયેલું ને ઉકળાટે ય ઘટતો ન્હૉતો, કેમકે પવન તો ક્યારનો પડી ગયેલો. મૅં કહ્યું, -આપણે નીચે જઈએ; ઘરમાં બેસીએ સોફા પર પંખા નીચે…ને હું શરબત બનાવી દઉં…ત્યાં લગી તમે બન્ને જણા બીજી વાતો કરો…\nનીચે ઊતરી પછી અમે ઘરમાં મેઇનરૂમમાં બેઠા હતા. મારી ડાબી બાજુએ કાન્તિ હતો ને શાન્તિ અમારી સામે બેઠેલો. એટલે આમ તો, વચ્ચે! શરબત પીતાં–પીતાં વાત આગળ ચાલેલી. જોકે ખરું પૂછો તો મને અકળામણ થતી’તી આ આખી ચર્ચાથી અને કોઈ એવી ઘડીએ હું અંદરથી નીકળી જવા માગતો’તો. એટલે મેં ઉતાવળિયા અવાજે કહી દીધું :\nમારો તો હંસા સિવાયની કોઈ સ્ત્રીનો અનુભવ જ નથી. મારી તો માત્ર માન્યતા છે કે આગળ ના વધાય. કેમકે પ્રેમ તે પ્રેમ છે ને શરીર તે શરીર.\nઅલ્યા, હંસાભાભીના દિલને ચાહે છે? કે શરીરને?\nમૅં બન્નેના સવાલોનો એક જ જવાબ વાળ્યો : મને અંગતમાં ના ખૅંચો, મને રસ નથી એવું બધું જોડવામાં…\nમને થયું હું જરા ચિડાઇ ગયેલો લાગતો’તો, એટલે લગીર હસેલો. પછી મૅં ક્હેલું -આવું છું જરા અંદર જઈને. ક્હીને હું અંદર ગયેલો ને એક–બે મિનિટ બેડરૂમમાં બેડ પર બેસી રહેલો. પછી બેડરૂમની ને કિચનની લાઇટો કરીને પાછો ફરેલો. મૅં નક્કી કરેલું કે ચિડાયેલા નથી દેખાવાનું. છેવટે તો ભાઈબંધો છે મારા.\nબન્ને જણા જાણે મારી જ રાહ જોતા’તા. શરબતનો પ્યાલો નીચે મૂકતાં કાન્તિ ક્હૅ:\nજુઓ ભૈ, જુવાન છોકરીનો બાપ છું અને મને કંઈ મારી જાંઘ ખોલવામાં રસ નથી, પણ તમે ભૈબંધ છો એટલે વાંધો શો? બાકી તમારી ગંગાભાભી જાણે તો તો મારું આવી જ બને. એટલે આપણા ત્રણ સિવાયનું કોઈ જાણે નહીં તે ખાસ જોજો. સૉગન છે તમને…\nએક વાર એક જણી અડફેટે ચડી ગયેલી ને એની જોડે પટ્ટી પડી ગયેલી આપણી. આમ તો આંખથી આંખ મળે છે ને આંખથી જ વાત થઈ જાય છે. ઇશારો નથી ક્હૅતા? જોકે મૅં તો, એ પ્હૅલીવાર દેખાયેલી ત્યારે, તે દિવસે, જરા આંખ મારેલી. એ જવાબમાં જરાક હસેલી. બસ! વાત પતી ગઈ! પછી આગળ વધવાનું. આગળ વધવાનું આવે જ છે ને વધાય જ છે. વીગતોમાં નથી ઊતરતો, બાકી મજા પડી ગયેલી પ્હૅલી વારમાં તો. પૈણી ગઈ છે જોકે. પણ આપણું ખાતું ચાલુ છે. કોઈને, ખાસ તો ગંગાને ખબર ના પડે એટલું જ જોવાનું. બાકી તમને કહું? ગંગા જોડે પણ મજા મને એને લીધે જ આવે છે. પેલીનું નામ શોભના છે, સિવિલમાં નર્સ છે. મજા આવે યાર, આવું કંઈ હોય તો, બાકી શું કરવાનું રોજ રોજ…?…\nકાન્તિએ પૂરું કર્યું કે કેમ તેની ખાતરી કર્યા પ્હૅલાં જ શાન્તિએ શરૂ કરી દીધું :\nમારું એવું છે કાન્તિ, જૅન્તી, જરા જુદું છે. આપણને કંઈ શોભના–ફોભના મળી નથી. આપણે સીધી લાઇનના માણસ ને તમે જાણો છો એમ અમારું તો સાદુંસીધું લગન હતું જૅન્તી, તમારા જેવું લવમૅરેજ નહીં, પણ શાન્તિ, તારા જેવું ઍરેન્જ–મૅરેજ ય નહીં. રંભા પડોશમાં રહેતી’તી, ગમી ગયેલી. માબાપોને ય બધું બરાબર લાગેલું. ચૉકઠું ગોઠવાઈ ગયેલું. તમે જાણો છો આખી વાત અમારી. પણ એક બનાવ મૅં તમને કહ્યો નથી હજુ. એકવાર– સાંભળે છે ને જૅન્તી? –\nહા–હા, કેમ નહીં…? બોલ બોલ–\nએક વાર હું ઔરંગાબાદ ગયેલો. ઑફિસના કામે. ત્યાં અમારી હેડ–ઑફિસ છે. મોઓટું બિલ્ડિન્ગ, અંગ્રેજોના વખતનું. લાંબા લાંબા કોરિડોરો. ઘુમ્મટવાળો સૅન્ટ્રલ હૉલ, બીજા ઓરડા પણ ઘણા ને દાદરા પણ જ્યાંત્યાં. એટલે ખૂણાવાળી જગ્યાઓ બહુ. બધું બહુ જુદું લાગે આપણા કરતાં. એક સાંજે મારે બહુ મૉડું થયેલું. બધાં ચાલી ગયેલાં. આખા બિલ્ડિન્ગમાં કોઈ કરતાં કોઈ ન્હૉતું. ઘુમ્મટની છત પાસે ચામાચીડિયાંની કલબલાટી સિવાયનો મકાનમાં કોઈ અવાજ ન્હૉતો. મૅં ત્યારે મુખ્ય દાદર નીચેના અંધારામાં શું જોયું જાણો છો? તમે કેવી રીતે જાણો! તમે નહીં માનો, ત્યાં મેં બે જણાંને મંડી પડેલાં જોયાં. રીતસરનાં મંડી પડેલાં. હું દીવાલ પાછળ લપાઈ ગયેલો ને આખું પૂરું થયું ત્યાં લગી જોયેલું મેં. બન્નેએ નીચેનાં વસ્ત્ર તો કાઢી જ નાખેલાં, છોકરીના પગ બહુ ગોરા દેખાતા’તા. મને ટૅસ પડી ગયેલો. ઇન્ગ્લિશ ફિલમમાં બતાવે છે ઘણી વાર, પણ આવું સાક્ષાત્ થોડું? વળી ચોરીછૂપીથી આવું જોવાની મજા ઑર જ હોય છે. આખો ખેલ પૂરો થતાં લગી મને, શું ક્હું? –રસના ઘૂંટડા છૂટતા’તા. એ લોકોના ગયા પછી ખાસ્સી વારે હું નીકળેલો. બ્હાર બે–એક છોકરડા મેદાનની મોઓટ્ટી લૉનને લાંબી–લાંબી પાઇપોથી પાણી પાતા’તા. મને થયેલું સાંજ કેવી હળવી છે ઔરંગાબાદની…\nઆખો બનાવ મને રજેરજ દેખાય છે. બિલકુલ ભૂલ્યો નથી. કદી ભૂલું નહીં. મુદ્દો એ છે કે આ બનાવનું શું થઈ શકે? આમાં કંઈ આગળ વધાય? ના વધાય તે તો દેખીતું છે. આ કંઈ મારો પોતાનો અનુભવ નથી. આ તો એક બનાવ છે. છતાં મારી નજરે જોયેલો ને પૂરો માણેલો બનાવ છે, મારા જીવનનો બનાવ છે. તમને બીજું ખબર છે? –\n–કરીને શાન્તિ અટક્યો. મને અને કાન્તિને બંનેને થયું વળી પાછું શું હશે. એટલે અમે સાથે બોલી પડ્યા ના, ક્હી નાખને ક્હૅવું હોય એ.\nઅરે, આ બનાવ એક વાર મૅં તમારી રંભાભાભીને કહેલો. ખુશ થઈ ગયેલી. વારતા ક્હૅતો હોઉં એમ બનાવ મૅં સરસ ગોઠવી–ગોઠવીને કહેલો. રંભા હસતી જાય ને સાંભળતી જાય. ક્હૅ, સાલું ખરું ક્હૅવાય. પછી ક્હૅ, લોકોય કેવાં હોય છે, બળ્યું આવી રીતે લૂગડાં કાઢી નંખાતાં હશે, ને જાહેરમાં થાય આવું, કંઈ લાજશરમ હોય કે નહીં…\nપછી રંભા મારી પાસેથી ચાલી ગયેલી. પણ મૅં જોયેલું કે સંભારી–સંભારીને પાણિયારા પાસેથી છાનીછાની હસુ–હસુ થયા કરતી’તી. ઘરમાં સસરા ખરા ને એના. હું સ્કૂટર લઈ બ્હાર જતો’તો પછી એ છેક અંદરના ઓરડેથી મને તાકીને હસતી’તી… પણ તે રાતે પછી શું થયું, જાણો છો? –\nના, અમે કેવી રીતે જાણીએ? તું ગધો છે સીધો ઝટ ભસી મર ને…!\nકાન્તિ ખિજવાઇ ગયેલો. મને ય થતું’તું કે શાન્ત્યો હવે પતાવે તો સારું, શું આટલું મૉણ નાખતો હશે! જોકે એની વાતમાં તો મને ય રસ પડતો’તો…\n– પથારીમાં રાતે રંભાએ પટાવી–પટાવીને આખું મારી પાસે ફરી ક્હૅવરાવ્યું. ને તે રીતે પછી -તમે દોસ્તાર છો એટલે ક્હૅવામાં વાંધો નહીં- બાપુ, બહુ મજા આવી ગયેલી અમને…અમેય નીચલાં વસ્ત્ર ફગાવી દીધેલાં…જોકે રાત, અંધારું, મેડી, ઘર, એટલે ખોટું તો કંઈ જ નહીં ને…! બધું કાયદેસરનું ક્હૅવાય! ઘરની સ્ત્રી જોડે માણસ ગમે તે કરે ને ગમે એટલો આગળ વધે એમાં કોઈને શું…\nબોલો, મારો અનુભવ બિલકુલ જુદો છે કે નહીં? એમાં જૅન્ત્યા, તારો પ્રેમે ય છે ને કાન્ત્યા, તારો લવે ય છે, દિલે ય છે ને શરીરે ય છે… શું ક્હૉ છો?… અમે તો ત્યારથી આ વાતને ‘ઔરંગાબાદવાળી’ જ કહીએ છીએ. હું ક્હું– કેવું રંભા, આજે ઔરંગાબાદવાળી થઈ જાય કે નહીં…ને એ ડોળા કાઢતી મને ચૂપ રહેવા જબરો ઇશારો કરે. એવી રૂપાળી લાગે– ઘાયલ થઈ જવાય.\nબસ–બસ, બહુ થયું બહુ થયું આપણે પરદો પાડીએ આ વાત પર. ટીવી જોઈએ, સમાચાર આવશે થોડી વારમાં, ટાઇમ થયો છે. વગેરે કહીને મેં બન્નેને વિષયાન્તર કરાવ્યું. બન્નેને એટલા માટે કે કાન્તિ પણ પોતે ગામડે ખેતરમાં ક્યારેક આવું કશું ભેંસ–પાડાનું જોયાની વારતા ક્હૅવા મંડેલો.\nથોડી વાર અમે ટીવી જોતા રહ્યા. કોઈ બોલતું ન્હૉતું. દરમ્યાન એક ફોન આવ્યો, તે મૅં પતાવ્યો.\nજોકે એ બન્ને જણા મારું મન પારખીને પછી સાચે જ બીજી વાતો ખૉળવા લાગેલા. પ્રયત્ન કરીને બીજી વાતોમાં પૅસવા કરતા કાન્તિ–શાન્તિની મને દયા આવતી’તી. જોકે મને પોતાની પણ દયા આવતી’તી. મને થતું’તું આખી વાતમાં જોડાઈને હું કેમ નથી રાચી શકતો આ લોકોની જેમ. મને થયું હું નહીં બોલું તો એમને ખોટું લાગશે, એટલે મૅં કહ્યું :\nએવું છે આ વાત જ માથાકૂટ ભરેલી છે. આપણે એ માટે બીજી કોઈ વાર મળીશું –\nપણ જો તારો કોઈ આવો અનુભવ હોય તો કહી નાખ જૅન્તી! પછી તો હંસાભાભી આવી ગયાં હશે –\nહા–હા, હું પણ એમ જ કહું છું.\nમને થયું બન્ને જણાની લપક હજી છૂટતી નથી. મારી પાસેથી કઢાવવા માગે છે વાત. જે નવી જાણવા મળી એ! લિજ્જત જ આવવાની છે ને…! એટલે મૅં કહ્યું :\nજુઓ, આજે બહુ મૉડું થઇ ગયું છે. આપણે ફરી મળીશું એક વાર આ માટે–\nપણ ત્યારે તો હંસાભાભી હશે ને…?\nહા તે એમાં શું?\nમૅં જોયું કે ‘હા તે એમાં શું?’ કહીને શાન્ત્યો કશો નવો દાવ ખેલવાની પેરવી કરતો’તો.\nઆપણે બધાં ભેળાં મળીને આ ચર્ચા કરીએ તો કંઈ વાંધો?\nહુમ્, એમ જ કરીએ. હું ગંગાને લઈ આવીશ ને તું શાન્તિ, રંભાભાભીને લઈ આવજે, આપણે છ જણાં–\nહા વળી, આખી વાતમાં જૅન્તી, જો, સ્ત્રી તો છે જ! આખી વાતનું કેન્દ્ર છે સ્ત્રી!\nતો છયે છ મળીએ આ શરદપૂનમે. આપણી જ વહુઓ છે ને–? આવી વાત એમને જોડે રાખીને નહીં કરીએ તો કોને રાખીને કરીશું?\nમજા આવશે જૅન્તી.\nમૅં જોયું કે બન્ને જણા ભેગા બોલ્યા’તા ‘મજા આવશે જૅન્તી’. મૅં થોડી લાચારીથી ને થોડી અંદરની ઇચ્છાથી પછી હા પાડી. કહ્યું, ભલે શરદપૂનમે મળીશું –રાતે –અહીં –મારે ત્યાં.\nવાહ! સરસ! તો હાલ, જઈએ અમે? શાન્તિ, તું રંભાભાભીને જઈને તરત કહી દેજે, ભૂલી ના જવાય–\nને તું ય કાન્તિ, જઈને તરત કહી દેજે ગંગાભાભીને –\nહા–હા, હું તો આ આખી વાત ક્હૅવાનો એને, સૂતી વખતે.\nહું પણ. એની તો મજા છે!\nતો જઈએ, શરદપૂનમનું પાકું, ફોન નહીં કરીએ હવે! —વગેરે ક્હૅતા કાન્તિ–શાન્તિ ચાલી ગયા. મૅં મેઇનડોર બંધ કર્યું.\nઘરમાં હું એકલો પડ્યો. જમવાનું શું કરીશ એવો પ્રશ્ન થયો પણ પછી વિચાર્યું, છે તેનાથી ચલાવી લઈશ, કોણ કડાકૂટ કરે.\nટીવી જોતો રહ્યો પછી. મને થયું હંસા પણ કદાચ આ ટાઈમે ટીવી જોતી હશે. જોકે જોવામાં મારું મન ખાસ હતું નહીં. શી ખબર મને શાન્ત્યાની ઔરંગાબાદવાળી વાત દેખાયા કરતી’તી. કાન્તિની પેલી શોભના કેવી હશે તેની મનમાં કલ્પના થયા કરતી’તી. ટીવી બંધ કરી હું ઊઠી ગયો. વિચાર્યું, ચાલ જમી–પરવારીને આજે વ્હૅલો ઊંઘી જઉં.\nહું જમતો’તો ત્યારે મને થયું કે હું તો સાલો એવો ને એવો જ રહ્યો. મારા જીવનમાં કોઈ શોભના ના આવી…મને, હાળું શાન્ત્યાને મળ્યું તેવું જોવા કદી ના મળ્યું…હું તો, હું ભલો ને મારી હંસા ભલી એમ જ જીવતો રહ્યો, ખરેખર તો હું–હંસા ભેગાં મળીને જીવ્યાં એમ છે. અમે ભેગાં જીવીએ છીએ. ભલે શરીરો બે છે.\nએકલા ઘરમાં મને પછી પેલાઓ બધું હસી–હસીને ક્હૅતા’તા તે સંભળાયા કરતું’તું. મને થયેલું બન્ને મારા ભાઈબંધ, કાન્તિ ખાસ, છતાં? આજે કાન્તિ શાન્તિમાં ભળી ગયો. બન્ને કેટલી બધી વાર ‘મજા’ શબ્દ બોલેલા. કેટલા પ્રસન્ન થઈ ગયેલા. ખરેખર તો ઉશ્કેરાઈ ગયેલા. શી ખબર આજે એમની વહુઓ પર શી વીતશે. પછી મને હંસા દેખાવા માંડી. આજે હંસા હોત તો? મને ય કશો ઉશ્કેરાટ થાય છે કે શું…\nએટલે સોફામાં પડી, ગોઠવાઈ, મૅં ફરી ટીવી જોવા માંડ્યો. ટાંટિયા ટિપોઇ પર લંબાવી ઊંઘરેટાતાં લગી, બસ જોતો રહ્યો.\nછેવટે પછી બધી લાઇટો બંધ કરી હું બેડરૂમમાં બેડમાં મારી જગ્યાએ સૂતો. હંસાની ખાલી જગ્યાએ હંસા દેખાઈ. રોજની ટેવને લીધે કદાચ. હું પણ અંધારું હતું છતાં મને જુદો દેખાયો. શરદપૂનમે બધાં વચ્ચે બેઠેલો કેવો હોઈશ; તે રીતનો પણ દેખાયો. પછી અચાનક મને એક સવાલ થયો -શું મારા અને હંસાના જીવનમાં મજા નથી?…\nબીજા અનેક સવાલો ફટફટ ફૂટતા મૅં જોયા શું અમે બંને જણાંએ જીવ્યે રાખ્યું છે ખાલી? મજા શું કાન્તિ ને શાન્તિ જ કરે છે? ને મજા ય કેવી? જોકે મજા એટલે મજા એમાં ‘કેવી’ શું? સીધી કે આડકતરી. મને થયું હું હંસાને ચાહું છું. હંસા મને ચાહે છે. પણ શું માત્ર ચાહીએ છીએ? અમસ્તાં અમસ્તાં? શું કંઈ કરતા નથી આ બેડમાં?\nમારી નજર રોકાતી-રોકાતી ત્રણ ચાર મહિના લગી ઉકલતી ગઈ ને ધીમે ધીમે પાછી વિંટાઈ ગઈ.\nઅમારી પાસે કાન્તિ–શાન્તિ જેવો નથી કશો નકરો અનુભવ? શરીરની વાતમાં હંસાનો મને અને મારો હંસાને જાતઅનુભવ નથી તો શું છે? અરે, અમે એકમેકનાં શરીરના તસુ તસુ ભાગને બરાબ્બર ઓળખીએ છીએ. લફરાંબાજી નથી કરી કાન્તિના જેવી; પણ તેથી શું? અમે પોતે ઓછું કર્યું છે? રાતોની રાતો ગાળી છે વગર ઊંઘ્યે. દિલ શું ને વળી શરીર શું? ને મજા એટલે? સાલા શું સમજતા હશે એમના મનમાં? અમે ય ખાસ્સાં આગળ વધ્યાં છીએ. વિધવિધનું વધ્યાં છીએ… બધું કંઈ જાહેરમાં બકવાનું નથી હોતું…\nતો પછી મૅં ના વધાય ના વધાય એમ કેમ કીધ્યે રાખ્યું એ લોકોને? કાન્ત્યાની વાતથી મારી વાતને મૅં જુદી શું કરવા રાખી? નન્નો શું કામ ભણ્યા કર્યો? ઝકે ચડી બેય જણાનો વિરોધ કેમ કર્યો? વાસના વિરુદ્ધ પ્રેમ-નો કેમ લઠ્ઠો લઈ બેઠો? કંઈ કારણ? પ્રેમની તરફેણ કરવાનું કંઈ કારણ…\nમને લાગે છે કારણ એ જ કે મારી અને હંસાની વચ્ચે હવે માત્ર પ્રેમ જ બચ્યો છે નીતર્યા નીર જેવો. શરીરો અમારાં જંપી ગયાં છે. કાંપ બધો ઢસળાઈ પથરાઈ ઠરી ગયો છે ને ઉપર તરે છે બસ પાતળો આરપાર જોઈ શકાય તેવો પ્રેમ… …નીતર્યો કે પાતળો?… ખરી વાત શી છે? એવું નહીં કે બધું નીતરીદદડીને ખતમ થઈ ગયું છે…? ઠાલુંઠાલું જ જિવાયા કરે છે? રોજ સવારે હંસા બારીબારણાં ખોલે છે એના આ સંસારનાં. ચા મૂકે છે. ઝાપટ-ઝૂપટ કરી બધું ચોખ્ખું રાખે છે. ગૅસ સળગાવે છે. એક જ સ્વાદની દાળ બનાવે છે. બપોરે થોડું ઊંઘે છે. પોતે જે. ઍમ. શાહ ‘નોકરી’ કરે છે એ વખતે! સાંજે–રાતે થોડી ઇધરઉધરની વાતો કરીએ છીએ.\nક્યારેક ખડખડાટ હસ્યાં હોઈએ. યાદ રહી જાય, એવું તેવું.\nમૉડી રાતે હંસા બધું ‘લૉક ઍન્ડ કી’ કરે છે ને અમે બેએક મિનિટ સવળાં રહીને ને પછી અવળાં ફરીને ગોઠવાઈને ઊંઘી જઈએ છીએ આ બેડમાં…\nપ્રૉબ્લેમ જેવું તો કંઈ કરતાં કંઈ નથી…અમારું સરસ રીતે ચાલે છે. હંસા દીકરાને લાંબા લાંબા કાગળો લખે છે મરોડદાર અક્ષરોમાં નિરાંતે, જરા પણ ઉતાવળ વિના. અમેરિકા જેટલે દૂરથી ફોન ‘આટલો ક્લીઅર’ સંભળાય તેનું એને અચરજ પણ ઘણું થાય છે. તે દિવસ તો બહુ જ સરસ જાય છે. હું પણ તે દિવસે ઑફિસમાં ભારે ઉમંગમાં થનગનતો હોઉં છું. હંસાથી હું ઑચાઇ નથી ગયો કે એ મારાથી કંટાળી નથી ગઈ. એવું લાગે ખરું પણ એવું છે નહીં. હંસા હજી એટલી જ મુગ્ધ છે. રૂપાળી પણ. એના શરીરના ઢોળાવો ઢળી કે વળી નથી ગયા. મને બહુ ચાહે છે : દર મહિને મારા વાળને ક્લપ કરી આપે, ક્યારેક બૂટને પાલિસ પણ કરી દે, ધોબીની ઇસ્ત્રી મને ન ગમે તે ફરી કરી દે, ઑફિસ વખતે રૂમાલ, ચાવી, પૈસા કશું આપવાનું ભૂલે નહીં. કમરે હાથ મૂકી પૂરી ત્હૅનાતમાં ઊભી રહે…પછી…?…પછી શું જોઈએ? બધું લગભગ પૂરું સ્થિર, જરા પણ ડામાડોળ નહીં. જાણે મધદરિયે ધીમી ગતિએ સરતી નૌકા. હું–હંસા એકમેકને અડીને કૂવા–થમ્ભને અઢેલી ઊભાં છીએ જાણે -કશું ગીત લલકારતાં. જોકે શું ગીત, ક્યા બોલ તે નથી સંભળાતું. ખાલી મૉંઢાં ખુલ્લાં છે…છતાં…એ ખરું છે.\nપણ કાન્ત્યો તો એકી સાથે બે નૌકા ચલાવે છે! એક પગ એણે ગંગામાં રાખ્યો છે ને બીજો શોભનામાં, જોકે એનું પણ ખરું નથી? એ ડગુમગુ ક્યારે થયો? મજા કરે છે ને કરાવે છે. પેલો શાન્ત્યો હલેસાં બીજાનું જોઈને મારે છે. નકલિયો, રંભાને ભરમાવી છે એણે, બીજું શું! જોકે એને ય કશો પ્રૉબ્લેમ તો નથી. તો શું એનું ય ખરું નથી?\nમને લાગે છૅ કે અમારા ત્રણેયનું ખરું છે. શાન્તિ ક્હૅતો’તો એમ, તો પછી, આમાં આમ કે આમ ક્યાં કશું ક્હૅવાપણું જ છે તે…અમારા ત્રણેયનું નહીં, ક્હૉ કે છયે છનું ખરું છે. તો પછી શરદપૂનમે મળીને શું કરવું છે? મને આખી વાત મતલબ વગરની તો લાગવા માંડેલી, એની એક નફરત પણ થવા લાગેલી. શી ખબર અંદરથી મને એકદમનું ગમતું ન્હૉતું. મૅં નક્કી કર્યું કે શરદપૂનમે નથી જ મળવું. ફોન કરી દઈશ બન્ને જણાને. કહી દઈશ કે તમારી વાત સાચી છે. વધાય, વધાય વધવું હોય એટલું વધાય. પણ મળતા નથી શરદપૂનમે. ફરી કોઈ વાર…\nમને નક્કી જ થયું, કે હું છું મારી રીતે, એ છે એની રીતે ને એ છે એની રીતે…જેની પાસે જે છે તેનું તે ખૅંચે છે…એવું નહીં કે જેની પાસે જે છે તેનું ઊંધું તે ખૅંચે છે? જોકે પણ, જે છે તે શું છે? જે નથી તે શું છે? કેવું તે ખરું ક્હૅવાય? કેવું તે ઊંધું ક્હૅવાય?…મને બહુ ગડમથલ થઈ ગઈ…\nએટલે ઊઠીને પાણી પી આવ્યો.\n…શું ખરું અને શું ઊંધું તે હંસાને પૂછવું પડશે. બહુ ડખો થઇ ગયો આખી વાતનો. જોવું પડશે કે હંસા શું ક્હૅ છે. હાલ ઊંઘી જઉં એ જ છે મારા હિતમાં.\nમૅં કાન્તિ–શાન્તિ બેયને ફોનથી જણાવી દીધેલું બીજી જ સવારે. પછી દાઢી કરી અરીસામાં મૉં નવેસર જોતો’તો. મૉંઢું મારું કંઈ સારું ન્હૉતું લાગતું. આંખ નીચેનાં કુંડાળાં વધારે ઘેરાં લાગતાં’તાં. નાકમાંના સફેદ વાળ દેખાતા’તા તે મૅં તોડ્યા. પછી ચિડાઇને મૅં દાંતિયું કર્યું, ને એવું કરવા જતાં હું બાડો લાગેલો. થોડી વાર મૅં મને બાડો જોઈ રહેવાનું ચાલુ રાખ્યું ને મનોમન માત્રશાન્ત્યા વિરુદ્ધ નહીં, પણ કાન્ત્યા-શાન્ત્યા બન્ને વિરુદ્ધ બબડ્યો. મનમાં જે બબડ્યો તે પછી મોટેથી પણ બબડ્યો. જોકે પછી મેં મારા ચ્હૅરાને સરખી રીતે જોવાનો એક પ્રામાણિક ચાળો પણ કરેલો.\nએ પછીના બે દિવસ એમ જ ચાલી ગયા. કશી બેચૅની ઘેરતી રહી મને. મેં જોયું કે જ્યારે જ્યારે મન મારું નવરું પડે ત્યારે ત્યારે પેલા ડખા પર જઈ બેસે. પણ એટલે, પાછી બેચૅની વધે.\nઆવી તે જ રાતે હંસાને બેડમાં મૅં આખી વાત કરી. કાન્તિની શોભનાવાળી અને શાન્તિની ઔરંગાબાદવાળી બન્ને વાત કરી. શરૂમાં ‘શું–શું’ કરીને અને પછી ‘હુમ્–’ ‘હુમ્’ કરીને હંસાએ બધું સાંભળ્યું. જોકે શરદપૂનમે નહીં મળવાની મૅં ફોનથી કેવી તો ના પાડી દીધી ને મને આખી વાતની કેવી તો સૂગ છે વગેરે પણ મૅં કહ્યું. આપણા દોસ્તદાર ખરા પણ કેવું હલકું જીવે છે ને એવાઓ જોડે વરસોથી ભાઈબંધી રાખનારાં આપણે કેટલાં મૂરખ છીએ તે પણ કહ્યું.\nપણ હંસાએ મને કશો ઊથલો ના આપ્યો. મૅં પૂછ્યું કેમ બોલી નહીં, તો ક્હૅવા લાગી કે પોતે ‘થાકેલી છે’ ને પોતાને ‘ઊંઘ આવે છે’. મને થયું હંસાની ગેરહાજરીમાં મેં પેલાઓ જોડે આવી આવી ‘ગંદી’ વાતો કરી તે કદાચ એને ગમ્યું નથી ને અંદરથી ગુસ્સે છે મારા પર. મેં કહ્યું -મેં તો ના જ પાડી દીધી છે હવે આ વાત કરવાની. તો ક્હૅ સવારે, સવારે વાત…મેં જોયું તો હંસાનાં પોપચાં ખરેખર બિડાઇ ગયાં’તાં, એટલે હું પણ ઊંઘી ગયેલો પડખું ફેરવીને.\nસવારે હંસા પ્રસન્ન હતી. ચા પીતાં હસતી’તી. ક્હૅ -રાતે તું જૅન્તી, કેવી બધી વારતા માંડી બેઠો’તો. મને થયું, ચાલો, હંસા ગુસ્સે તો નથી. થાક પછીની સારી ઊંઘ મળતાં હંસાનો ચ્હૅરો સુરખીભર્યો લાગતો’તો. પોપચાં થોડાં સૂજેલાં હતાં પણ કીકીઓ ચમકતી’તી. મેં પૂછ્યું : સાંભળેલું નહીં તેં બધું? તારું શું માનવું છે, હંસા, આ બારામાં? મારાથી ‘બારામાં’ શબ્દ બોલાઈ ગયો તે મારા ધ્યાનમાં આવ્યું. હંસા હજી પણ હસતી’તી, મને ક્હૅ :\nઆમાં આટલું બધું ચિડાઇ જવાની ને ગુસ્સો કરવાની શું વાત છે? તને ખબર છે જૅન્તી, આપણી આ કામવાળી છે ને, પરણેલી છે, બે તો છોકરાં છે એને, તો ય એનો એક આશક છે…! તું તો બપોરના ઑફિસે હોય, પણ પેલો અવારનવાર આવે છે એને મળવા, અહીં —એટલે કે આપણા ઘરે નહીં, પણ ત્યાં, લિમડા નીચે. વ્હિસલ મારે પેલો એટલે એવિયા આપણી પાછલી ગૅલેરીમાંથી ઇશારો કરી જવાબ આપે, ને પછી, મને ‘આવું છું બેન’ ‘આવું છું બેન’ કરતી જાય દોડતી. લળી-લળીને ખાસ્સી વાર લગી વાતો કરે. બન્નેને ઉપરથી ઘણી વાર જોઉં છું: પછી હંસાએ પૂછ્યું મને, તું જાણે છે જૅન્તી, પછી એ દિવસે એ પેલાની ખોલીએ જવાની જ હોય. નિત્યનો ક્રમ છે એ લોકોનો. ક્હૅ કે એની બીજી છોકરી તો એને સૂરજથી જ છે. એના આશકનું નામ સૂરજ છે…જાણે છે છોકરીનું નામ શું છે તે?\nમૅં કહ્યું ના, હું કેવી રીતે જાણું?\nહંસા ક્હે: સૂર્યા…\nહંસાની આ વાત સાંભળીને મને રીતસરનું ઉબકા જેવું થવા માંડેલું. રોષ ન હોત તો ઊલટી થઈ જ હોત. ધૂંધવાતો હંસાને શું ક્હૅવું તે હું મનમાં શોધતો’તો, ત્યાં જ એણે આગળ ચલાવ્યું :\nજૅન્તી, આપણો આ બેડરૂમ છે તેમાંથી સામાવાળા વિનુભાઇના ફ્લૅટની બારી નથી દેખાતી?એ બારીની છાજલી પર રોજ બપોરે કબૂતર–કબૂતરીની એક જોડી નમતા પ્હૉર સુધી જાતભાતની ગૅલો કર્યા કરે છે…\nમારે પૂછવું’તું હંસાને કે માત્ર ગૅલો કર્યા કરે છે કે કંઈ બીજું પણ કરે છે.\nત્યાં જ હંસાએ મારા આશ્ચર્ય વચ્ચે જણાવ્યું મને કે માત્ર ગૅલ નથી કરતાં, કરવાનું કરે છે, અનેકવાર કરે છે…\nબોલતાં–બોલતાં, મૅં જોયું કે, હંસા હસતી–હસતી શરમાઇ ગયેલી ને સાડીના છેડાથી મૉં ઢાંકી આંખોથી હસતી રહેલી. હું અંદરખાનેથી બહુ જ ખિજવાઇ ગયેલો. મૅં ધડાક પૂછ્યું :\nકબૂતર–કબૂતરીને કરતાં જોઈને તને શું થાય છે હંસા?\nહંસા મૉં ફેરવીને વધારે શરમાઈ ગઈ ને ‘એવું તે શું પૂછે છે જૅન્તી’ કરતી ઊઠીને અંદર જતી રહી.\nમારે ખરેખર જાણવું’તું કે હંસાને શું થાય છે, અમારા બેડરૂમમાંથી રોજ દેખાતાં કબૂતર–કબૂતરીને જોઈને. મૅં જરા વધારે પડતા મોટા અવાજે પૂછ્યું :\nબોલ હંસા! બોઓલ!\nજોકે મને મારો એવો મોટો અવાજ તરત અકારણનો લાગ્યો. વળી હંસા એની એવી જ શરમભરી મસ્તીથી ટુવાલ ને કપડાં લઈ બાથરૂમમાં ઘૂસતી’તી. મૉં બાથરૂમના બારણેથી કાઢી એ મને ક્હૅ:\nપેલાંઓને જૅન્તી બોલાવી લે, શરદપૂનમે. મળીએ બધાં. આપણેય કહીશું આ બધું! ગુમાવવાનું તો કંઈ છે નથી! ઊલટાની મજા પડશે મજા!\nહંસાના મૉંમાંથી બે વાર સરેલી ‘મજા’ જોઈ હું ખરે જ ભૉંઠો પડી ગયો.\nમને કશું વળતું ક્હૅવાનું સૂઝ્યું નહીં. એટલે હું પણ એકલો–એકલો હસ્યો. જોકે જરા વિલાયેલું.\nફોનમાં પેલા બન્નેએ એક જ પૂછેલું મને : અલ્યા પાછો કેમનો મળવાનો થયો? પાછું શું થયું?\nમૅં બન્નેને એક જ કહેલું -ડખો થયો, ડખો!\nછેલ્લે હું નવેસર ડખા પર જઈ બેઠો ત્યારે, ઢગલો હતો. ને ડખો –મજાનો ડખો.\nPrevious: કેવી છે!


શ્રીયુત શંભુચરણ મલ્લિક (‘શ્રીરામકૃષ્ણ લીલા પ્રસંગ’ સાધકભાવમાં શંભુચરણ તથા એ ગ્રંથના ગુરુભાવ, પૂર્વાર્ધમાં શંભુચન્દ્ર નામનો ઉલ્લેખ છે. ઉત્તરાધિકારીઓના દસ્તાવેજોની હસ્તપ્રતોમાં ‘શંભુનાથ’નામ પણ જોવા મળે છે.) મહાશયના પિતાનું નામ સનાતન મલ્લિક હતું, તેઓ પિતાના એકના એક પુત્ર હતા. જ્ઞાતિએ તેઓ સોની વાણિયા હતા. એમનું ઘર કોલકાતાની સિંદુરીયાપટ્ટી મહોલ્લામાં હતું. દક્ષિણેશ્વરના કાલીમંદિરની નજીક એમનું જે બગીચાવાળું મકાન હતું ત્યાં પણ તેઓ ઘણીવાર રહેતા હતા. બ્રાહ્મોસમાજમાં ખાસ કરીને કેશવચન્દ્ર સેન સાથે તેમને ગાઢ સંબંધ-મિત્રતા હતી. તેઓ એક વિદેશી વ્યાપારીની ઓફિસમાં કામ કરતા હતા અને ત્યાં પુષ્કળ ધન કમાયા હતા. તેઓ દાન, ચરિત્ર તથા ભક્તિ માટે લોકોમાં સુપ્રસિદ્ધ હતા. શ્રીમંત હોવા છતાં પણ તેઓ બાગબજારથી પગે ચાલીને દક્ષિણેશ્વરના મકાનમાં જતા. કોઈએે એમને કહ્યું : ‘આટલો દૂરનો રસ્તો છે તો ઘોડાગાડીમાં કેમ નથી આવતા? કદાચ કોઈ અકસ્માત-દુર્ઘટના થાય તો ?’ એથી શંભુબાબુએ આંખ-મોઢું લાલ કરીને જવાબ આપ્યો : ‘શું કહ્યું ? એમનું (ભગવાનનું) નામ લઈને નીકળ્યો છું, પછી અકસ્માત ?’ આવો એમનામાં ઈશ્વર પ્રત્યે દૃઢ વિશ્વાસ હતો. એમનું દાન અસીમ હતું. કોઈ યાચક ખાલી હાથે પાછો કરતો નહીં. બ્રાહ્મસમાજ સાથે સંપર્ક હોવાથી ધર્મની બાબતમાં એમનું મન અત્યંત ઉદાર હતું. તેઓ ઘણીવાર ‘બાઈબલ’ વગેરે વાંચતા. શ્રીયુત કેશવચંદ્ર સાથે તેઓ એક વખત શ્રીરામકૃષ્ણ પાસે ગયા હતા. કાલીમંદિર પાસે રહેતા હતા તેથી ઠાકુરની સાથે એમનો અનાયાસે - સહેજમાં જ પરિચય થઈ ગયો હતો. ઠાકુર ઘણીવાર એમના મકાનમાં જતા અને ત્યાં ઘણો સમય ભગવત્ પ્રસંગમાં વિતાવતા. આથી મલ્લિક મહાશયે એક દિવસ શ્રીરામકૃષ્ણને કહ્યું હતું : ‘તમે અહીં આવો છો, મારી સાથે વાર્તાલાપ કરીને આનંદ પામો છો એટલા માટે આવો છો.’ ભક્ત જે રીતે ભગવાનને ચાહે છે, એ રીતે તે વિચારથી પણ આનંદ પામે છે કે ભગવાન પણ એની શોધ કરે છે.\nશંભુબાબુ સાથે પરિચય થતાં પહેલાં જ ઠાકુર યોગારૂઢ અવસ્થામાં જાણી ગયા હતા કે જગદંબાની ઈચ્છાથી એક ભાગ્યવાન વ્યક્તિ એમના સેવક કે કોઠારી નિયુક્ત થશે. ‘તેઓ ગોરા રંગના પુરુષ હશે અને તેમના માથા પર તાજ હશે.’\nજ્યારે ઘણા દિવસો પછી મલ્લિક મહાશય સાથે પરિચય થયો તો ઠાકુર જાણી ગયા : ‘મેં પહેલાં ભાવાવસ્થામાં આમને જ જોયા હતા.’ શ્રીયુત મથુરાનાથ વિશ્વાસના દિવંગત થયા પછી (૧૮૭૧ ઈ. ૧૬મી જુલાઈ) પાણિહાટી નિવાસી શ્રીયુત મણિમોહન સેન થોડા દિવસ સુધી ઠાકુરનો જરૂરી સામાન મોકલી દેતા હતા. પરંતુ થોડા દિવસો પછી શંભુબાબુએ એ કામ પોતાના હાથમાં લઈ લીધું. તેથી મણિમોહન વધારે દિવસ એ સેવાનો લાભ મેળવી શક્યા નહીં. એ સમયથી લઈને ઈ.સ.૧૮૭૭માં શરીર છોડ્યું ત્યાં સુધી શંભુબાબુ એકનિષ્ઠ ભાવે ઠાકુર અને શ્રીમાતૃદેવીની સેવામાં સમર્પિત રહ્યા. એ લોકોની કોઈ પણ પ્રકારની જરૂરિયાત જેમ કે ભોજનની વસ્તુઓ કે કોલકાતા જવા-આવવાનું ગાડી ભાડું વગેરે જણાતાં તેઓ તુરત જ આપી દેતા. એમણે ઠાકુર પાસેથી જ આધ્યાત્મિક સંપત્તિ મેળવી હતી એ વાતનું સ્મરણ કરીને તેઓ ઠાકુરને ‘ગુરુજી’ કહીને સંબોધન કરતા. એથી ચિડાઈને ઠાકુર કહેતા : ‘કોણ કોનો ગુરુ છે ? તમે જ મારા ગુરુ છો.’ શંભુબાબુ એ સાંભળીને પણ ધ્યાનમાં ન લેતાં, પોતાના ભાવથી જ ગુરુજીની સાથે ભાવનું આદાન-પ્રદાન કરતા હતા. મલ્લિક-પત્ની પણ ઠાકુર અને શ્રી માતૃદેવી પ્રત્યે વિશેષ ભક્તિભાવ રાખતાં હતાં અને દક્ષિણેશ્વરમાં શ્રીમાના વસવાટ દરમિયાન દર મંગળવારે એમને પોતાના ઘરે લઈ જતાં અને દેવીરૂપે એમની ષોડશોપચારથી શ્રીચરણપૂજા કરતાં હતાં.\nશ્રીમા કાલિમંદિરમાંના એક નોબતખાનાના એક નાના ઓરડામાં કેટકેટલી તકલીફોમાં દિવસો પસાર કરે છે એ જોઈને શંભુબાબુએ એ કાલીમંદિરના બગીચાની પાસે એક ટુકડો જમીન અઢીસો રૂપિયામાં પટ્ટા પર લીધી. પછીથી એમણે નેપાળ રાજ્ય સરકારના ઉચ્ચપદના અધિકારી તથા શ્રીરામકૃષ્ણના ભક્ત કેપ્ટન શ્રીયુત વિશ્વનાથ ઉપાધ્યાયની મદદથી એ જમીન પર શ્રીમાને રહેવા યોગ્ય એક કુટિર તૈયાર કરી દીધી. ઈ.સ.૧૮૭૬ની ૧૧મી એપ્રિલે એ જમીન અને મકાનનું દાનપત્ર લખી આપ્યું. બીજી રીતે પણ તેઓ શ્રીમાતૃદેવીની સેવા માટે હંમેશાં તૈયાર રહેતા. એક વખત શ્રીમા અતિસારના દર્દથી પીડાતાં હતાં, ત્યારે શંભુબાબુએ એમની સારવાર માટે ખુલ્લા હાથે નાણાં ખર્ચ્યાં હતાં.\nશંભુબાબુ ભક્ત અને કર્મયોગી હતા. ઠાકુરના સત્સંગના પ્રભાવથી તેઓ આધ્યાત્મિક માર્ગનો પ્રકાશ જોઈ શક્યા હતા અને એના પ્રભાવથી એમનો ધર્મવિશ્વાસ પૂર્ણ અને સફળ થયો હતો. લોકોના કલ્યાણ માટે તેમણે દાનથી ચાલતું એક ચિકિત્સાલય વગેરેની સ્થાપના કરી હતી અને આવી સંસ્થાઓની સંખ્યા વધારવા માગતા હતા. તેઓ ઠાકુરને કહેતા : ‘મારી ઇચ્છા છે કે રૂપિયા-પૈસાનો શુભ કામ પાછળ ઉપયોગ કરું.’ તો ક્યારેક કહેતા : ‘આર્શીવાદ આપો, જેથી આ ઐશ્વર્ય એમનાં ચરણકમળમાં અર્પીને મરી શકું.’ પરંતુ ઠાકુરે એમને ફક્ત સમાજ સેવાના સ્તર પર ન રહેવા દેતાં ઉચ્ચતર આધ્યાત્મિક અનુભૂતિના અધિકારી બનાવવા ઇચ્છ્યું હતું.આથી શંભુબાબુની આ પ્રકારની પ્રાર્થનાના ઉત્તરમાં એમણે કહ્યું હતું : ‘ભગવાનનો સાક્ષાત્કાર થાય તો શું તમે એમની પાસે હોસ્પિટલ-ડિસ્પેન્સરી માગશો?’ બીજું પણ કહ્યું હતું : ‘આ તમારા માટે જ ઐશ્વર્ય છે. એમણે તમે શું આપશો? એમના માટે આ લાકડું અને માટી છે.’..‘સામે જે કામ આવી પડ્યું હોય એ ન કરવાથી કામ ન ચાલે એને નિષ્કામ ભાવથી કરવાનું હોય છે. સ્વેચ્છાએ વધુ કામમાં ફસાવું સારું નથી.’ પરંતુ વાસ્તવમાં શ્રીરામકૃષ્ણે શંભુબાબુને એમના દ્વારા ચાલતી સંસ્થાઓને બંધ કરી દેવાનું નહોતું કહ્યું કે એમના કર્મયોગ માર્ગનો ત્યાગ કરવાનો ઉપદેશ નહોતો આપ્યો. માનવજીવનનો સાચો ઉદ્દેશ ભગવાન પ્રાપ્તિ છે. કેવળ એ વિષય પર તેઓ તેમનું ધ્યાન ખેંચતા હતા અને સાથે સાથે આસક્તિયુક્ત કર્મ કરવાના દોષ પણ બતાવી દેતા હતા. ઠાકુર ક્યારેય નિષેધાર્થક ઉપદેશ આપતા ન હતા. પરંતુ તેઓ નિર્બળ મનુષ્યને ભગવાન પ્રત્યે લઈ જતા હતા. શંભુબાબુને જે પ્રકારનો ઉપદેશ આપતા એ સંદર્ભમાં એમણે પોતે જ કહ્યું હતું : ‘તે મનુષ્ય ભક્ત હતો તેથી મેં એને કહ્યું હતું.’ એમણે એમ પણ એને કહ્યું : ‘આવાં કામ અનાસક્ત રહીને કરવાં સારાં છે. પરંતુ તે ખૂબ જ મુશ્કેલ કામ છે. અવશ્ય યાદ રાખજો કે તમારા માનવજન્મનો ઉદ્દેશ ભગવાન પ્રાપ્તિ છે. હોસ્પિટલ ડિસ્પેન્સરી નહીં...કર્મ આદિકાંડ છે. તે જીવનનું લક્ષ્ય કર્મ નથી.’\nશ્રીરામકૃષ્ણનો આ પ્રકારનો અમૂલ્ય ઉપદેશ સફળ થયો હતો એ આપણે શંભુબાબુનાં વાર્તાલાપ અને ચર્ચા પરથી સ્પષ્ટ રીતે જાણી શકીએ છીએ. એમણે શ્રીયુત હૃદયને એક દિવસ કહ્યું હતું : ‘હૃદુ, હું પોટલી બાંધીને બેઠો છું.’ આ સાંભળીને ઠાકુરે વિરોધ કરતાં કહ્યું : ‘એવી કુલક્ષણની અશુભ વાત કેમ કરે છે ?’ આથી શંભુબાબુએ કહ્યું : ‘એવું નથી. બોલો, આ બધા પદાર્થોને અહીં છોડીને જઈ શકું.’ ભગવાન પર એમનો એવો વિશ્વાસ હતો કે એક દિવસ એમણે આંખ-મોઢું લાલ કરીને કહ્યું હતું :‘સરળ ભાવે પોકારવાથી તેઓ અવશ્ય સાંભળશે.’\nશંભુબાબુના દક્ષિણેશ્વરના બાગવાળા મકાનમાં શ્રીરામકૃષ્ણના જે રીતે લીલાવિલાસ થતા રહ્યા એમાંથી બહુ જ ઓછા પુસ્તકોમાં લખાયા છે. ઈસુખ્રિસ્તનાં દર્શન થયાં તે પહેલાં શ્રીરામકૃષ્ણ શંભુબાબુની પાસેથી બાઈબલ સાંભળીને ઈસુખ્રિસ્તના પવિત્ર જીવન અને સંઘ પ્રવર્તનની વાત જાણી શક્યા હતા.\nદક્ષિણેશ્વરમાં શંભુબાબુનું દાનથી ચાલતું એક દવાખાનું હતું. ઠાકુરને એક વખત પેટની બીમારી હતી ત્યારે શંભુબાબુએ એમને એક માત્ર અફીણ ખાવાની સલાહ આપી તથા જતી વખતે તેમને યાદ અપાવીને લઈ જવા કહ્યું. ઠાકુર જ્યારે એ બાગમાં જતા ત્યારે ત્યાં સત્સંગમાં કલાકો પસાર કરતા હતા. એ દિવસે પણ એ ભાવમાં સમય વીતી ગયો. બંને અફીણની વાત જ ભૂલી ગયા. રસ્તામાં ઠાકુરને એ યાદ આવ્યું. તેઓ પાછા ગયા. જોયું તો શંભુબાબુ અંદર ચાલ્યા ગયા હતા. આથી નોકર પાસેથી તે માગીને લઈ લીધું અને તેઓ પાછા મંદિર તરફ ચાલ્યા. પરંતુ તેમણે શંભુબાબુ પાસેથી તે ન માગતાં નોકર પાસેથી માગ્યું એટલે સત્યની ચ્યુતિ થઈ. પરિણામે ઠાકુર મંદિરનો રસ્તો જોઈ જ ન શક્યા. ત્યારે એમને કારણ સમજાયું અને તેઓ અફીણ પાછું આપવા પાછા ગયા. ત્યાં જઈને જોયું તો નોકર પણ નથી અને દરવાજો પણ બંધ છે. લાચાર થઈને એમણે બારણાની અંદર એ દવાની પડીકી ફેંકીને કહ્યું : ‘અરે, તમારી અફીણની પડીકી અહીં મૂકી દઉં છું.’ એ પછી એમણે જોયું તો દૃષ્ટિ સ્વચ્છ થઈ ગઈ હતી અને તેમને પોતાના ઓરડામાં પાછા ફરવામાં કોઈ જ તકલીફ ન પડી.\nબીજા એક દિવસે ઠાકુર પોતાના શિષ્યની સાથે તેમજ ગિરિજાબાબુ અને શંભુબાબુ સાથે વાતો કરતા હતા અને તેમાં જ રાત પડી ગઈ. ઠાકુર મંદિરમાં પાછા જવા માટે નીકળ્યા. પરંતુ રસ્તામાં ગાઢ અંધકારમાં તેઓ દિશા નક્કી કરી શક્યા નહીં. એટલામાં ગિરિજાએ પોતાની યોગશક્તિના પ્રભાવથી પીઠમાંથી જ્યોતિ ઉત્પન્ન કરીને બગીચાના પ્રવેશપથ સુધી રસ્તો પ્રકાશિત કર્યો. એની મદદથી ઠાકુર પોતાના સ્થાનમાં પાછા આવી શક્યા.\nશંભુબાબુના સંબંધમાં બીજું ખાસ કંઈ જાણી શકાયું નથી. તેઓ ઈ.સ.૧૮૭૭માં દિવંગત થયા હતા. ચાર વર્ષ સુધી શ્રીઠાકુર અને શ્રીમાતૃદેવીની તેમણે સેવા કરી હતી. પછી જ્યારે તેઓ માંદા પડ્યા ત્યારે ઠાકુર તેમને જોવા ગયા હતા.તેમણે પાછા આવીને કહ્યું હતું : ‘શંભુના દીવામાં તેલ નથી.’ બહુમૂત્ર રોગનો વિકાર ઊભો થતાં શ્રીયુત શંભુબાબુ ચાલ્યા ગયા. રોગથી ત્રસ્ત અવસ્થામાં પણ એમના મનની પ્રસન્નતા એક દિવસ માટે પણ નાશ પામી ન હતી . શંભુબાબુનું પૈતૃક મકાન જે રસ્તા પર હતું એ રસ્તાનું નામ હતું કમલનયન સ્ટ્રીટ, પરંતુ પછીથી શંભુબાબુના સ્મરણાર્થે એનું નામ શંભુમલ્લિક લેન રાખવામાં આવ્યું છે.


Rikoooo.com - તમારા વિશે અમને કહો\nબોર્ડ ઇન્ડેક્સ રિકૂ ટર્મિનલ વિશે આપનું સ્વાગત છે નવા સભ્યો\nપ્રથમ ન વાંચેલ પોસ્ટ Posts 40 પોસ્ટ્સ\nઅપરિચિત પોસ્ટ by Dariussssss » 07 જાન્યુ 2017, 23: 42\nતેથી, બધાને નમસ્કાર. મારું નામ ડેવિડ છે અને હું નવું ફોરમ મધ્યસ્થી છું. મેં વિચાર્યું હતું કે અહીં કેટલીક પ્રવૃત્તિઓને શરૂ કરવાની શ્રેષ્ઠ રીત છે આ મુદ્દો ખોલવાનો અને તમને બધાને મળવાનો.\nઅમને તમે વિશે કહો, શું ક્યારેય તમને લાગે મહત્વનું છે.\nઅપરિચિત પોસ્ટ by rikoooo » 08 જાન્યુ 2017, 00: 53\nRikoooo ટીમ આપનું સ્વાગત છે,\nI'am એરિક સર્જક અને Rikoooo.com મેનેજર.\nહું ખરેખર તમે અહીં છે ઉત્સુક છું, આ તમારા ફોરમ છે. તમે બોસ છો\nહું આ નવી ફોરમ વિશે દરેક જણને જણાવો અમારી આગામી ન્યૂઝલેટર એક annouce કરશે.\nહેપી ફ્લાઈટ દરેક\nજોડાયા: 13 આઠ અર્થ સૂચવનારા સૂચકાંક 2014, 15: 17\nઅપરિચિત પોસ્ટ by નિસરણી » 08 જાન્યુ 2017, 10: 27\nહાય, મારું નામ આન છે\nહું ઇન્ડોનેશિયા થી એક વિમાન ઉત્સાહી છું\nતમને બધાને મળવા માટે નાઇસ\nઅપરિચિત પોસ્ટ by Dariussssss » 08 જાન્યુ 2017, 11: 56\nતમે અત્યાર સુધી આભાર. આશા ઘણી, વધુ પોસ્ટ્સ અને વધુ પ્રવૃત્તિ ભવિષ્યમાં અહીં જુઓ.\nઅપરિચિત પોસ્ટ by FCAIR » 17 જાન્યુ 2017, 18: 45\nહેલો માય નેમ ઇઝ ટેરી (એફસીએઆઈઆર) હું નિવૃત્ત યુએસએએફ ક્રૂ ચીફ છું. માં જ રસ પડ્યો FSX અને સિમ ઘણા વર્ષો પછી ઉડતી. નવી નવી સાઇટ, અદ્ભુત ડાઉનલોડ્સ. દરેકને ખુશ ઉડાન\nજોડાયા: 05 એપ્રિલ 2016, 07: 41\nઅપરિચિત પોસ્ટ by વિસ્કાઉન્ટ » 17 જાન્યુ 2017, 23: 22\nહાય - હું યુકેના દક્ષિણ કિનારેથી જ્હોન છું. હવે નિવૃત્ત, મારી પ્રથમ ફ્લાઇટ સિમ્યુલેટર ઝેડએક્સ 81 પર ચલાવવામાં આવી હતી, ટેપ દ્વારા લોડ કરવામાં આવી હતી, અને બ્લેક એન્ડ વ્હાઇટમાં બ્લ inક એ અને બ્લોક બી વચ્ચે ઉડતી ખૂબ જ બ્લોકી ગ્રાફિક્સ દ્વારા રજૂ B737 (સારી રીતે અલ્ટિમીટર અને એએસઆઈ) નો સમાવેશ થતો હતો - અને જો તમે શું તમે "દૃશ્યાવલિ" જોયા તે બરાબર છે, સી બ્લેક બ્લોબ સી. પ્રેરણાદાયક સામગ્રી. ત્યારથી મારી પાસે માઇક્રોસોફટ દ્વારા ઉત્પાદિત દરેક ફ્લાઇટ્સ હતી, જે 8086 થી લઈને 384, 486, પેન્ટિયમ અને કેટલાક વધુ ઘણા બધા કમ્પ્યુટર્સ દ્વારા મારા વર્તમાન આઇ7પર પ્રગતિ કરી રહી છે. મને એક ખાનગી લાઇસન્સ મળ્યું છે, જેના પર મારી પાસે 152 અને PA28 પર કેટલાક સો કલાકો છે - યુકેમાં અહીં ઉડાનના ખર્ચને લીધે વર્તમાન નથી. મારા પુત્રએ પણ ફ્લાઇટ્સનો ઉપયોગ કર્યો, બગ મેળવ્યો અને ઉડવાનું શીખ્યા, અને હવે (વાસ્તવિક) એ 4000/319 પર તેના પટ્ટા હેઠળ 320 કલાકની સાથે તેના કેપ્ટનની ટિકિટ જવાનું બાકી છે. ફ્રીવેર કેનેરી આઇલેન્ડ દ્રશ્યો દ્વારા રિકૂની આજુબાજુ આવ્યા જે ખૂબ પ્રભાવશાળી છે - તેના માટે ઘણા આભાર. ઇંગ્લિશ પૃષ્ઠને જોઈને ખૂબ સરસ કારણ કે ફ્રાન્સથી 50 માઇલ કરતાં વધુ જીવ્યા હોવા છતાં પણ તેમની ભાષા વિશેની મારી સમજણ સારી નથી.\nઅપરિચિત પોસ્ટ by rikoooo » 18 જાન્યુ 2017, 00: 01\nહેલો FCAIR અને વિસ્કાઉન્ટ,\nતમારી પ્રસ્તુતિ માટે આભાર અને નવા ફોરમ પર આપનું સ્વાગત છે, અમે ખૂબ જ ઉત્સાહી અને તમે અહીં હોય છે, નવા વિષયો પોસ્ટ અને સમુદાય માટે મદદ માટે પૂછો અચકાવું નથી ખુશ છે. પણ, તમે અન્ય મદદ કરવા માટે તે મહાન હશે માંગો છો, તો તમારા જ્ઞાન ખૂબ સ્વાગત અહીં છે, અને અમે કેટલાક કેવી રીતે, ઉડતી પાઠ, ટ્યુટોરિયલ્સ હોય છે અને તેથી પર ફોરમ માં પોસ્ટ ગમશે. દરેક ફાળો સમુદાય ખુશ કરશે.\nઅપરિચિત પોસ્ટ by FCAIR » 18 જાન્યુ 2017, 15: 58\nઆ સમયે હું જેટલો વિદ્યાર્થી છું તેટલો હું હતો. બધા ઇન્સ અને આઉટ્સ મેળવવા માટે મને થોડો સમય લાગી શકે છે FSX પરંતુ ગમે ત્યારે હું કોઈની મદદ કરી શકું છું તે કરવા માટે મને આનંદ થશે.\nવાદળી આકાશ દરેક ..\nઅપરિચિત પોસ્ટ by Dariussssss » 19 જાન્યુ 2017, 12: 02\nફરી એક વાર, Rikooo માટે આપનું સ્વાગત છે.\nઅપરિચિત પોસ્ટ by PAYSON » 11 ફેબ્રુ 2017, 18: 26\nહાયયા, મારું નામ સ્ક્રીન નામ પેસન છે. હું હવે થોડા સમય માટે કમ્પ્યુટર સિમ્યુલેટરનો ઉપયોગ કરી રહ્યો છું, યુબિસૉફ્ટના સ્ટુરોમોવિક IL2 ની વપરાયેલી કૉપિ પર પાછા ડેટિંગ કરું છું. વૉરબર્ડ્સમાં 10 વર્ષ સુધી ખસેડવામાં આવ્યા હતા (વાસ્તવમાં તેમને રમતમાં રજૂ કરવા માંગતા ફાઇટરની કોકપીટ સાથે મદદ કરી હતી. મેં યુબિસૉફ્ટની વધુ અદ્યતન લડાઇ સિમ્સ રમીને કેટલાક પેરિફેરલ્સ પણ પહેર્યા હતા. હું વર્લ્ડ ટાંકીઓમાં લગભગ5વર્ષ સુધી ગયો હતો, હજી પણ તેને ચલાવો. (ખર્ચાળ બને છે) મેં ઉપયોગ કર્યો છે FSX લગભગ 8 અથવા9વર્ષ માટે અને તેમના ફોર્મેટમાં પ્રેમમાં પડ્યા. હું હજી પણ વૉટ સાથે સંકળાયેલ છું અને હજી પણ ઉબીસોફ્ટમાં શૂટ-અપ અપ કરું છું. હવે મને તમારા વિશે લોકો મળ્યા છે, તે ઉડાન ભરવાની મોટી પસંદગી છે.\n"સ્વાગત નવા સભ્યો" પર પાછા ફરો


Casનલાઇન કેસિનો માટે ચુકવણી પદ્ધતિઓ | Linનલિનેકસિનોફોર્ટુના.કોમ\nકેસિનો ચુકવણી પદ્ધતિઓ\nCasનલાઇન કેસિનોમાં જુગાર રમવું ખૂબ જ ઉત્તેજક છે અને જો તમે ભાગ્યશાળી હોવ તો ખૂબ જ આકર્ષક હોઈ શકે છે. પૈસા જમા કરવામાં અને ઉપાડવા માટે તમારે ચુકવણીની પદ્ધતિનો ઉપયોગ કરવો આવશ્યક છે. તમે આ લેખમાં વાંચી શકો છો કે ચુકવણીની પદ્ધતિ પસંદ કરતી વખતે તમારે શું ધ્યાન આપવું જોઈએ.\nઘર » ચુકવણી પદ્ધતિઓ\nબ્રિટ એક સ્વીડિશ કંપની છે જે ઓનલાઈન પેમેન્ટને સક્ષમ કરે છે. આ પદ્ધતિનો ઉપયોગ ઓનલાઈન કેસિનોમાં જમા કરવા માટે પણ થઈ શકે છે.\nવોટ્સએપ પે કેસિનો\nવોટ્સએપ પે આવી રહ્યો છે. ભારત અને બ્રાઝિલમાં ચુકવણી પદ્ધતિ તરીકે અત્યંત લોકપ્રિય એપ્લિકેશનનો ઉપયોગ કરવાનું પહેલાથી શક્ય છે.\nમચબેટરની મદદથી gનલાઇન જુગાર દરેક માટે ibleક્સેસિબલ છે અને તમે સલામત રીતે ચુકવણી કરી શકો છો. અહીં શ્રેષ્ઠ મચબેટર કેસિનો શોધો!\nનિયોસર્ફ એક merભરતાં ચુકવણી વિકલ્પ છે. તે જરૂરી ફાયદાઓ સાથે વાઉચર છે. અહીં શ્રેષ્ઠ નિયોસર્ફ કેસિનો શોધો!\nબિટકોઇન એ આપણે જાણીએ છીએ તે સૌથી પ્રખ્યાત અને સૌથી કિંમતી ક્રિપ્ટોકરન્સી છે. ઘણા onlineનલાઇન કેસિનો હવે આ ક્રિપ્ટો સ્વીકારે છે.\nનેટલર પર તમારી પાસે તમારું પોતાનું ઇ-વ -લેટ છે. આ વletલેટમાંથી તમે વેબ શોપ્સ અને casનલાઇન કેસિનો પર ચુકવણી કરી શકો છો. ઝડપી અને સલામત.\nપિક્સ એ નવી ચુકવણી સિસ્ટમ છે જેનો ઉપયોગ બ્રાઝિલના લોકો 16 નવેમ્બર, 2020 થી ચૂકવણી કરવા માટે કરી શકે છે. તે onlineનલાઇન જુગાર માટે પણ વાપરી શકાય છે.\nસોફર્ટની મદદથી તમે casનલાઇન કેસિનોમાં ચુકવણીની પદ્ધતિનો ઉપયોગ કરી શકો છો જ્યાં તમે સરળતાથી તમારી પોતાની બેંકથી ટ્રાન્સફર કરી શકો છો.\nસ્ક્રિલ એ એક ચુકવણી સેવા છે જેનો ઉપયોગ તમે casનલાઇન કેસિનો પર એક ખાતામાં પૈસા જમા કરવા માટે સરળતાથી કરી શકો છો.\nપેપાલ સાથે ચુકવણી ખૂબ ઝડપી અને ખૂબ જ સરળ છે. તેમની પાસે એક સરસ એપ્લિકેશન પણ છે. અહીં તમને શ્રેષ્ઠ પેપાલ કેસિનો મળશે!\nવિઝા એ વિશ્વની સૌથી મોટી ક્રેડિટ કાર્ડ કંપની છે. આખી દુનિયામાં તેઓ લોકોને ડિજિટલ ચુકવણી કરવામાં સક્ષમ કરે છે.\nQIWI વ .લેટ કેસિનો\nQIWI વIલેટ એ paymentનલાઇન ચુકવણી પદ્ધતિ છે જે casનલાઇન કેસિનોમાં લોકપ્રિય છે. તે એક ઝડપી અને સલામત paymentનલાઇન ચુકવણી પદ્ધતિ છે.\nઇન્ટ્રેક એ કેનેડામાં એક ચુકવણી પદ્ધતિ છે જે ખૂબ જ ઝડપી અને સુરક્ષિત છે. ઇન્ટ્રેકમાં ઘણા ઉત્પાદનો છે અને તે casનલાઇન કેસિનો સાથે લોકપ્રિય છે.\nઇન્સ્ટેડબીટ એ કેનેડિયન બેંક ખાતાવાળા વપરાશકર્તાઓ માટે સલામત અને ઝડપી ચુકવણી પદ્ધતિ છે. Casનલાઇન કેસિનો સાથે લોકપ્રિય.\nઓક્સક્સો મેક્સિકોમાં એક લોકપ્રિય ચુકવણી પદ્ધતિ છે. તે સરળ છે અને વાઉચર દ્વારા આવે છે. Casનલાઇન કેસિનોમાં પણ આ એક લોકપ્રિય વિકલ્પ છે.\nયાન્ડેક્ષ મની કેસિનો\nરશિયામાં, દરરોજ લાખો રશિયનો દ્વારા ઉપયોગમાં લેવામાં આવતી મુખ્ય isનલાઇન ચુકવણી પદ્ધતિ યાન્ડેક્ષ મની છે. Gનલાઇન જુગાર માટે પણ.\nબોલેટો એ બ્રાઝિલિયન ચુકવણી પદ્ધતિ છે જે બ્રાઝિલિયન ફેડરેશન ofફ બેન્કો દ્વારા નિયમન થાય છે. Gનલાઇન જુગાર સાથે લોકપ્રિય.\nફિનલેન્ડની સૌથી લોકપ્રિય વૈકલ્પિક ચુકવણી પદ્ધતિઓમાંની એક onlineનલાઇન કેસિનોમાં, કહેવાતી 'વેર્કોપopન્કી' પણ છે.\nબેંક ટ્રાન્સફર કેસિનો\nCasનલાઇન કેસિનો પર તમારી પાસે અસંખ્ય ચુકવણી વિકલ્પો છે. સૌથી પરંપરાગત પદ્ધતિ એ બેંક ટ્રાન્સફર છે. તે વિશે બધા વાંચો.\nCasનલાઇન કસિનો ઘણીવાર ડિપોઝિટ કરવા માટે ઘણા વિકલ્પો પ્રદાન કરે છે. એક ચુકવણી સેવા કે જે તમે જોતા રહો છો તે પેસેફેકાર્ડ છે.\nમાસ્ટરકાર્ડ એ વિશ્વમાં સૌથી વધુ ઉપયોગમાં લેવામાં આવતા ક્રેડિટ કાર્ડ્સમાંનું એક છે. Casનલાઇન કસિનોમાં થાપણો માટે પણ ખૂબ જ લોકપ્રિય.\nનેધરલેન્ડ્સમાં paymentનલાઇન ચુકવણીની પદ્ધતિ તરીકે વિશ્વાસપૂર્વક મહત્વપૂર્ણ બની રહ્યું છે. તે casનલાઇન કેસિનો પર ચુકવણીનાં સાધન તરીકે પણ આદર્શ છે.\nવિવિધ કેસિનો ચુકવણી પદ્ધતિઓ\nજો તમે casનલાઇન કેસિનો પર રમવા માંગતા હોવ અને કંઈક જીતવા માંગતા હો, તો તમારે પહેલા એકાઉન્ટ ખોલવું આવશ્યક છે. પછી તમે તે ખાતામાં પૈસા જમા કરી શકો છો કે તમે કેસિનો પર રમી શકે તેવી વિવિધ રમતો પર વિશ્વાસ મૂકી શકો. તમારી જીત તમારા ખેલાડીના ખાતામાં પણ જમા થઈ જશે.\nકેસિનો ચુકવણીની પદ્ધતિઓ સાથે પૈસા જમા અથવા પાછા ખેંચી લેવું ઘણીવાર ખૂબ સરળ હોય છે. તમે ક્રેડિટ કાર્ડમાં બેંક ટ્રાન્સફર જેવી નાણાં ટ્રાન્સફર કરવાની પરંપરાગત રીતોમાંથી, વિવિધ ચુકવણી પદ્ધતિઓમાંથી પસંદ કરી શકો છો અથવા તમે અનુકૂળ paymentનલાઇન ચુકવણી પદ્ધતિઓ પસંદ કરી શકો છો જેમ કે આદર્શ. તમે નેટેલર જેવા ઇ-વletલેટથી ચૂકવણી કરવાનું અથવા પ્રિપેઇડ કાર્ડથી પૈસા જમા કરાવવાનું પણ પસંદ કરી શકો છો. અને આજકાલ તમે casનલાઇન કેસિનોમાં બિટકોઇન જેવી ક્રિપ્ટોકરન્સી સાથે વધુને વધુ ચુકવણી કરી શકો છો.\nહાલમાં ડઝનેક જુદી જુદી કેસિનો ચુકવણીની પદ્ધતિઓ ઉપલબ્ધ છે, અને દરેક કેસિનો સમાન વિકલ્પો આપતા નથી. તમારે પૈસા ઉપાડવા માટે તે જ ચુકવણી પદ્ધતિનો ઉપયોગ કરવાની જરૂર નથી. તે નિયમિતપણે એવું પણ થાય છે કે કેસિનો તમારી રકમ જીતવા માટે પૈસા જમા કરાવવા માટે સમાન પદ્ધતિઓ પ્રદાન કરતા નથી. બીજી રીતે આસપાસ, કેટલાક દલીલ કરે છે casનલાઇન કેસિનો એક આવશ્યકતા છે કે તમારે તમારી જીતેલી રકમ તે જ ચુકવણી પદ્ધતિથી કે જે તમારે પૈસા જમા કરાવવા માટે વપરાય છે, તે પણ તમારે ધ્યાનમાં રાખવી પડશે.\nCasનલાઇન કેસિનો પર પૈસા જમા કરાવવી\nવિવિધ કેસિનો ચુકવણી પદ્ધતિઓના ગુણદોષ\nદરેક કેસિનો ચુકવણીની પદ્ધતિમાં તેના ફાયદા અને ગેરફાયદા છે. ચુકવણીની પદ્ધતિ પસંદ કરતી વખતે, તમારે ધ્યાનમાં લેવું પડશે કે તમારા માટે કયા ફાયદા અથવા ગેરલાભ સૌથી વધુ છે. નીચે અમે ચુકવણી પદ્ધતિઓની સંખ્યાબંધ ગુણધર્મો પ્રકાશિત કરી છે.\nજો તમે તમારા પ્લેયર ખાતામાં પૈસા જમા કરાવવા માંગતા હોવ કે જેની સાથે તમે તરત જ રમવાનું શરૂ કરી શકો, તો paymentનલાઇન ચુકવણી પદ્ધતિઓ પસંદ કરવી શ્રેષ્ઠ છે જેમ કે આઈડિલ અથવા સોફોર્ટ, અથવા નેટેલર અથવા પેપાલ જેવા ઇ-વletલેટથી પૈસા જમા કરાવવી. આવી થાપણ જમા થવા માટે તે ઘણીવાર ફક્ત થોડી સેકંડ લે છે. ઇ-વletsલેટ સાથે ચૂકવણી કરવી પણ પ્રમાણમાં ઝડપી છે, જે થોડા કલાકોથી એક દિવસ સુધી બદલાય છે.\nપરંપરાગત બેંક ટ્રાન્સફર સૌથી ધીમું છે. Casનલાઇન કેસિનો પર તમારા ખાતામાં પૈસા જમા થવા માટે સામાન્ય રીતે થોડા કાર્યકારી દિવસો લાગે છે, અને aલટું, તમારી જીતેલી રકમ ચૂકવવામાં અને તમારા બેંક એકાઉન્ટમાં જમા કરવામાં ઓછામાં ઓછા5કાર્યકારી દિવસો પણ લાગી શકે છે. જો ગતિ તમારા માટે સૌથી મહત્વપૂર્ણ છે, તો પછી બેંક ટ્રાન્સફર સંભવત right યોગ્ય પસંદગી નથી.\nપરંપરાગત પદ્ધતિઓ સંભવત. સલામત છે. પરંપરાગત બેંકોમાં નાણાંને સુરક્ષિત રૂપે રાખવા અને સ્થાનાંતરિત કરવામાં સદીઓ નહીં તો દાયકાઓનો સમય છે. તદુપરાંત, તમે તમારા વિશ્વસનીય ચુકવણી વાતાવરણનો ઉપયોગ કરો છો, અને તમારે પૈસા સ્થાનાંતરિત કરવાની નવી રીતની આદત ન પડે. એમ કહેવાનો અર્થ એ નથી કે આધુનિક ઇ-વletsલેટ સુરક્ષિત નથી. તમારે જે જાણવું જોઈએ તે એ છે કે તમે તમારા પાસવર્ડ્સ આસપાસ પડેલા ન છોડો અને જો તમે ઇ-વletલેટથી પૈસા ટ્રાન્સફર કરવા માંગતા હોવ તો જાહેર કમ્પ્યુટરનો ઉપયોગ ન કરવો તે પણ સારું છે.\nઅનામિકતા અને ગુપ્તતા\nજો તમે અજ્ouslyાત રૂપે રમવા માંગતા હો, તો પરંપરાગત બેંક ટ્રાન્સફર અથવા ક્રેડિટ કાર્ડ થાપણ એ શ્રેષ્ઠ વિકલ્પ નથી. તમારા બેંક સ્ટેટમેન્ટ પર તમે જોઈ શકો છો કે તમે કયા કેસિનો પર પૈસા જમા કરાવ્યા છે. બીજી તરફ ઘણાં ઇ-વletsલેટ્સ સાથે, તમે ફક્ત તે જ જુઓ છો કે તમે તમારા ઇ-વletલેટમાં પૈસા ટ્રાન્સફર કર્યા છે. તેથી તમારી પાસે સ્ક્રિલ અથવા નેટેલર જેવા ઇ-વletલેટનો ઉપયોગ કરીને વધુ ગોપનીયતા છે.\nCasનલાઇન કેસિનોમાં પૈસા જમા કરવાની સૌથી અજ્ .ાત રીત એ પેસેફેકાર્ડ જેવા પ્રીપેઇડ કાર્ડ છે. તમારા ક callingલિંગ ક્રેડિટ માટેના પ્રિપેઇડ કાર્ડની જેમ અથવા creditપલ ક્રેડિટવાળા વાઉચરની જેમ, તમે ખાલી સ્ટોર અથવા inનલાઇન આવા કાર્ડ ખરીદી શકો છો અને તે પછી તે સાથે આવતા કોડનો ઉપયોગ કરીને તેને તમારા પ્લેયર એકાઉન્ટમાં જમા કરી શકો છો. એક વધારાનો ફાયદો એ છે કે તમે રોકડ સાથે પ્રિપેઇડ કાર્ડ પણ ખરીદી શકો છો, તેથી કાર્ડ કોણે ખરીદ્યું તે શોધી શકાય તેમ નથી. પ્રીપેઇડ કાર્ડનો ગેરલાભ એ છે કે તમે તેનો ઉપયોગ કેશ આઉટ કરવા માટે કરી શકતા નથી. તમારે હજી પણ એક અલગ ચુકવણી પદ્ધતિ પસંદ કરવી પડશે.\nતેણે કહ્યું કે, Customerનલાઇન કેસિનોને કાયદેસર રીતે તમારી ગ્રાહકને જાણો નીતિનું પાલન કરવું આવશ્યક છે, અને જ્યારે કોઈ એકાઉન્ટ ખોલીને અથવા તમારી જીતને રોકડ કરો ત્યારે તમારે તમારી ઓળખ વિશેની માહિતી પ્રદાન કરવી આવશ્યક છે. ખરેખર અજ્ anonymાત રૂપે casનલાઇન કેસિનો પર રમવું શક્ય નથી.\nકોઈ વિશિષ્ટ ચુકવણી પદ્ધતિ પસંદ કરવાનું બીજું કારણ એ છે કે જો તમે વિલંબિત ચુકવણીને મહત્વપૂર્ણ માપદંડ માનતા હોવ તો. વિઝા અને માસ્ટરકાર્ડ જેવા વિવિધ ક્રેડિટ કાર્ડ્સ અને ક્લાર્ના જેવી આધુનિક ચુકવણી સેવાઓ સાથે, તમે વિલંબિત ચુકવણી કરી શકો છો. તેનો અર્થ એ કે તમે જઈ શકો છો ગોકન પૈસા જે તમે પાછળથી ચૂકવ્યા હતા. તે પછી તમે એક ભરતિયું પ્રાપ્ત કરશો, જે તમારે ચોક્કસ સમયની અંદર ચૂકવવું આવશ્યક છે. આ ઉપયોગી થઈ શકે છે, ઉદાહરણ તરીકે, જો તમારો પગાર થોડા દિવસો માટે ચૂકવવામાં આવશે નહીં. ભય એ છે કે તમે જે પૈસા તમારી પાસે નથી તે સાથે જુગાર રમશો.\nતમે કેટલા પૈસા જમા કરી શકો છો અથવા ઉપાડી શકો છો તે ફક્ત casનલાઇન કેસિનો દ્વારા નક્કી કરવામાં આવતું નથી, પરંતુ તમે પસંદ કરેલી ચુકવણી પદ્ધતિ સાથે પણ કરવાનું છે. કેટલાક ઇ-વletsલેટ્સની જેમ ક્રેડિટ કાર્ડ્સમાં પૈસા જમા કરવાની સૌથી વધુ મર્યાદા હોય છે. મચબેટરમાં એકદમ high 4500 ડ$લરની એક ઉચ્ચ ઉચ્ચ પ્રમાણભૂત થાપણ મર્યાદા છે.\nચુકવણીની પદ્ધતિના આધારે, ચૂકવણી માટેની મર્યાદાઓ પણ છે. કેટલાક કસિનોમાં, વીઆઇપી સભ્ય તરીકે, જ્યારે અમુક ઇ-વletsલેટ્સનો ઉપયોગ કરવામાં આવે ત્યારે તમે payંચી ચૂકવણીની મર્યાદા મેળવી શકો છો.\nચુકવણીની પદ્ધતિની ઉપલબ્ધતા એ પણ એક અન્ય મુદ્દો છે. દરેક casનલાઇન કેસિનો પર ચુકવણીની બધી પદ્ધતિઓ આપવામાં આવતી નથી. ક્રેડિટ કાર્ડ એ સૌથી સામાન્ય ચુકવણી પદ્ધતિ છે. તમારા પ્લેયરના ખાતામાં પૈસા ટ્રાન્સફર કરવાની પરંપરાગત રૂપે બેંક સ્થાનાંતરણ કરવામાં આવ્યું છે, પરંતુ અમે જોયું છે કે લાંબા પ્રક્રિયાના સમયને કારણે આ પદ્ધતિ ઓછી અને ઓછી આપવામાં આવી રહી છે. અને દરેક ઇ-વletલેટને બધે સ્વીકારવામાં આવતા નથી.\nપેપાલ, ઉદાહરણ તરીકે, સૌથી જાણીતું ઇ-વletલેટ છે, પરંતુ કેસિનોને લગતી સખત નિયમોથી બંધાયેલા છે જ્યાં તેઓ તેમની સેવાઓ પ્રદાન કરે છે. ઉદાહરણ તરીકે, તેઓ ફક્ત એવા દેશોમાં onlineનલાઇન કેસિનો સાથે કામ કરે છે જ્યાં gનલાઇન જુગારને નિયંત્રિત કરવામાં આવે છે.\nચુકવણીની પદ્ધતિ પસંદ કરતી વખતે, તે એટલું મહત્વનું છે કે તેનો ઉપયોગ કસિનોમાં થાય છે જ્યાં તમે ઘણું રમશો. અન્યથા તમારે રમવા માંગતા હોય તો ઘણી ચુકવણી પદ્ધતિઓ વચ્ચે સતત સ્વિચ કરવું પડશે.\nઅમુક કેસિનોમાં અમુક ચુકવણીની પદ્ધતિઓ માટે વધારાના વ્યવહાર ખર્ચ હોય છે. તે અંશત the ચુકવણીની પદ્ધતિ પર અને અંશત the કેસિનો પર આધારિત છે. ઉદાહરણ તરીકે, જો તમે ક્રેડિટ કાર્ડનો ઉપયોગ કરો છો તો તમારે હંમેશાં ટ્રાન્ઝેક્શન ખર્ચ ચૂકવવા પડશે. અને કેટલાક કેસિનો પર, ઉદાહરણ તરીકે, તમારે બેંક ટ્રાન્સફર સાથે જમા કરાવતા નાણાં પર ચોક્કસ રકમમાંથી ટ્રાંઝેક્શન ખર્ચ ચૂકવવા પડે છે.\nઅમે એ પણ જાણીએ છીએ કે ઇકોપેયઝ જેવા અમુક ઇ-વletsલેટ્સમાં થાપણો કેટલીકવાર ટ્રાંઝેક્શન ખર્ચ લે છે. પૈસા જમા કરતી વખતે તમને ટ્રાન્ઝેક્શનના ખર્ચનો ચાર્જ લેવામાં આવે છે કારણ કે આ પ્રકારની નાણાકીય સેવાઓ ગ્રાહકો માટે પૈસા લેતી નથી, પરંતુ વેબ દુકાન અને shopsનલાઇન કેસિનો જેવા વ્યવસાયિક ગ્રાહકોને. કેટલીકવાર તે ખર્ચ casનલાઇન કેસિનો દ્વારા ટ્રાન્ઝેક્શનના ખર્ચ તરીકે દેખીતી રીતે લેવામાં આવે છે, પરંતુ સામાન્ય રીતે તે અલગ રીતે સ્થાયી થાય છે જે ઓછી દેખાય છે.\nધ્યાન રાખવાની બાબત એ પણ છે કે ચુકવણીની પદ્ધતિને ધ્યાનમાં લીધા વિના, હંમેશાં જીતેલા ચૂકવણી સાથે સંકળાયેલા ખર્ચ હંમેશા હોય છે. અને તે નોંધપાત્ર રકમ હોઈ શકે છે, તમે ચૂકવેલ નેટેલર સાથે, ઉદાહરણ તરીકે, pay 7,50 દીઠ ચૂકવણી કરો.\nબોનસ અને મફત સ્પિન\nઅંતે, ધ્યાનમાં રાખો કે તમે પસંદ કરો છો તે ચુકવણી પદ્ધતિ બોનસને અસર કરી શકે છે અને મફત સ્પીનોની કે તમે દાવો કરી શકો છો. ઉદાહરણ તરીકે, જો તમે ચોક્કસ ઇ-વletલેટનો ઉપયોગ કરો છો તો કેટલીક વખત તમને એક વધારાનો બોનસ મળે છે. પરંતુ તે પણ નિયમિતપણે થાય છે કે જ્યારે તમે ઇ-વletsલેટ્સનો ઉપયોગ કરો છો ત્યારે તમે બોનસ અથવા મફત સ્પિન માટે પાત્ર નથી. તેથી અગાઉથી તપાસો કે તમે એક હકદાર છો કે નહીં કેસિનો બોનસ જો તમે કોઈ ચુકવણીની પદ્ધતિ પસંદ કરો છો.\nએડવેન્ટ કેલેન્ડર બિન્ગોલ!\nડિસેમ્બર22021


વાત અમારી ડુલસેની – ઇવિદ્યાલય\nવાત અમારી ડુલસેની\n12 November 2018 31 December 2018 suresh jani\nક્યાંક પંખી ટહુક્યુંને તમે યાદ આવ્યા.\n[ આખી કવિતા અહીં વાંચો/ સાંભળો ]\nહંસાબેન દવેના સુમધુર કંઠે ગવાયેલું આ ગીત ભલે જેને યાદ કરીને હરિન્દ્રભાઈએ લખ્યું હોય પણ મને મારા નાનકડાં પંખીડા યાદ આવી ગયા, જે બે ત્રણ વર્ષ અમારી પાસે રહી ઊડી જાય.\nરવિવારની સવારે અમારા હ્યુસ્ટનમા એક કલાક ગુજરાતી કાર્યક્રમ આવે છે, અને જૂના/ નવા ગુજરાતી ગીતો સાથે દર વખતે કોઈ ખાસ વિષય પર વાર્તાલાપ થતો હોય. આજે રેડિયો ચાલુ કર્યો અને વાતનો વિષય હતો સ્પેશિઅલ નીડ બાળકો અને અમેરિકામા એમને મળતી સગવડો.\nઆજે મારે મારા ક્લાસની નટખટ, તોફાની અને સાથે સાથે ખુબ ચબરાક એવી ટેણકી ડુલસે ની વાત કરવી છે. લગભગ ત્રણ વર્ષ પહેલાં સ્કુલના અંતભાગમા એટલે કે માર્ચની શરૂઆતમાં એ અમારા ક્લાસમાં આવી. જેવા ત્રણ વર્ષ પૂરા થયા ને એ દાખલ થઈ. નાનકડી સ્પેનિશ છોકરી, નાનુ મોઢું ને સાવ હલકી ફુલ્કી. અંગ્રેજી ખાસ આવડે નહિ. એના ડાબા હાથમાં થોડી તકલીફ અને જીભ થોડી થોથવાય, એ કારણસર એ અમારા ક્લાસમા.(ફિજીકલ એન્ડ સ્પીચ ડીસએબીલીટી).\nધીરે ધીરે ક્યારેક સમજાવટથી તો ક્યારેક સખત થઈને એની એ આદત છોડાવી. ડુલસે જેટલી હોશિયાર બાળકી અમે જોઈ નથી. નવુ શીખવાની ધગશ એટલી. ક્લાસમા જેટલી પ્રવૃતિ કરાવીએ એમાં ખુબ ઉત્સાહપૂર્વક ભાગ લે. સંગીત એને ખુબ ગમે અને જેટલા બાળગીત ગવડાવીએ એ બધા પુરા અભિનય સાથે ગાવાની કોશિશ કરે, અંગ્રેજી પણ ઝડપભેર શીખવા માંડી.\nએની એક ખાસિયત. જ્યારે પણ એને ગુસ્સો કરીએ એટલે મમ્મી મમ્મી કરીને રડવા માંડે. પણ બે જ મિનિટમા આવીને અમારી સોડમાં ભરાય, અમે જાણી કરીને એને દૂર કરીએ તો એવું મીઠું હસીને લાડ કરે, અથવા કોઈનું પણ નામ આપી અમારૂં ધ્યાન બીજે દોરવાનો પ્રયાસ કરે. “મુન્શા! ડેનિયલે મને માર્યું” અમને ખબર હોય કે ડેનિયલ તો એનાથી દૂર છે, પણ એટલું કહીને ખિલખિલ હસી પડે. આપણો ગુસ્સો પળમા ગાયબ કરી દે.\nડુલસેની પ્રગતિ જોઈ અમે બીજા વર્ષે એને બે કલાક માટે સામાન્ય બાળકોના ક્લાસમાં મોકલવાનું નક્કી કર્યું. થોડા દિવસ તો ઠીક ચાલ્યું, પછી ફરિયાદ આવવા માંડી, ડુલસે જમવાના સમયે કાફેટેરિઆમાંથી ભાગી જાય છે, ક્લાસમાં બાજુમાં બેસેલા બાળકની પેન્સિલ છીનવી લે છે, કોઈવાર મારવાનો પ્રયાસ કરે છે, વગેરે વગેરે….\nઅમારા ક્લાસમાં લગભગ દસ થી બાર બાળકો હોય, જ્યારે નિયમિત ક્લાસમાં પચ્ચીસ જેટલા. હવે તમે જ કહો, શિક્ષક ક્યાંથી વ્યક્તિગત ધ્યાન દરેક વખતે કેવી રીતે આપી શકે?\nધીરે ધીરે સમજાવટ,સારા વર્તનનો શિરપાવ મળવાની એક બાંહેધરી થી ડુલસેમાં ઘણુ પરિવર્તન જોવા મળ્યું. વધુ સમય નિયમિત ક્લાસમાં રહેવા માંડી. આવતા વર્ષથી એ નિયમિત પહેલા ધોરણની વિદ્યાર્થિની બની જશે. ગઈકાલના બનાવે મને ભૂતકાળ યાદ કરાવી દીધો. હું ને ડુલસે કોમ્પ્યુટર પર બાળકોની કોઈ વેબસાઈટ ખોલવાનો પ્રયત્ન કરી રહ્યા હતા, વારંવાર ક્લિક કરવા છતાં વેબસાઈટ ખુલતી નહોતી. ડુલસે મને કહી રહી હતી “Wait Ms Munshaw, wait Ms Munshaw" ઘણીવાર થોડી રાહ જોવી પડે, પણ મારી ધીરજ નહોતી રહેતી, આખરે ગુસ્સામાં ડુલસે બોલી ઊઠી “Do you know WAIT?”\nડુલસેનુ આ રૂપ અને એની ધીરજે મને ત્રણ વર્ષ પહેલાની ડુલસે યાદ આવી ગઈ, ક્યાં તોફાની ડુલસે અને ક્યાં આજની ઠાવકી, ઠરેલ ડુલસે!\n← બાળકોની સાથે સાથે-૨\nબ્લોક ગોઠવો →


યુએનમાં પછડાટથી પાકિસ્તાન ફફડ્યું: કુરેશીએ કહ્યું ભારત સાથે દ્વિપક્ષીય બેઠક સંભવ નથી : ત્રીજા પક્ષની જરૂર પડશે\nયુએને પાકિસ્તાનની કાશ્મીર મુદ્દે મધ્યસ્થીની માગ ફગાવી છે.\nનવી દિલ્હી : જમ્મુ કાશ્મીરમાંથી આર્ટિકલ 370 હટાવતા પાકિસ્તાનને પેટમાં ચુક ઉપડી છે. પાકિસ્તાનના વિદેશ પ્રધાન શાહ મહમૂદ કુરેશીએ જણાવ્યુ હતુ કે, ભારત સાથે દ્વિપક્ષીય બેઠક સંભવ નથી. ભારત સાથે બેઠક કરવા માટે ત્રીજા પક્ષની જરૂર પડશે. જોકે, ભારત હમેશા જમ્મુ કાશ્મીરને આંતરિક મુદ્દો માને છે. ત્યારે પાકિસ્તાન ફરીવાર ત્રીજા પક્ષની દરમ્યાનગીરી કરવાની માગ કરી રહ્યુ છે.\nકુરેશીએ આ પ્રકારનું નિવેદન એવા સમયે આપ્યુ જ્યારે જમ્મુ કાશ્મીર મુદ્દે પાકિસ્તાનને ફરીવાર યુએનએ મોટો ઝાટકો આપ્યો છે. યુએને પાકિસ્તાનની કાશ્મીર મુદ્દે મધ્યસ્થીની માગ ફગાવી છે. યુએનમાં પાકિસ્તાનના પ્રતિનિધિ મલીહા લોધીએ એટોનિયો ગુટેરેસ સમક્ષ જમ્મુ કાશ્મીરનો મુદ્દો ઉઠાવ્યો. જે બાદ એટોનિયો ગુટેરેસના પ્રવક્તા સ્ટેફિન દુજારેકે જણાવ્યુ હતુ કે, ભારત અને પાકિસ્તાને કોઈપણ પ્રકારના આક્રમક વલણથી બચવુ જોઈએ. અને બન્ને દેશને સાથે મળીને જમ્મુ કાશ્મીરનો મુદ્દો ઉકેલવો જોઈએ.


Ashok Dave's Blog: ગરમી ૫૦\nતમારી એકેય વાત કોઇ માનતું ન હોય અને... મનાવવી હોય તો ફક્ત એટલું બોલો, ''ગરમી બહુ પડે છે, નહિ?''\nઅડધો નહિ, આખો દેશ તમારી સાથે સહમત! આટલું સાંભળ્યા પછી કોઇ એમ નહિ કહે, ''લાય.... તો અલ્યા... મારૂં સ્વેટર લાય તો! આને જરા પહેરી બતાવવા દે...'' તમે 'બહુ' ગરમી પડે છે, એમ કહેશો તો પેલો એમાં થોડી વધારી આપશે, ''બહુઉઉઉઉ...? અરે, ભયંકર બહુ પડે છે!'' અમથી મજાકમાં ય કોઇને કહેવાય એવું નથી કે, ''કેમ, આજે શૉલ/બ્લાન્કેટ વગર બહાર નીકળ્યા છો?''\nયસ. ગુજરાતમાં ફાંકાબાજો મળી આવશે. ''શીટ... આને તમે ગરમી કહો છો? આ તો કંઇ નથી. ગયા વર્ષે હું રાજસ્થાન ગયો'તો, ત્યાં ૫૮ ડિગ્રી ગરમી જોઇને આયો છું, બૉસ...! ગ્લાસમાં બરફવાળું પાણી હોય ને સીધું મ્હોમાં રેડો.... એની ધારમાંથી ગરમાગરમ વરાળો નીકળે, બૉસ! આ તમારી ૫૦-તો કંઇ ન કહેવાય!''\nબીજું ય એક છાપેલા કાટલાં જેવું વાક્ય ગુજરાતીઓ બોલે રાખે છે, ''ભ'ઇ શા'બ.. મારાથી ઠંડી ગમે એટલી સહન થાય... પણ ગરમી જરા ય સહન ન થાય..??? કેમ જાણે બીજા બધા તો ગરમી સહન કરવા ઘરમાં ગરમ ફ્રીજ અને તણખા ઝરતું એસી નંખાવતા હશે!\nઆમાંના મોટા ભાગનાઓ હળાહળ જૂઠ્ઠું બોલે છે. સરેરાશ આજે દરેક ઘરમાં એસી (એર-કન્ડિશનર) હોય છે. લિફ્ટમાં એસી, ગાડીમાં એસી.. ઓફિસમાં સેન્ટ્રલી ઍસી! જ્યાં જવા-બેસવાનું હોય ત્યાં બધે એસી હોય છે. બસ, ગાડી પાર્ક કરતી વખતે કે રસ્તો ક્રોસ કરતી વખતે તડકો સહન કરવો પડે, એટલી ગરમી બેશક ખરી, પણ બૂમો પાડવાની આપણને ટેવ પડી ગઇ છે. સીધી વાત છે. ઉનાળામાં ગરમી જ પડે અને કોકવાર બહુ ય પડે. કુદરત એવી મહેરબાન ન હોય કે, આટલી ગરમીમાં રાહત આપવા ઉપરથી સીધી ખસની ટટ્ટીઓ પડે, ઠંડી છાશોના ફુવારા થાય કે ઇચ્છો એ સ્થળે આઇસ-કોલ્ડ ઝાપટું પડે! આ તો હવે એરકન્ડિશન્ડ ગાડીઓ આવી, બાકી ટાટા-બિરલા કે હૈદ્રાબાદના નિઝામ પણ એમની રૉલ્સ રૉયસમાં નીકળતા, એ ગાડીઓ એસીવાળી નહોતી. પતરાંની ગાડીઓ લ્હાય થઇ જતી. એ લોકોના બૉડીમાં પતરાં નહોતાં નંખાવ્યા કે પરસેવો સીધો ધાર પાડીને જમીન પર રગડી જાય! એ લોકોને એટલી જ ગરમી લાગતી હતી, જેટલી આજના લારીવાળાને લાગે છે. આપણે બધા તો નિઝામો કરતા ય નસીબદાર છીએ કે, જન્મ્યા ત્યારથી એસીવાળી ગાડીમાં જ ફર્યા છીએ. એવી ઠંડકવાળી ગાડી ટ્રાફિક- સિગ્નલ પર રોકાય ત્યાં નજર પડે, મારવાડી લારીવાળા પતિ-પત્ની ઉપર, જેમની ગાડીમાં ઉપર તો અગણિત માલ ભરેલા કોથળા હોય ને હાથલારીની ગાડીની નીચે બાંધેલા કંતાનના ઘોડીયામાં એમનું છ મહિનાનું બાળક લૂ ઝરતી ડામરની સડક ઉપર બરડો શેકતું હોવા છતાં મીઠડી નીંદરૂં ખેંચતું હોય! ભારતનું સૌથી શક્તિશાળી નાગરિક આવું છોકરૂં થાય.. સુઉં કિયો છો?\nતમને ખબર હશે, મુંબઇવાળા લેવા-દેવા વગરના અમદાવાદની ગરમીને માં-બેનની જોખાવતા હોય છે, ''અરે ભાઇ સા'બ... અમદાવાદની ગરમી? વાત જાવા દિયો? અમે તો એક મિનિટ રઇએ નંઇ!''\nતારી ભલી થાય ચમના. અમદાવાદની આટલી ગરમીમાં કોઇને પસીનો થતો બતાવ ને થઇ જા ભાયડો! ચાલતા ચાલતા કોઇને હાંફતો બતાવ અને મુંબઇવાળા જેટલા પરસેવાની ગંધ મારતા અમારામાંથી એકે ય ના કપડાં બતાવ! મુંબઇ કરતા તો ગુજરાતમાં જલસે જલસા છે. ત્યાં ભેજવાળી આબોહવા હોવાને કારણે આ સીઝનમાં સખ્ત ઉકળાટ સાથે પસીનો- પસીનો નિતર્યા કરે. દસ ડગલાં ચાલતા ય તમે હાંફી જાઓ, એવી હાલત ગુજરાતમાં ૪૦ ડીગ્રી ગરમીમાં ય જોવા મળતી નથી. મુંબઇમાં તો પાછું પરાંની ટ્રેનોમાં બેઠા વિના ચાલે નહિ અને એની ગીર્દી...? પરસેવાની બૂ મારતા લોકો એકબીજાને આડેધડ અડીને ઊભા હોય, તમે કાંઇ કરી ન શકો કારણ કે તમારો પરસેવો એ સહન કરતો હોય! હું એટલે જ મુંબઇ જતો નથી ને જઉં છું તો ત્યાંની ટ્રેનોમાં બેસતો નથી અને બેસું છું તો ઊભો રહેતો નથી. સાલું ત્યાં બરોબર બાજુમાં કોઇ મજૂર આપણને ચોંટીને ઝૂલતો ડંડો પકડીને ઊભો હોય અને એની બગલ બરોબર આપણા મોંઢા પાસે મૂકી હોય. બીજી બાજુ ય કોઇ મોટી બગલવાળો હોય, એમાં ચર્ચગેટથી બોરીવલી સુધી માથું છત તરફ રાખીને તો કેટલી વાર ટકી શકો? આવું લખવું મને ગમતું નથી, પણ મુંબઇગરાઓ માટે આ રોજનું છે. એમને નવાઇઓ ય ના લાગે. આ જૂનની સીઝનમાં એકેય મુંબઇકરનું શર્ટ ઈસ્ત્રીવાળું જુઓ તો... ₹ ૫૦/-ની આપણા તરફથી શર્ત. જીતો તો રૂ. ૫૦/- એ શર્ટવાળા પાસેથી લઇ જ લેવાના!\nગરમી કોના જેવી છે? ગરમી માથામાં ખચાખચ તેલ નાંખેલી પડોસણ જેવી છે. કપાળમાંથી ય તેલના રેગાડાં નીકળતા હોય ને પરાણે આપણા ઘેર આવીને બેસે તો ના ય ન પડાય અને એ એની વાતો પતાવે નહિ ત્યાં સુધી એની વાતો સહન કરવી પડે... મનભાવન સ્ત્રીઓ માટે બચાવીને રાખેલા સ્માઇલો ય આને આપવા પડે! આપણે કેવા ભરાઇ ગયા, એવી સિક્સરો મારતો એનો ગોરધન એની બારીમાં ઊભો ઊભો આપણી સામે હસતો હોય... એ તો છૂટયો!\nમને યાદ છે, બે વર્ષ પહેલાં હું અમેરિકાના લોંગ આઇલેન્ડથી મારા ઘેર અમદાવાદ વિડિયો-ફોન કરતો ત્યારે વાઇફ બોકાહાં નાંખતી કે, ''અમે આંઇ મરી રિયાં છીં...ને તમારે તીયાં બરફું પડે છે?'' હું ગમે તેટલો પ્રેમાળ પતિ હોઉં છતાં વાઇફ માટે બરફ મોકલાવી શકું એમ નહતો, પણ એની લ્હાય ઝરતી વાણીમાં મને બરફના વરસાદમાં ય સખ્ત ઉકળાટનો ધ્રૂજારો થતો. હું કેવો લાચાર ગોરધન હતો કે, પત્ની માટે જાન કુરબાન ચોક્કસ કરી દઉં (જો બદલામા એનો ય જાન મળતો હોય!) પણ એના અમદાવાદની ગરમી એક ડીગ્રી ય ઓછી કરી શકું એમ નહતો. લગ્નજીવનમાં આવું ય બનતું હોય છે કે, પતિ પોતાનું સર્વસ્વ ન્યોછાવર કરી દેવા માંગતો હોય પણ સામે તો દસના છુટાય ન નીકળે! દુનિયાભરના દેશોમાં ચચ્ચાર મહિનાની સીઝન હોય- શિયાળો, ઉનાળો અને ચોમાસું. સાલુ આપણા દેશમાં કોણે જનમ લીધો છે કે, એકલો ઉનાળો જ ૯ મહિનાનો ચાલતો હોય.. વરસાદ તો એકાદ દિવસ આવે મારા ભ'ઇ અને મને યાદ નથી કે, '૭૬ની સાલમાં અમેરિકાથી મારા કઝિને મોકલાવેલું ઊનનું સ્વૅટર એકે ય વાર મારે પહેરવા કાઢવું પડયું હોય! એ તો એમ કહો કે, વાઇફમાં પહેલેથી જ અગમચેતી ખરી, એટલે ઝાપડઝૂપડના કામમાં આવે, એમ એ સ્વેટરને દિવાલો કે સોફા ઝાટકવા કામમાં લઇ લીધું... આપણે ત્યાં સ્વેટરો પહેરવા પડે, એવો શિયાળો ક્યારે પડયો....?\nઆજે ઘરઘરમાં એક પ્રોબ્લેમ કોમન છે. બધાને ઠંડુ હિમ જેવું પાણી પીવા જોઈએ છે, પણ પાણી ભરીને ફ્રીજમાં બોટલ કોઈ મૂકતું નથી, એમાં ઘરની મમ્મી દેકારો બોલાવતી હોય, 'હું એકલી મરૂં ? ખલી બોટલો બધી મારે એકલીએ જ ભરીને મૂકવાની ?'\n.... અને છતાંય, કોઈ સાંભળતું નથી, એમ હકીકત છે.\nરાજકોટ- સુરતની તો ખબર નથી પણ અમદાવાદની રાતો ખૂબ શીતળ હોય છે. દિવસના ભલે લૂ ઝરતી ગરમી વરસે, પણ રાતો 'કૂલ' હોય છે. ટેરેસ પર ગુલઝારના શબ્દોમાં, 'ઠંડી સફેદ ચાદરોં પર, જાગે દેર તક, ઔંધે પડે રહે કભી કરવટ લિયે હુએ...' માથું ઓશિકાંને અડયું તે સાથે જ ઠંડકનો જે અનુભવ થાય તે અપ્રતિમ હોય છે. ભરબપોરે એ જ ટેરેસ પર ન જવાય, પણ રાત્રે?\nઅત્યારે આપણા સહુની હાલત બસસ્ટેન્ડ ઊભી પ્રેમિકા જેવી છે કે, પેલો (વરસાદ) હમણાં આવશે.... હમણાં આવશે, એવી બેકારની રાહો જોઈએ છીએ.\nલાચારી એ છે કે, ટીવીમાં બીજા શહેરોમાં વરસાદને જોઈને ય ભીંજાઈ જવાય છે.\nબિમાર રાહુલના ખબરઅંતર મોદીએ પૂછ્યા.\n'હમ જાનતે હૈં જન્નતે- હકીકત લેકીન, દિલ કો બહેલાને કે લિયે, 'ગાલિબ' યે ખ્યાલ અચ્છા હૈ'\nLabels: ahmedabad, Budhvarni Bapore, mumbai, summer


Flavoured Sugarcane Juices By Mahuva Gujarat Young Man In 10 Rupees\nમાત્ર 12 પાસ યુવાન આદિવાસી વિસ્તારમાં માત્ર 10 રૂપિયામાં વેચે છે4ફ્લેવરનો શેરડીનો રસ\nમહુવા તાલુકાના આદિવાસી વિસ્તારમાં રહેતા મનીષભાઈ અને તેમનાં પત્ની ચાર ફ્લેવરના તાજા જ શેરડીના રસ બનાવી લોકોને પીવડાવે છે. માત્ર 10 રૂપિયામાં મળતો આ જ્યૂસ આસપાસના વિસ્તારમાં બહુ ફેમસ બન્યો છે.\nકહેવાય છે ને કે, આવડત અને હોશિયારી માટે દર વખતે ડિગ્રીની જરૂર નથી હોતી. બસ આવું જ એક ઉદાહરણ જોવા મળ્યું ગુજરાતના આદિવાસી તાલુકા મહુવામાં. અહીં શિક્ષણનું પ્રમાણ ખૂબજ ઓછું જોવા મળે છે. પોતાની વસ્તુ વેચવી હોય કે કોઈ વસ્તુ ખરીદવી હોય તો, આજે પણ શહેર સુધી જવું પડે ત્યાં એક યુવાને કઈંક હટકે કરી બતાવ્યું છે.\nમહુવા તાલુકાના વહેવલના 36 વર્ષના મનીષભાઈ માત્ર 12 ધોરણ સુધી જ ભણ્યા છે, પરંતુ હંમેશથી કઈંક નવું કરવાની હોશ છે તેમનામાં. આ જ કારણે મનીષભાઈ અને અલ્પાબેને તેમના નાસ્તાના કાઉન્ટર સાથે અલગ-અલગ ફ્લેવરના શેરડીના રસનું કોલુ શરૂ કર્યું છે.\nમહુવા બાજુ નીકળવાનું થાય તો, મહુવા – અનાવલ સ્ટેટ હાઈવે પર વહેવલ ગામમાં પ્રવેશતાં જ તેમનું શેરડીના રસનું કોલુ જોવા મળી જશે. એક તરફ લોકો રોજગારી નથી મળતી તેની બૂમો પાડતા હોય છે ત્યાં, મનીષભાઈ જેવા યુવાનો હટકે રસ્તા શોધી યુવાનો માટે નવું ઉદાહરણ પૂરું પાડે છે.\nમનીષભાઈ અને તેમનાં પત્ની અલ્પાબેન બંને 12 ધોરણ સુધી જ ભણ્યાં છે. બંને વહેવલ ગામની બહાર ગરમ નાસ્તાનું કાઉન્ટર અને શેરડીના રસનું કોલુ ચલાવે છે. આ દરમિયાન મનીષભાઈને હંમેશાં અવનવું કરવાના શોખના કારણે આમાં પણ કઈંક અખતરો કરવાનો વિચાર આવ્યો. ત્યાં બાજુમાં શાકભાજી વેચતાં બહેન પાસેથી થોડી કોથમીર લઈ શેરડીના રસમાં કોથમીરનો રસ પણ મિક્સ કર્યો. ત્યારબાદ પહેલાં તેમણે પોતે તેને ચાખ્યો અને બહુ સરસ લાગ્યો, ત્યારબાદ ગ્રાહકોને પણ બહુ ભાવવા લાગ્યો. ત્યારબાદ તેમણે લીંબુ ફ્લેવર, આદુ ફ્લેવર, સંતરા ફ્લેવર અને અનાનસ ફ્લેવરના શેરડીના રસની પણ શરૂઆત કરી.\nજોકે આ કામ પણ મનીષભાઈ માટે એટલું સરળ તો નથી જ. લીંબુ, આદુ અને કોથમીર તો મનીષભાઈને સ્થાનિક માર્કેટમાંથી મળી રહે છે, પરંતુ અનાનસ માટે તેમને ખાસ આસપાસનાં મોટાં શહેરમાં જવું પડે છે, પરંતુ અહીં હાર નથી માનતા મનીષભાઈ, તેમના માટે ગ્રાહકોનો સંતોષ અને પ્રેમ જ સૌથી મહત્વનાં છે. અને એટલે જ તેમનો શેરડીનો રસ આજે આસપાસનાં ગામડાંમાં પણ ખૂબજ લોકપ્રિય બની ગયો છે. મનીષભાઈ લોકોને તેમની પસંદ અનુસાર તાજો જ જ્યૂસ બનાવીને આપે છે.\nઆ જ કારણે અહીંથી પસાર થતા લોકો તો અહીં શેરડીનો રસ પીવા અચૂક ઊભા રહે જ છે, સાથે-સાથે આસપાસના ગામના લોકો પણ અહીં શેરડીનો રસ પીવા આવે છે. એટલું જ નહીં, અહીં આસપાસમાં કોઈના ત્યાં પ્રસંગ હોય કે પાર્ટી હોય તો તેઓ પણ મનીષભાઈને જ ઓર્ડર આપે છે. તેનાથી લોકોને અવનવા સ્વાદનો શેરડીનો રસ પણ પીવા મળે છે અને તેમનું સ્વાસ્થ્ય પણ જળવાય છે. રસપ્રદ વાત તો એ છે કે, તમે કોઈ પણ ફ્લેવરનો તાજો શેરડીનો રસ પીવો, તેનો ભાવ માત્ર 10 રૂપિયા જ છે. એક દિવસમાં લગભગ 800 થી 1000 રૂપિયાનો વકરો પણ થઈ જાય છે. ધીરે-ધીરે તેમનો આ શેરડીનો રસ વધુને વધુ લોકપ્રિય બની રહ્યો છે.\nઆ બાબતે વહેવલના જ શિક્ષક યોગેશભાઈ સાથે વાત કરતાં તેમણે જણાવ્યું, “હું ક્યારેય કોઈ મલ્ટિનેશનલ કંપનીનાં કોલ્ડ્રિંક્સ પીવાનું પસંદ નથી કરતો. હંમેશાં આ શેરડીનો રસ જ પીવું છું. જેથી મને અવનવા સ્વાદવાળો તાજો-તાજો શેરડીનો રસ પીવા મળે છે અને સાથે-સાથે સ્વાસ્થ્ય પણ સચવાય છે અને આપણા દેશમાં આ રીતે મહેનત કરી ઉપર આવવાવાળા લોકોને રોજગારી પણ મળી રહે છે.”\nતમારા રસોડામાં જ ખજાનો છે ફળદાર ઝાડ વાવવાનો ખજાનો, જાણો કેવી રીતે તૈયાર કરવાં બીજ!\nArchives Select Month October 2021 (51) September 2021 (60) August 2021 (60) July 2021 (64) June 2021 (59) May 2021 (54) April 2021 (46) March 2021 (47) February 2021 (56) January 2021 (60) December 2020 (65) November 2020 (58) October 2020 (61)


અભિષેક: આંખોથી પ્રેમ ઉભરે - ગઝલ\nઆંખોથી પ્રેમ ઉભરે - ગઝલ\nઆંખોથી પ્રેમ ઉભરે, ઝરણાં નયનથી ફૂટે,\nઆવી જા રૂપ જેથી જીવનમાં રસ ન ખૂટે.\nમારું રૂદન નીહાળી પીગળી ગયો છે પર્વત,\nનહીતર એ સંગે દિલમાં, ઝરણાં કદી શું ફૂટે.\nએના જ દ્વારે માથું મૂકીને મર્યો છું હું,\nઆવીને મુજ કબર માથુ ભલે એ મૂકે.\nમારે છે ડંખ ઝુલ્ફો એવી તીખી વદન પર,\nજાણે કે મોરલી પર વિફરીને તાન ચૂકે.\nખુબ જ દયાજનક છે અંતિમ અવસ્થા એની,\nઆવી ચડે ઉષા તો રજનીના પ્રાણ છૂટે.


Gujarati News » Business » । Cag role and audit rights know works of cag general of india\nCAG ઓડિટમાં દેવું, ડિપોઝિટ, રેમિટન્સ, ટ્રેડિંગ અને મેન્યુફેક્ચરિંગ સાથે સંકળાયેલા વ્યવહારોની વિશાળ શ્રેણી આવરી લેવામાં આવે છે. પ્રોફીટ- લોસ એકાઉન્ટ અને રાષ્ટ્રપતિ અથવા રાજ્યપાલ તરફથી આપવામાં આવેલા ઓર્ડરની બેલેન્સ શીટ ચકાસી શકે છે.\nPublish Date - 6:43 am, Wed, 17 November 21 Edited By: Bipin Prajapati Follow us -\nCag role and audit rights know works of cag general of india\nવડા પ્રધાન નરેન્દ્ર મોદીએ મંગળવારે કોમ્પ્ટ્રોલર એન્ડ ઓડિટર જનરલ (CAG) ના કાર્યાલયમાં પ્રથમ ઓડિટ દિવસે સંબોધન કર્યું. વડાપ્રધાન મોદીએ આ પ્રસંગે CAG ઓફિસમાં સરદાર વલ્લભભાઈ પટેલની પ્રતિમાનું અનાવરણ પણ કર્યું હતું. આ કાર્યક્રમમાં ભારતના કોમ્પ્ટ્રોલર અને ઓડિટર જનરલ પણ હાજર હતા. સંસ્થા તરીકે CAGની ઐતિહાસિક શરૂઆતને ચિહ્નિત કરવા ઓડિટ દિવસનું આયોજન કરવામાં આવ્યું હતું. આ પ્રસંગે આપણે કેગના કામ અને અધિકારો વિશે જાણીશું. ભારતીય એકાઉન્ટ્સ એન્ડ ઓડિટ વિભાગ (IA&AD) એ ભારતના સૌથી જૂના વિભાગોમાંનું એક છે. આ અંતર્ગત દેશનું CAG આવે છે.\nઆ વિભાગની રચના 1860માં કરવામાં આવી હતી અને ત્યારબાદ એડમન્ડ ડ્રમન્ડને 16 નવેમ્બર 1935ના રોજ દેશના પ્રથમ CAG બનાવવામાં આવ્યા હતા. 1919 માં, આ વિભાગને વૈધાનિક નોંધણી આપવામાં આવી હતી. બાદમાં 1935માં આ વિભાગની કામગીરી અને સત્તામાં સુધારો કરવામાં આવ્યો હતો. 1950માં જ્યારે ભારતનું બંધારણ અમલમાં આવ્યું ત્યારે ‘ઓડિટર જનરલ’નું નામ બદલીને ‘ભારતના કોમ્પ્ટ્રોલર એન્ડ ઓડિટર જનરલ’ કરવામાં આવ્યું.\nકેગ શું છે\nભારતના ઓડિટર જનરલ (CAG) એ સંસદ અથવા રાજ્ય વિધાનસભાઓથી સ્વતંત્ર બંધારણીય કાર્યકારી છે. CAG ભારત સરકાર અને રાજ્ય સરકારોના વિભાગો અને મંત્રાલયોનું ઓડિટ કરે છે. કેન્દ્ર અને રાજ્ય સરકારો હેઠળ કામ કરતા વિભાગો, સ્વાયત્ત સંસ્થાઓ અને સંસ્થાઓ અને સરકાર પાસેથી ભંડોળ મેળવતા વિભાગોનું ઓડિટ કરવાનું કામ કેગ પાસે છે. એવું કહી શકાય કે કેગ જાહેર ક્ષેત્ર અને તેના સંબંધિત વિભાગોના ખર્ચનું ઓડિટ કરે છે. અન્ય કોઈ એજન્સીને કેગના કામમાં હસ્તક્ષેપ કરવાનો અધિકાર નથી.\nCAG તેનો અહેવાલ જાહેર કરે છે જે કેન્દ્રીય સ્તરે રાષ્ટ્રપતિ અને પ્રાદેશિક સ્તરે રાજ્યપાલને મોકલવામાં આવે છે. ભારતમાં CAGનો કાર્યકાળ6વર્ષનો હોય છે અથવા CAGના પદ પર બેઠેલા અધિકારીની ઉંમર 65 વર્ષ હોય છે. કેગને સંસદની જાહેર હિસાબ સમિતિની ‘આંખ અને કાન’ પણ કહેવામાં આવે છે. એકવાર CAG ની નિમણૂક થઈ ગયા પછી, તેના પગાર અને સેવાની શરતોમાં કોઈ ફેરફાર કરી શકાતો નથી. CAGને હટાવવાની પ્રક્રિયા ખૂબ જ જટિલ છે અને તે ચીફ જસ્ટિસને હટાવવા માટેની તિરસ્કારની કાર્યવાહી સમાન છે.\nકેગ આ વિભાગોનું ઓડિટ કરે છે\nભારતીય રેલ્વે, સંરક્ષણ અને પોસ્ટ્સ અને ટેલિકોમ સહિત તમામ કેન્દ્ર અને રાજ્ય સરકારના વિભાગોનો ખર્ચ\nકેન્દ્ર અને રાજ્ય સરકારો દ્વારા નિયંત્રિત લગભગ 1500 સરકારી ઓદ્યોગીક કામ જેમ કે, સરકારી કંપનીઓ અને કોર્પોરેશનો\nકેન્દ્ર અને રાજ્ય સરકારો દ્વારા નિયંત્રિત અને માલિકીની લગભગ 400 બિન-વ્યવસાયિક સ્વાયત્ત સંસ્થાઓ\nકેન્દ્રિય ભંડોળ ધરાવતી સંસ્થાઓ જેમ કે સ્થાનિક સંસ્થાઓ અને પંચાયતી રાજ સંસ્થાઓ જે વિકાસ કાર્યક્રમોનો અમલ કરે છે\nCAG ઓડિટમાં શું હોય છે\nCAG ઓડિટમાં દેવું, ડિપોઝિટ, રેમિટન્સ, ટ્રેડિંગ અને મેન્યુફેક્ચરિંગ સાથે સંકળાયેલા વ્યવહારોની વિશાળ શ્રેણી આવરી લેવામાં આવે છે. પ્રોફીટ- લોસ એકાઉન્ટ અને રાષ્ટ્રપતિ અથવા રાજ્યપાલ તરફથી આપવામાં આવેલા ઓર્ડરની બેલેન્સ શીટ ચકાસી શકે છે. રસીદો અને સ્ટોક એકાઉન્ટનું ઓડિટ પણ કરી શકે છે. કંપની એક્ટ હેઠળ CAG સરકારી કંપનીઓના બુક એકાઉન્ટનું ઓડિટ કરી શકે છે. તાજેતરમાં, સીએજીએ સિયાલદાહ અને હાવડાથી ઉપડતી અથવા આવતી કેટલીક ટ્રેનોનું ઓડિટ કર્યું હતું અને આ માટે ઓડિટર્સની એક ટીમ બનાવી હતી. સુપ્રીમ કોર્ટે તેના એક સીમાચિહ્નરૂપ આદેશમાં કહ્યું હતું કે CAG જનરલ ખાનગી કંપનીઓનું પણ ઓડિટ કરી શકે છે જે સરકાર સાથે રેવન્યુ-શેર ડીલ કરે છે.\nઆ પણ વાંચો : MUMBAI : ઉદ્ધવ ઠાકરે સરકાર પર દેવેન્દ્ર ફડણવીસના આકરા પ્રહાર, કહ્યું “મહારાષ્ટ્રમાં હીંસા ઇરાદાપૂર્વકનો પ્રયોગ”\nટેલિવિઝન5 seconds ago


Posted on 5:25 pm October 8, 2021 5:59 pm October 8, 2021 Author Shah JinaComments Off on Breaking News : આર્યન ખાનની કિસ્મતનો ફેંસલો થઇ ગયો ! જુઓ આર્યન જેલમાં કે ઘરે ?\nશાહરૂખ ખાનના દીકરા આર્યન ખાનની ગઇકાલે NCB કસ્ટડી પૂર્ણ થઇ હતી અને તે બાદ તેને અને અન્ય આરોપીઓને કોર્ટમાં લઇ જવામાં આવ્યા હતા. ત્યારે કોર્ટે તેમને જ્યુડિશિયલ કસ્ટડીમાં મોકલ્યા હતા. તે બાદ આર્યન ખાનના વકીલ સતીશ માનસિંદે દ્વારા કોર્ટમાં જમાનત અરજી દાખલ કરવામાં આવી હતી. આજે આર્યન ખાનની કિસ્મતનો નિર્ણય મેજિસ્ટ્રેટે કર્યો હતો. આર્યન ખાનના જમાનત પર સુનાવણી ચાલુ હતી અને તે દરમિયાન તેને અન્ય આરોપીઓને આર્થર રોડ જેલ લઇ જવામાં આવ્યા હતા. આર્યન ખાનની જમાનત પર નિર્ણય આવ્યા પહેલા જ તેને જેલમાં મોકલવામાં આવ્યો હતો.\nકોર્ટ દ્વારા શાહરૂખ ખાનના દીકરા આર્યન ખાનની જમાનત પર નિર્ણય કરી લેવામાં આવ્યો છે. ત્યારે મુંબઇની કિલ્લા કોર્ટ દ્વારા આર્યન ખાનની અરજીને નકારી કરી દેવામાં આવી છે. એવામાં આર્યન ખાન અને અન્ય આરોપીઓને જેલમાં જ રહેવુ પડશે. હવે આર્યન ખાનની મુશ્કેલીઓ વધતી દેખાઇ રહી છે. કારણ કે કોર્ટ દ્વારા અરજીને નકારી દેવામાં આવી છે અને એટલા માટે જ આર્યનને હવે જેલમાં રહેવુ પડશે. આર્યન ખાનને મુંબઇની સૌથી મોટી જેલ આર્થર જેલના બૈરક નંબર 1માં રાખવામાં આવ્યો છે. આર્યન ખાન સહિત અન્ય આરોપીઓની જામીન અરજી કોર્ટ દ્વારા નકારી કહેવામાં આવ્યુ હતુ કે, સેશન્સ કોર્ટમાં અરજી કરવામાં આવે. જણાવી દઇએ કે, આવતીકાલે9ઓક્ટોબરના રોજ આર્યનના વકીલ સતીશ માનશિંદે સેશન્સ કોર્ટમાં જામીન માટે અરજી કરશે.\nઉલ્લેખનીય છે કે, આર્યન ખાનની જમાનત પર કોર્ટમાં સુનાવણી ચાલી રહી હતી અને ત્યારે જ આર્યન ખાન સહિત બીજા આરોપીઓને NCB દ્વારા જેલ લઇ જવામાં આવ્યા હતા. આ પહેલા એવી ખબર આવી હતી કે NCB અધિકારી કોર્ટના ઓર્ડરની રાહ જોવાના હતા. જો આર્યન ખાન અને અન્ય આરોપીઓની જમાનત અરજી નકારે તો તેમને આર્થર રોડ જેલ લઇ જવાના હતા. ત્યાં મહિલાઓને ભાયખલ્લા જેલ લઇ જશે. પરંતુ આ પહેલા જ NCBએ આર્યન ખાન સહિત અન્ય આરોપીઓને જેલમાં મોકલ્યા હતા. આર્યન ખાન જેલ પહોંચી પરેશાન જોવા મળ્યો હતો. જણાવી દઇએ કે, આ જેલમાં ઘણા ખૂંખાર કેદી છે.\nઆર્યન ખાનના વકીલ સતીશ માનસિંદેએ જમાનત માટે કોર્ટમાં ચર્ચા કરતા કહ્યુ હતુ કે, સતીશ માનસિંદેએ કહ્યુ કે, આર્યન ખાન પર આરોપ છે, પરંતુ તેમના વિરૂદ્ધ કંઇ મળ્યુ નથી. NCBએ5દિવસ આર્યનને કસ્ટડીમાં રાખ્યો પરંતુ કંઇ નીકાળી ન શકી. તેમણે કહ્યુ કે, આર્યન ઇજ્જતદાર પરિવારથી આવે છે. તેમનો અન્ય આરોપીઓ સાથે કોઇ સંબંધ નથી.\nદિવ્ય ભાસ્કરના રીપોર્ટ અનુસાર, આર્યન ખાનના વકીલ સતીશ માનશિંદેએ કોર્ટમાં દલીલ કરતા કહ્યુ હતુ કે, કેન્દ્ર સરકાર આ કેસમાં આટલી ઉતાવળ કેમ કરી રહી છે, ત્યારે આ વાતના જવાબમાં ASG અનિલ સિંહે એવુ કહ્યુ હતુ કે, તમે આવું ના કહી શકો. આર્યનના વકીલ માનશિંદેએ કહ્યુ હતુ કે, ડગની ઓછી માત્રા હોય તો પણ એવા કેસમાં હાઇકોર્ટ જામીન આપે છે અને મારા ક્લાયન્ટ પાસે તો કંઇ મળ્યુ પણ નથી.\nઉલ્લેખનીય છે કે, શાહરૂખ ખાનના બંગલા મન્નત સામે તેમના ચાહકો દ્વારા પોસ્ટર લગાવવામાં આવ્યા હતા. આ પોસ્ટર આર્યન ખાનથી લઇને શાહરૂખ ખાન અને તેમના પરિવારના સપોર્ટમાં ચાહકોએ લગાવ્યા હતા. હવે શાહરૂખ ખાનની ટીમ દ્વારા આ પોસ્ટર્સને ઘર સામેથી હટાવી દેવામાં આવ્યા છે.\nઆ વીડિયો આર્યન ખાનને જયારે આર્થર રોડ જેલ લઇ જવામાં આવ્યો ત્યારનો છે. જેમાં જોઇ શકાય છે કે, આર્યન ખાન ગાડીમાં બેઠેલો છે અને થોડો પરેશાન પણ જોવા મળી રહ્યો છે.\n10:14 am September 10, 2020 Charu Shah Comments Off on આ છે મુકેશ અંબાણીનો હેન્ડસમ ભત્રીજો, માતા ટીના અંબાણીએ આ અંદાજમાં કર્યું 24 વર્ષના લાડલાને બર્થડે વિશ


ફાધર વર્ગીસ પોલ\nમારી પાસે આવતાં સાહિત્યનાં અને પત્રકારત્વનાં વિદ્યાર્થી-વિદ્યાર્થિનીઓને હું કહું છું કે, ગુજરાતી ભાષામાં પ્રભુત્વ મેળવવા માટે તમે બાઇબલના નવા કરારમાં સંત લૂકના બે ગ્રંથો વાંચો. લૂકના બે ગ્રંથો નવા કરારનો લગભગ ચોથો ભાગ રોકે છે. લૂકની ભાષા સરળ અને પ્રવાહી છે.\nમૂળ ગ્રીકમાં લખાયેલી લૂકની બંને રચનાઓ આપણને શ્રેષ્ઠ કોટિના સાહિત્યનો ખ્યાલ આપે છે. ગુજરાતી ભાષા-સાહિત્યમાં પ્રથમ પંક્તિના અનુવાદકો ગણાતા સ્વ. નગીનદાસ ના. પારેખ અને ઈસુદાસ ક્વેલીએ બાઇબલનો અનુવાદ કર્યો છે. તેમણે લૂકની સાહિત્યિક રચનાઓની ગુણવત્તા જાળવી છે.\nનવા કરારમાં લૂકે ત્રીજો શુભસંદેશ અને ‘પ્રેષિતોનાં ચરિતો’ એમ બે ગ્રંથો લખ્યા છે. સંત પાઉલે પોતાના કલોસ્સાના ધર્મસંઘ પરના પત્રમાં લૂક માટે ‘વહાલા વૈદ લૂક’ (કલોસ્સા ૪, ૧૪) કહ્યું છે. ચાર શુભસંદેશના લેખકોમાંના એક એવા લૂકના જીવન વિશે આપણે પ્રમાણમાં ઓછું જાણીએ છીએ. નવા કરારમાં લૂકનું નામ ફક્ત ત્રણ વાર જ આવે છે: કલોસ્સા પરના પત્રમાં ‘વહાલા વૈદ લૂક’ (કલોસ્સા ૪, ૧૪), તિમોથી પ્રત્યેના બીજા પત્રમાં ‘લૂક એકલો મારી સાથે છે’ (૨ તિમોથી ૪, ૧૧) અને, ફિલેમોન પરના પત્રમાં ‘લૂક પણ તમને વંદન પાઠવે છે’ (ફિલ. ૨૪) – આમ લૂક વિશે ત્રણ જ ઉલ્લેખ મળે છે.\nઆપણે લૂક વિશે એમણે લખેલા બે ગ્રંથોમાંથી તેમ જ પ્રથમ સદીના ઇતિહાસ તથા ખ્રિસ્તી પરંપરામાંથી થોડુંઘણું જાણીએ છીએ. પારંપરિક માન્યતા પ્રમાણે લૂકનો જન્મ સિરિયાની તે વખતની રાજધાની અંત્યોખમાં થયો હતો. લૂક વ્યવસાયે વૈદ હતા. બાઇબલના પંડિતો માને છે કે લૂક ધનિક હોવા જોઈએ. એટલે જ તેઓ પાઉલના ઉપયોગી સાથીદાર તરીકે એમની પ્રૈષિતિક કાર્યો માટે લાંબી મુસાફરી ખેડી શક્યા છે.\nલૂકનું લખાણ દર્શાવે છે કે તેઓ ભણેલા અને જ્ઞાની માણસ હતા. તેમની નિરીક્ષણ શક્તિ તથા જોયેલી-સાંભળેલી વાતને ચોક્કસાઈથી રજૂ કરવાની વિએશ આવડત એમના લખાણમાં છતી થાય છે.\n‘પ્રેષિતોનાં ચરિતો’માં લૂકે ઈસુના સંદેશની ઘોષણા કરવા માટે પાઉલ સાથે કરેલી મુસાફરીની વાત ‘અમે’ સર્વનામો ઉપયોગ કરીને કરી છે. બાઇબલના પંડિતો માને છે કે લૂકે ‘અમે’ સર્વનામો ઉપયોગ કરીને બધી વાતો એમણે પોતાની નોંધપોથીમાં નોંધેલી પાઉલ સાથે કરેલી મુસાફરીની વાતો છે. આ રીતે આપણને પ્રેષિતોનાં ચરિતોના ‘અમે’ વાળા ઉતારાઓમાં (૧૬, ૧૦-૧૭; ૨૦, ૫-૧૫; ૨૭, ૧-૩૭ અને ૨૮, ૧-૧૪) લૂકની પાઉલ સાથેની મુસાફરીનાં વર્ણનો મળે છે.\nમુસાફરીનાં આ વર્ણનોમાંથી આપણે જાણીએ છીએ કે લૂકે પાઉલની બીજી પ્રેષિતિક મુસાફરી દરમિયાન ત્રોઆસથી નીકળી વહાણમાર્ગે સીધા સામુથ્રાસ ગયા. અને ત્યાંથી નિયાપોલિસ ગયા, અને ત્યાંથી મકદોનિયા પ્રાન્તના મુખ્ય શહેર ફિલિપ્પી ગયા. (જુઓ પ્રે.ચ. ૧૬, ૧૧-૧૨).\nછએક વર્ષ પછી પાઉલની ત્રીજી પ્રૈષિતિક-મુસાફરી દરમિયાન લૂક પાઉલ સાથે ફિલિપ્પીમાંથી યરુશાલેમ પરત આવ્યા અને પાઉલની છેલ્લી મુસાફરી દરમિયાન લૂક પાઉલ સાથે કૈસરિયાથી છેક રોમ ગયા. રોમ ખાતે પાઉલ બંધનમાં રહ્યા તે સમગ્ર સમય દરમિયાન લૂક પાઉલ સાથે રોમમાં રહ્યા.\nલૂકના શુભસંદેશમાં કે ‘પ્રેષિતોનાં ચરિતો’માં પાઉલની શહાદત (ઈ.સ. ૬૪)ની વાત નથી. એટલે બંને ગ્રંથ પાઉલની શહાદત પહેલાં લખાયા હશે એવું મનાય છે. છતાં શુભસંદેશમાં યરુશાલેમના વિનાશ (ઈ.સ. ૭૦)ની વાત (લૂક ૧૯, ૪૧-૪૪) સૂચવે છે કે કદાચ યરુશાલેમના વિનાશ પછી લૂકે પોતાના શુભસંદેશનું લખાણ પૂરું કર્યું હશે. બંને ગ્રંથોના લેખક લૂક હોવા અંગે કોઈ ખાસ વિવાદ નથી. પ્રથમ સદીના ખ્રિસ્તી ઇતિહાસને લગતા કેટલાક દસ્તાવેજો તેમ જ પારંપરિક માન્યતાઓ મુજબ લૂકે મૂળ ગ્રીક ભાષામાં બંને ગ્રંથો રચ્યા અને ૮૪ વર્ષની ઉંમરે મૃત્યુ પામ્યા.\nલૂકના બંને ગ્રંથોમાંથી આપણે જાણીએ છીએ કે એક વૈદ તરીકેનું શિક્ષણ અને તબીબી સેવા લૂકને પ્રથમ પંક્તિના ઇતિહાસકાર પણ બનાવે છે. તેમની પંડિતાઈ અને સમગ્ર પરિસ્થિતિને પામવાની વિદ્વતા લૂકનાં લખાણોમાં પ્રગટ થઈ છે. નવા કરારનાં બીજાં લખાણોની સરખામણીમાં ‘લૂકકૃત શુભસંદેશ’ અને ‘પ્રેષિતોનાં ચરિતો’માં આપણને ઉચ્ચ કોટિનું સાહિત્ય મળે છે. એટલે લૂકકૃત શુભસંદેશને દુનિયાનાં બધાં પુસ્તકોમાં સર્વશ્રેષ્ઠ ગ્રંથ ગણવામાં આવે છે.\nલૂકકૃત શુભસંદેશની કેટલીક વિશિષ્ટતાઓ ખાસ નોંધપાત્ર છે. એક, લૂકે ઈસુનાં કાર્ય અને શિક્ષણને વિશ્વવ્યાપક દ્રષ્ટિએ અને સાર્વત્રિકરૂપે રજૂ કર્યા છે. માથ્થીકૃત શુભસંદેશમાં ઈસુની વંશાવળી અબ્રાહમથી શરૂ થાય છે. પણ લૂકકૃત શુભસંદેશમાં લેખકે ઈસુની વંશાવળીને આદિમાનવ આદમ સુધી લઈ જવાનો પ્રયત્ન કર્યો છે. (જુઓ લૂક ૩, ૨૩-૨૮). ‘સમસ્ત માનવજાત ઈશ્વરને હાથે થયેલું ઉદ્ધારકાર્ય જોવા પામશે’ (લૂક ૩, ૬). એ વાતની લૂકે પોતાના સમગ્ર શુભસંદેશમાં ભારપૂર્વક ઘોષણા કરી છે.\nબે, લૂકકૃત શુભસંદેશમાં આપણને ઈસુના વ્યક્તિત્વ અને એમની હૃદય-વિશાળતાનો ખાસ ખ્યાલ આવે છે. દાખલા તરીકે ફક્ત લૂકકૃત શુભસંદેશમાં જ આપણને ભલા શમરૂનીની વાત (લૂક ૧૦, ૨૫-૩૭), ખોવાયેલા દીકરાનું દ્રષ્ટાંત (લૂક ૧૫, ૧૧-૩૨) અને સાથે ક્રૂસે લટકાવાયેલા ગુનેગારને ઈસુએ આપેલી માફી (લૂક ૨૩, ૩૯-૪૩) વગેરે બાબતો મળે છે. તેમાં આપણને ઈસુનું આગવું વ્યક્તિત્વ તથા તેમના હૃદયની વિશાળતા જણાઈ આવે છે.\nત્રણ, લૂકકૃત શુભસંદેશમાં બાળકો અને સ્ત્રીઓ પ્રત્યેની ઈસુની વિશેષ સંવેદના જોઈ શકીએ છીએ. લૂકકૃત શુભસંદેશમાં આપણને ઘણાં સ્ત્રીપાત્રોની એટલે કે મરિયમ, એલિસાબેત, હાન્ના, મગ્દલાની મરિયમ, ખૂસાની વહુ યોહાન્ના, સુસાન્ના વગેરે નામો મળે છે. લૂકની બાળકો માટેની વિશેષ પસંદગી તેમણે કરેલા ઈસુનાં બાળપણનાં વર્ણનમાં તેમ જ બાળકો અંગેના ઘણા ઉલ્લેખમાં આપણે જોઈ શકીએ છીએ.\nચાર, લૂક ઈસુને ભીડભંજન પ્રભુ તરીકે રજૂ કરે છે. એમાં ગરીબગુરબાંઓ અને પાપીઓ પ્રત્યેની ઈસુની કરુણા અને માફીનાં આપણને દર્શન થાય છે. પતિત સ્ત્રીની વાત (લૂક ૭, ૩૬-૫૦) તથા જાખ્ખીનો પ્રસંગ (લૂક ૧૯, ૧-૧૦) આ વાતના પુરાવા છે.\nપાંચ, ફક્ત લૂકકૃત શુભસંદેશમાં જ આપણને ત્રણ મુક્તિગાન મળે છે. મરિયમનું મહિમાગાન (લૂક ૧, ૪૬-૫૫), ઝખરીયાનું ગીત (લૂક ૧, ૬૮-૭૯) અને શિમયોને કરેલી ઈશ્વરની સ્તુતિ (લૂક ૨, ૨૯-૩૨). આ ત્રણ ગીતો દુનિયાભરની ધર્મસભામાં ઉપાસના વિધિ અને પ્રાર્થનાના ભાગરૂપે આપણે વાપરીએ છીએ.\nટૂંકમાં કહીએ તો પવિત્ર આત્મા પ્રેરિત લૂકકૃત શુભસંદેશમાં સાહિત્યકાર લૂકની આગવી છાપ આપણે જોઈ શકીએ છીએ.\nખ્રિસ્તી લોકો ધર્મસભામાં લૂકને તબીબોના અને તબીબી સેવામાં રોકાયેલાં સૌ લોકોના રક્ષક સંત માને છે.\nLast change : 16-10-2016\nNext change on : 01-11-2016


વીડિયો/ ઉર્ફી જાવેદે ઈલેક્ટ્રીક વાયર વડે બનાવ્યો સિઝલિંગ ડ્રેસ, ચાહકોએ કહ્યું- સ્વીચ ચાલુ કર રે... - GSTV\nBollywood Entertainment Trending Videos Viral Videos\nવાહ…ઉર્ફી જાવેદ ખરેખર અદ્ભુત છો. ફેશન અને સ્ટાઇલ સ્ટેટમેન્ટની વાત આવે ત્યારે ઉર્ફી જાવેદ પાસે ખરેખર કોઈ જવાબ નથી. ગ્લેમરસ દિવા હોવા ઉપરાંત, ઉર્ફી જાવેદ હવે ડિઝાઇનર પણ બની ગઈ છે. હવે ઉર્ફીએ પોતાનો એવો ડ્રેસ બનાવ્યો છે, જેને જોઈને તમારું માથું ચોંકી જશે.\nઉર્ફી જાવેદે અદ્ભુત ડ્રેસ બનાવ્યો\nતમે વિચારી રહ્યા હશો કે ઉર્ફી જાવેદે હવે કેવો ડ્રેસ પહેર્યો છે. તો એકવાર ઉર્ફી જાવેદનો વિડિયો જુઓ અને તમે સમજી જશો. આ વખતે ઉર્ફીએ તેનો સુપર સિઝલિંગ ડ્રેસ વાદળી રંગના ઇલેક્ટ્રિક વાયરથી બનાવ્યો છે. ઉર્ફીએ તેના શરીર પર વાદળી રંગના ઇલેક્ટ્રિકલ વાયરને વીંટાળીને અદ્ભુત કટ આઉટ શોર્ટ ડ્રેસ બનાવ્યો છે.\nસ્ટાર-સ્ટડેડ બ્રેલેટ અને સ્કર્ટમાં, ઉર્ફીનો સ્વેગ અને વલણ અત્યંત કિલર છે. ઉર્ફીએ જે આત્મવિશ્વાસ સાથે તેના દેખાવને વહન કર્યો છે તે ખરેખર પ્રશંસનીય છે. બાય ધ વે, ઉર્ફીની ક્રિએટિવિટી માટે પણ વખાણ કરવામાં આવે છે, કારણ કે આવા અસામાન્ય ડ્રેસ બનાવવાનું વિચારવું પણ સહેલું નથી.\nઉર્ફીના ડ્રેસે લોકોને દંગ કરી દીધા\nઉર્ફીએ વીડિયોની સાથે કેપ્શનમાં લખ્યું- હા, આ વાયર છે. વાયર પણ કપાયો નથી. મને લાગે છે કે તે બોમ્બ જેવું છે. મને લાગે છે કે હું વિવિધ રંગોમાં પણ પ્રયાસ કરીશ. મારા માટે, ફેશનના પ્રયોગો કરવા અને કંઈક નવું બનાવવું. ઉર્ફીનો વીડિયો થોડી જ મિનિટોમાં સોશિયલ મીડિયા પર છવાઈ ગયો છે. આ વીડિયો પર ફેન્સની ઘણી પ્રતિક્રિયાઓ આવી રહી છે. એક યુઝરે લખ્યું- શી ઈઝ ફાયર, બીજા યુઝરે લખ્યું- દેસી લેડી ગાગા, બીજા યુઝરે લખ્યું સો હોટ, બીજા યુઝરે લખ્યું- સ્વિચ ચાલુ કર રે.\nઉર્ફી જાવેદે ખરેખર આ નવા લુક સાથે હલચલ મચાવી દીધી છે. ઉર્ફી જાવેદના ડ્રેસ વિશે તમે શું વિચારો છો?


300 saplings were planted, 1 thousand were distributed | 300 રોપા રોપાયાં, 1 હજારનું વિતરણ કરવામાં આવ્યું - Divya Bhaskar\n300 Saplings Were Planted, 1 Thousand Were Distributed\n72મો વન મહોત્સવ:300 રોપા રોપાયાં, 1 હજારનું વિતરણ કરવામાં આવ્યું\nસ્વામિનારાયણ મંદિર ખાતે યોજાયેલા કાર્યક્રમમાં ઘારાસભ્ય સુખરામ રાઠવા હાજર રહી વૃક્ષારોપણ કર્યું હતું.\nપાવી જેતપુરના સ્વામિનારાયણ મંદિર ખાતે મંગળવારે તાલુકા કક્ષાનો 72 મો વન મહોત્સવ પાવી જેતપુરના ધારાસભ્ય સુખરામ રાઠવાની અધ્યક્ષતામાં યોજાયો હતો.\nપ્રાપ્ત માહિતી અનુસાર પાવી જેતપુરના સ્વામિનારાયણ મંદિર ખાતે મંગળવારે તાલુકા કક્ષાનો 72મો વન મહોત્સવ ઉજવાયો હતો. આ પ્રસંગે પાવી જેતપુરના ધારાસભ્ય સુખરામ રાઠવા હાજર રહ્યા હતા. આ વન મહોત્સવ દરમિયાન 300 જેટલા વૃક્ષનું વૃક્ષારોપણ કરવામાં આવ્યું હતું. જ્યારે લગભગ 1 હજાર જેટલા રોપાનું વિતરણ કરવામાં આવ્યું હતું.\nઆ પ્રસંગે સમારંભના અધ્યક્ષ ધારાસભ્ય સુખરામ રાઠવાએ વન વગડાને વધુ ગીચ બનાવવા માટે પ્રયત્નશીલ રહેવાનુ જણાવ્યું હતું. અને ધારાસભ્ય સુખરામ રાઠવાએ પોતાની આગવી શૈલીમાં લોકોને જંગલ અને વૃક્ષોનું મહત્વ સમજાવ્યું હતું અને વધુ વૃક્ષ વાવવા માટે પ્રેરીત કર્યા હતા. આ વન મહોત્સવમાં સુખરામ રાઠવાએ લાકડાનું મહત્વ આપણી જીંદગીમાં કેટલું છે તે સમજાવ્યું હતું. અને જેમ એક બાળક ધીમે ધીમે મોટું થાય તેમ એક છોડ દિવસે દીવસે મોટો થાય છે અને મોટું વૃક્ષ બને છે.\nહાલમાં દુનિયાભરમાં ગ્લોબલ વોર્મીંગ અને કલાઇમેટ ચેંજના કારણે હાહાકાર મચી જવા પામ્યો છે. અને દીનબદીન વૃક્ષો ઓછા થતાં જાય છે. ત્યારે ગ્લોબલ વોર્મીંગ અને કલાઇમેટ ચેન્જને કંટ્રોલ કરવા માટે વધુ વૃક્ષો વાવવા જરૂરી બની ગયા છે. ઉપરાંત કોરોનામાં પણ ઓક્સિજનની ખૂબ જ માંગ ઉભી થઇ હતી. જો વૃક્ષોનું પ્રમાણ જળવાયું હોત તો ઓક્સિજનની તકલીફ ન પડતી.


83ના પ્રીમિયરમાં રણબીર કપૂર વગર પહોંચી આલિયા ભટ્ટ, બ્લેક આઉટફિટમાં દેખાતી હતી ખૂબ જ સુંદર\nHome83ના પ્રીમિયરમાં રણબીર કપૂર વગર પહોંચી આલિયા ભટ્ટ, બ્લેક આઉટફિટમાં દેખાતી હતી ખૂબ જ સુંદર\nએક્ટ્રેસ આલિયા બ્લેક કલરના આઉટફિટમાં ખૂબ જ સુંદર લાગી રહી હતી.આલિયા ભટ્ટ સોશિયલ મીડિયા પર ઘણી એક્ટિવ રહે છે તે અવારનવાર પોતાની તસવીરો સોશિયલ મીડિયા પર શેર કરતી રહે છે.\nઆલિયાએ સિલ્વર અને બ્લેક ગાઉન સાથે બ્લેક હાઈ હીલ્સ પહેરી હતી. આ દિવસોમાં અભિનેત્રીની તસવીરો સોશિયલ મીડિયા પર વાયરલ થઈ રહી છે. આ દિવસોમાં અભિનેત્રી આલિયા ભટ્ટ તેની આગામી ફિલ્મ 'બ્રહ્માસ્ત્ર'ને લઈને ચર્ચામાં છે.\nઆ અવસર પર માત્ર ફિલ્મી હસ્તીઓ જ નહીં પરંતુ રમત જગતના ઘણા પ્રખ્યાત સ્ટાર્સ પણ રેડ કાર્પેટ પર જોવા મળ્યા હતા. કબીર ખાન દ્વારા નિર્દેશિત આ ફિલ્મના પ્રીમિયરમાં દીપિકા પાદુકોણ, આલિયા ભટ્ટ, જાહ્નવી કપૂર, નેહા ધૂપિયા, પંકજ ત્રિપાઠી, રોહિત શેટ્ટી જેવી ઘણી હસ્તીઓએ હાજરી આપી હતી.\nઆ દરમિયાન આલિયા ભટ્ટ ખૂબ જ હોટ અંદાજમાં જોવા મળી હતી. આ દરમિયાન આલિયા ફિલ્મ ડિરેક્ટર અયાન મુખર્જી સાથે જોવા મળી હતી. આલિયા જે ફિલ્મ 83ના પ્રીમિયરનો ભાગ હતી તે સ્ટાઇલિશ આઉટફિટમાં ખૂબ જ ગ્લેમરસ લાગી રહી હતી.\nઆલિયા ભટ્ટે પોતાના વાળ ખુલ્લા રાખ્યા હતા અને આ લુક સાથે હાઈ હીલ્સ પહેરી હતી. આલિયાએ પાપારાઝીની સામે ઘણા બધા પોઝ આપ્યા અને ફોટા ક્લિક કરાવ્યા. આલિયાની ડ્રેસિંગ સ્ટાઈલ ઘણી સારી હતી.\nઆંખોમાં ઊંડી કાજલ લગાવેલી અભિનેત્રી ખૂબ જ સુંદર લાગી રહી હતી. તસવીરોમાં આલિયાનો ગ્લેમરસ લુક જોવા મળી રહ્યો છે. આ દરમિયાન આલિયા ભટ્ટે રણવીર સિંહ સાથે જોરદાર પોઝ આપ્યા હતા.\nજોકે આ ડ્રેસને કારણે અભિનેત્રી સોશિયલ મીડિયા પર ઘણી ટ્રોલ પણ થઈ હતી. આલિયાની આ સ્ટાઈલ તેના ચાહકોને સારી ન લાગી. કોઈએ આ ડ્રેસને પડદો કહ્યો તો કોઈએ તેની મજાક ઉડાવી.


દેશમાં સ્મોકિંગ ઘટ્યું, પણ મહિલા સ્મોકર્સ વધી | Smoking dips 10 percantage in2years in India but women smokers up sharply - Sambhaav News\nનવી દિલ્હી: ભારતમાં છેલ્લાં બે વર્ષમાં મહિલા સ્મોકર્સની સંખ્યા વધવા છતાં પણ સિગારેટનો વપરાશ ઝડપથી ઘટી રહ્યો છે. જોકે સૌથી વધુ મહિલા સ્મોકર્સની બાબતમાં આપણે અમેરિકા બાદ બીજા નંબરે પહોંચી ગયા છે. આ જાણકારી સ્વાસ્થ્ય મંત્રાલયે સંસદમાં આપી છે. ૨૦૧૪-૧૫માં દેશમાં ૯૩.૨ અબજ સિગારેટનો વપરાશ થયો છે જે ૨૦૧૨-૧૩ની સરખામણીમાં ૧૦ અબજ ઓછો છે. આ દરમિયાન સિગારેટના પ્રોડક્શનમાં પણ ઘટાડો જોવા મળ્યો. ૨૦૧૨-૧૩માં ૧૧૭ અબજ સિગારેટની સરખામણીમાં ૨૦૧૪-૧૫માં ૧૦૫.૩ સિગારેટ જ બનાવવામાં આવી.\nએક સારા સમાચારની સાથે અન્ય એક ખરાબ સમાચાર એ પણ છે કે ભારતમાં મહિલા સ્મોકર્સની સંખ્યા વધી છે. એક વૈશ્વિક તમાકુ અભ્યાસ મુજબ ભારતમાં ૧૯૮૦ના ૫૩ લાખની સરખામણીમાં ૨૦૧૨માં મહિલા સ્મોકર્સની સંખ્યા વધીને ૧.૨૭ કરોડ સુધી પહોંચી ગઈ છે. યુનિવર્સિટી ઓફ વોશિંગ્ટનમાં થયેલો આ અભ્યાસ ૧૮૭ દેશો પર કરાયો હતો. તમાકુ વિરોધી ચળવળકારે ચિંતા વ્યક્ત કરી છે કે દુનિયાભરમાં પુરુષ સ્મોકર્સની સરખામણીમાં મહિલા સ્મોકર્સની સંખ્યામાં ઘટાડો થયો છે. જ્યારે ભારતમાં તેનાથી વિપરીત પરિસ્થિતિ જોવા મળી રહી છે.\nઅન્ય દેશોમાં જ્યાં સિગારેટ સેવન તમામ તમાકુ ઉત્પાદનો ૯૦ ટકા હિસ્સો હોય છે. ત્યાં ભારતમાં આ માત્ર ૧૧ ટકા છે. જોકે સિગારેટ પીનારાની સંખ્યામાં થયેલો ઘટાડો સારો સંકેત માનવામાં આવી રહ્યો છે. ભારતમાં તેની અસર તમાકુ સેવનથી થનારી બીમારીઓ પર નહીં પડે. તેનું કારણ એ છે કે ભારતમાં સૌથી વધુ તમાકુનું સેવન ચાવનારા અને તમાકુ અને બીડીના રૂપમાં થાય છે. અમેરિકામાં ૧૯૮૦માં ત્રીજા ભાગની વસ્તી તમાકુનું સેવન કરતી હતી. તેનાથી થનારી બીમારીઓ અંગે સરકાર અને ગેરસરકારી સંગઠનો દ્વારા ચલાવવામાં આવતા જાગૃતિ અભિયાન બાદ હવે આ આંકડો માત્ર ૧૭ ટકા રહી ગયો છે.


મારું ગામ કોરોના મુકત ગ્રામ અભિયાનના યજ્ઞમાં આહુતિ અર્પણ કરતા પ્રાથમિક આરોગ્ય કેન્દ્ર- બેડલાના આરોગ્ય કર્મીઓ – Global Bazaar\nHome/corona/મારું ગામ કોરોના મુકત ગ્રામ અભિયાનના યજ્ઞમાં આહુતિ અર્પણ કરતા પ્રાથમિક આરોગ્ય કેન્દ્ર- બેડલાના આરોગ્ય કર્મીઓ\nહોમ આઇસોલેશનમાં રહી ઘર આંગણે સધન સારવાર દ્વારા ૫૪ વર્ષના કોરોનામુકત બનેલ બેડલા ગામના અગ્રણી પ્રાગજીભાઇ બોદર\nરાજકોટ તા. ૫ મેઃ- અમારા ગામડામાં કોરોના ફેલાય તો શું પરીણામ આવે તે વિચાર જ થરથરાવી જાય છે. કોરોના સામે સાવચેતી એ જ સલામતી છે. મારૂં સૌને કહેવાનું છે કે મહેરબાની કરીને રસી મુકાવો. રસીકરણની સંજીવની કોરોના મહામારીમાંથી બચાવ માટે અત્યંત જરૂરી છે. એટલું જ નહીં કાંઇપણ કોરોનાને લગતા લક્ષણો દેખાય કે તરત જ આરોગ્ય વિભાગના કર્મચારીઓનો નીઃસંકોચ સંપર્ક કરી તેઓની સલાહને અનુસરવું તેવી મારી અપીલ છે. આ શબ્દો છે તાજેતરમાં જ કોરોના સંક્રમણમાંથી મુકત બનેલ બેડલા ગામના ૫૪ વર્ષના અગ્રણી એવા પ્રાગજીભાઇ મીઠાભાઇ બોદરના…….\nકહેવાય છે ને કે જાત અનુભવથી મોટું કોઇ જ્ઞાનનું સ્ત્રોત નથી. ગ્રામ્ય વિસ્તાર હોય કે શહેરી વિસ્તાર હાલ કોરોના સંક્રમણના કેસો દરેક સ્તરે જોવા મળે છે. ત્યારે આવા જાત અનુભવી કોરોના દર્દીઓના તારણો અન્ય કોરોના મૂકત લોકો માટે અંધારામાં દિવાની જયોત સમાન છે. રાજય સરકાર અને આરોગ્ય વિભાગના કર્મચારીઓ ગ્રામ્ય કક્ષાના છેક છેવાડા વિસ્તાર સુધી આ મહામારીથી લોકોને બચાવ માટે ઝઝૂમી રહયા છે.\nરાજકોટ બેડલા ગામના અગ્રણી એવા પ્રાગજીભાઇને ગત તા. ૨૭/૩/૨૧ના રોજ કોરોનાના પ્રાથમિક લક્ષણો જણાતા તેઓએ પ્રા.આરોગ્ય કેન્દ્ર ખાતે ટેસ્ટ કરાવ્યો. પોતે પોઝીટીવ હોવાનું ફલીત થતાં તેઓ તુરત જ હોમ કવોરન્ટાઇન થઇ ગયા. પ્રા.આરોગ્ય કેન્દ્રના મલ્ટીપર્પઝ હેલ્થ વર્કર ટી.એન.ટોળીયા તથા તીબીબી સ્ટાફ દ્વારા તેઓની સતત ૧૪ દિવસ રૂબરૂ મુલાકાત લઇ તેઓને યોગ્ય દવાઓ, ઓકસીજન લેવલ અને અન્ય તપાસ કરવા ઉપરાંત આ સમયે શું ખાવું, કઇ કઇ બાબતોની સાવધાની રાખવી જેવી અનેક બાબતે ઝીણવટભર્યું માર્ગદર્શન અપાયું તેના ફળ સ્વરૂપે તેઓ કોરોના મુકત બન્યા.\nપ્રાગજીભાઇ જાત અનુભવે જણાવે છે કે કોરોનાથી બચવા સોશિયલ ડિસ્ટન્સીંગ, વારંવાર સાબુથી હાથ ધોવા સાથે માસ્ક લગાવવું અત્યંત જરૂરી છે. આ સામાન્ય લાગતી નાની નાની બાબતો તમને કોરોના જેવી મહામારીથી બચાવ માટે અત્યંત અસરકારક છે. તેઓ પોતે કોરોના સંક્રમીત થતાં જ રૂમમાં કુટુંબથી અગળા રહયા હતા. એટલું જ નહીં માત્ર જમવા પુરતા જ માસ્ક ઉતારતા હતા તે સીવાય તેઓ સતત માસ્ક પહેરી રાખતા જેથી કટુંબના અન્ય સભ્યોનો મહામારીથી બચાવ થાય. તેઓએ પોતાના ચાર સભ્યોના કુટુંબના તમામ સભ્યોને સતત માસ્ક પહેરી રાખવા સહિત વારંવાર હાથ સેનીટાઇઝ કરવા અને સોશીયલ ડિસ્ટીંન્સીંગનું પાલન કરાવવાની સતર્કતા દાખવી છે. જેને કારણે કટુંબના અન્ય સભ્યોનો કોરોનાથી બચાવ શકય બન્યો છે. તેઓ પોતે કોરોનાની રસી મુકાવી રહયા છે એટલું જ નહીં કુટુંબના સભ્યોને પણ કોરોનાની રસી મુકાવી રહયા છે. આ તકે તેઓએ પોતાને નવજીવન આપવા બદલ બેડલા પ્રાથમિક આરોગ્ય કેન્દ્રના તબીબ અને સમગ્ર આરોગ્ય ટીમનો આભાર માન્યો હતો.\nઅમદાવાદમાં SG હાઈવે પર સ્પામાં કામ કરતી2યુવતી સહિત3દારૂની મહેફિલ માણતાં ઝડપાયાં


horoscope in gujarati: તારીખ 15 સપ્ટેમ્બર 2020નું રાશિફળ, કેવો રહેશે તમારો આજનો દિવસ - horoscope of 15th september 2020 | I am Gujarat\nhoroscope of 15th september 2020\nતારીખ 15 સપ્ટેમ્બર 2020નું રાશિફળ, કેવો રહેશે તમારો આજનો દિવસ\nNilay Bhavsar | I am Gujarat | Updated: 15 Sep 2020, 12:10:33 AM\nતારીખ 15 સપ્ટેમ્બર 2020, મંગળવારના દિવસે ચંદ્ર તેની રાશિ કર્કમાંથી નીકળીને સૂર્યની રાશિ સિંહમાં આવશે.\nતારીખ 15 સપ્ટેમ્બર 2020, મંગળવારના દિવસે સિંહ રાશિના જાતકોમાં પિતાના સહયોગથી લવ મેરેજ કરવા માગતા લોકોની ઇચ્છા પૂર્ણ થશે. ઓફિસમાં તમારા કામથી ફાયદો થશે, જેનાથી તમારા પ્રમોશનની ચર્ચા થઈ શકે છે. પરિવારના સભ્યો સાથે સારો સમય વિતાવશો. મકર રાશિના જાતકોને એક પછી એક કામ કર્યા પછી તમને માનસિક શાંતિ મળશે કારણ કે આ કાર્યો લાંબા સમયથી અટકેલા હતા. કેવો રહેશે તમારો આજનો દિવસ...\nઓફિસમાં તમારી ટીમના વર્કનું સન્માન થશે અને તમારા પ્રોજેક્ટ્સને પૂર્ણ કરવામાં મદદ કરશે. લાંબા સમયથી ચાલી રહેલા કાયદાકીય વિવાદનો આજે વરિષ્ઠ વ્યક્તિની દખલથી ઉકેલ આવશે. સારા લોકો પાસેથી પ્રેરણા લો, જેનાથી તમે ખુશ થશો. પારિવારિક જીવનમાં સહયોગ રહેશે. સાંજે મિત્રો સાથે ફરવા જઈ શકે છે. નસીબ 84 ટકા સાથ આપશે.\nઆજે સવારથી તમે સંપૂર્ણ ઉત્સાહથી કામ કરશો, જેની અસર ક્ષેત્રમાં જોવા મળશે. સખત મહેનતથી કરવામાં આવેલ દરેક કાર્ય આજે તમને સફળતા અપાવશે. અટકેલું કામ પૂર્ણ થતું જોવા મળશે અને અટકેલા પૈસા પણ મળી શકશે. વ્યવસાયિક વ્યવહાર કરતા પહેલા, તમારે થોડી તપાસ કરવી જોઇએ. વિદ્યાર્થીઓને શિક્ષણમાં કોઈ અડચણનો સામનો કરવો પડી શકે છે, એકાગ્રતા જાળવી રાખો. નસીબ 85 ટકા સાથ આપશે.\nફાઇનાન્સને લગતા તમામ કાર્યો અને નિર્ણયો આજે પૂરા કરો કારણકે તમને થોડા દિવસ સમય નહીં મળે. પરિવારના સભ્યો સાથે કોઈ શુભ કાર્યની વાતચીત થઈ શકે છે. લવ લાઈફ સામાન્ય રહેશે. સામાજિક ક્ષેત્રે વિકાસ થશે પરંતુ દુશ્મનોથી સાવચેત રહેવાની જરૂર છે. ઓફિસમાં અધિકારીઓ તમારા કામની પ્રશંસા કરશે. વ્યવહારુ બાબતમાં સાવધાની રાખવી. નસીબ 82 ટકા સાથ આપશે.\nઆજે તમારામાંથી કેટલાંક આધ્યાત્મિકતા અને ધ્યાનમાં દિવસ પસાર કરશે. કોઈ ધાર્મિક સ્થળની મુલાકાત શક્ય છે. કોઈપણ બૌદ્ધિક કાર્યમાં તમને સફળતા મળશે. પારિવારિક ખર્ચ વધી શકે છે, જેનાથી માનસિક દબાણ વધી શકે છે. જીવનમાં સારું રહેશે પરંતુ જીવનસાથીની લાગણીઓને પણ તમારે સમજવી પડશે. ભાઈ-બહેન ધંધામાં સંપૂર્ણ મદદ કરશે અને તેમનાથી લાભ પણ થશે. નસીબ 84 ટકા સાથ આપશે.\nઆજે જીવનસાથીને પૂર્ણ સહયોગ મળશે અને દરેક રીતે મદદ કરશે. ભાઇઓના સહયોગથી લાભ થશે અને પરિવારમાં પ્રગતિ થશે. કોઈ પ્રોગ્રામની રૂપરેખા બનાવશો. પિતાના સહયોગથી લવ મેરેજ કરવા માગતા જાતકોની ઇચ્છા પૂર્ણ થશે. ઓફિસમાં તમારા કામથી ફાયદો થશે, જેનાથી તમારા પ્રમોશનની ચર્ચા થઈ શકે છે. પરિવારના સભ્યો સાથે સારો સમય વિતાવશો. નસીબ 85 ટકા સાથ આપશે.\nઆજે સર્જનાત્મક કાર્યોમાં તમારી રુચિ વધશે અને તમે તમારો શોખ વધારવાનું વિચારશો. તમામ કાર્યોમાં સફળતા મળશે. પૈસાની સમસ્યા આવી શકે છે પરંતુ સાંજ સુધીમાં તમે તેનાથી છૂટકારો મેળવશો. જો કોઈ તમારી પાસેથી લોન માગે છે, તો તેને તમારી પરિસ્થિતિથી જણાવો. સાસરિયાઓ સાથેના સંબંધો સારા રહેશે. નસીબ 80 ટકા સાથ આપશે.\nવેપારમાં નવી ડીલથી નફોથશે. પરિવારનો પૂરો સહયોગ મળશે અને ભાઈ-બહેનો સાથે આનંદમાં સમય વિતાવશો. મન સંતુલનમાં રહેશે, જે આર્થિક પ્રગતિ તરફ દોરી જશે. તમારા સ્ટાફ પર નજર રાખો, જેથી કામમાં કોઈ મુશ્કેલી ન આવે. સામાજિક કાર્ય માટે આગળ આવશો, જે સન્માન લાવશે. સરકારની સહાયથી અટકેલા કામ પૂર્ણ થશે. નસીબ 85 ટકા સાથ આપશે.\nનવા વિચારોને નિષ્ણાતોની સલાહ આધારે અમલ કરવાની તક મળશે. રાજકારણમાં રુચિ વધશે અને તમને પ્રગતિ પણ મળશે. જીવનસાથી તમારી સર્જનાત્મકતાથી પ્રભાવિત થશે. બાળકોના ભવિષ્ય અંગેની ચિંતાઓનો અંત આવશે. સાંજે કોઈ ચોક્કસ વ્યક્તિના લીધે ખર્ચો થઈ શકે છે, પરંતુ ભવિષ્યમાં તેમનાથી ફાયદો થશે. નસીબ 80 ટકા સાથ આપશે.\nતમારે આજે ઓફિસમાં વધુ મહેનત કરવી પડશે, પરંતુ તમને લાભ પણ મળશે. પોતાની પ્રતિભા પર વિશ્વાસ કરો. લવ લાઇફ સુખદ રહેશે અને નવા ઉદ્યોગપતિઓને લાભ થશે. સાંજે વધુ ભાગદોડ રહી શકે છે, તેથી તમારા સ્વાસ્થ્યનું સંપૂર્ણ ધ્યાન રાખો. તમારો પ્રભાવ વધશે. નસીબ 82 ટકા સાથ આપશે.\nઆજે તમને ઘરના જરૂરી કાર્યો પૂરા કરવાની તક મળશે. પરંતુ એક પછી એક કામ કર્યા પછી તમને માનસિક શાંતિ મળશે કારણ કે આ કાર્યો લાંબા સમયથી અટકેલા હતા. ક્ષેત્રમાં તમારા નેતૃત્વ હેઠળ થઈ રહેલા કામમાં તમને સફળતા મળશે. તમે અધિકારીઓ સાથેના સંબંધોને સુધારશો, તમારા કાર્ય પર ધ્યાન કેન્દ્રિત કરો. જીવનસાથીની ભાવનાઓને માન આપો, તેમની સલાહ મદદરૂપ સાબિત થઈ શકે છે. નસીબ 84 ટકા સાથ આપશે.\nઆજનો દિવસ તમારા માટે આનંદમય રહેશે. સવારથી તમને સારા સમાચાર મળશે અને આશ્ચર્ય સાથે મન પ્રસન્ન રહેશે. તમારે કોઈ કામ માટે આસપાસ પ્રવાસ કરવો પડી શકે છે. નવા લોકો સાથે વાતચીત થશે, જેનાથી તમને ફાયદો થશે. જો તમે સિંગલ છો તો પ્રેમના કિસ્સામાં ડીલ થઈ શકે છે. પરિવાર સાથે સંવેદનશીલ મુદ્દાઓની ચર્ચા કરશો. નસીબ 86 ટકા સાથ આપશે.\nદિવસની શરૂઆત થોડી ધીમી થઈ શકે છે. સવારે તમે જે વસ્તુની ચિંતા કરતા હતા તે બપોરે તમને ખુશી આપશે. ઓફિસમાં પોતાનું સ્થાન બનાવવા અને સમજદારીપૂર્વક કામ કરવા માટે સખત મહેનત કરીશો. વિદ્યાર્થીઓએ થોડી વધારે મહેનત કરવી પડશે. નવી ડીલ પૂરી કરવા માટે કામ કરશો. સરકારી નિર્ણયોથી વેપારીઓને ફાયદો થશે અને નવી તકો મળશે. નસીબ 82 ટકા સાથ આપશે. - આચાર્ય કૃષ્ણદત્ત શર્મા\nતારીખ 14 સપ્ટેમ્બર, 2020નું રાશિફળ, કેવો રહેશે તમારો આજનો દિવસ આર્ટિકલ શો\nWeb Title : horoscope of 15th september 2020\nદેશટૂરિસ્ટ્સ સિવાય તમામ વિદેશી નાગરિકોને ભારત આવવાની મંજૂરી\nદેશદેશી કોરોના વેક્સીન આવતા મહિનેથી પરીક્ષણના અંતિમ તબક્કામાં\nસ્પોર્ટ્સકોણ છે IPLની મિસ્ટ્રી ગર્લ? રાતોરાત બની સોશિયલ મીડિયા સેન્સેશન